<strong>บุรีรัมย์ – ยายวัย 81 ป่วยติดเตียง จุดยากันยุง ไฟไหม้บ้านวอดทั้งหลัง ตะโกนเรียกเพื่อนบ้านหลังลุกเองไม่ได้ จนมาช่วยกันอุ้มร่างหนีออกมาทัน</strong>

เวลา 18.50 น. ร.ต.อ สุพจน์ ตึกกระโทก รองสารวัตร (สอบสวน) สภ.เมืองบุรีรัมย์ รับแจ้งมีเหตุ เพลิงไหม้บ้านประชาชน ภายในจิระซอย 8 เลขที่ 167/5 ซอย จิระ 8 ต.ในเมือง อ.เมือง จ.บุรีรัมย์ จึงประสานรถดับเพลิงของหน่วยกู้ภัยสว่างจรรยาธรรม และพื้นที่ใกล้เคียงเข้าระงับเหตุ

ที่เกิดเหตุเป็นบ้านปูนชั้นเดียว ลักษณะเป็นห้องแถวเก่า เพลิงกำลังลุกไหม้บ้านอย่างรุนแรง แต่การทำงานของเจ้าหน้าที่เป็นไปด้วยความลำบาก เนื่องจากซอยดังกล่าวเป็นซอยแคบ มีชุมชนหนาแน่น

ต่อมา พ.ต.อ.จำรัส ศิริเลี้ยง ผกก.สภ.เมืองบุรีรัมย์ ได้เดินทางมาอำนวยการควบคุมเพลิง และทราบต่อมาว่าบ้านต้นเพลิง เป็นบ้านของ นางนงนุช มณีวรรณ อายุ 81 ปี เจ้าของบ้าน ซึ่งป่วยติดเตียง ชาวบ้านได้ช่วยกันพาออกจากตัวบ้านก่อนหน้านี้

จากนั้น พ.ต.อ.จำรัส ได้พาตัวเจ้าของบ้านซึ่งยังอยู่ในอาการหวาดวิตก ไปพักในที่ปลอดภัย พร้อมกับปลอมใจ นางนุช เกี่ยวกับเหตุการณ์ที่เกิดขึ้น

จากการสอบถาม นางนุช เล่าว่า ช่วงนั้นอยู่บ้านคนเดียว ก่อนเกิดเหตุได้จุดยากันยุงไว้เหมือนปกติทุกวัน ผ่านไปประมาณ 1 ชม. ได้กลิ่นควันจึงหันมาดูพบว่ากำลังมีควันไฟลุกขึ้นมา จึงตะโกนให้เพื่อนบ้านมาช่วยเพราะเดินไม่ได้
<div class="ads_position_wrapper"></div>
<div class="ads_position_wrapper mb-4"></div>
ด้าน นางปราณี เป็นสุข อายุ 53 ปี เพื่อนบ้าน เล่าว่า ช่วงนั้นกำลังตำส้มตำอยู่ ได้ยินเสียงเปาะแปะ คล้ายเสียงปะทัด และได้ยินเสียงร้องขอความช่วยเหลือจึงรีบออกไปดู พบมีเปลวเพลิงกำลังลุกไหม้ จึงตะโกนเรียก นายทวี ตรีวงษ์ อายุ 55 ปี สามี ให้รีบเข้าไปช่วยอุ้มยายออกมาอย่างปลอดภัย ก่อนไฟจะโหมไหม้จนบ้านวอดทั้งหลัง

&nbsp;