&nbsp;

&nbsp;

&nbsp;

&nbsp;

&nbsp;

จากกรณีชุดปฏิบัติการพิเศษ DE บุกจับกลางไลฟ์สด อาจารย์ใบ้หวยชื่อดัง น๊อตตี้ ศิษย์ปู่ใหญ่ หรือ นายนัฐพงษ์ ศุภพิตร ติดตามนับล้านคน มอมเมาชักชวนให้เล่นหวยไทย ลาว ฮานอย พร้อมยึดอาวุธปืน

<img class="img-responsive" src="https://www.mumkhao.com/img1/5/240409e5c40.png" />

สำหรับ นายนัฐพงษ์ ศุภพิตร หรือ น๊อตตี้ ศิษย์ปู่ใหญ่ นอกจากจะเป็นนักใบ้หวยคนดังแล้ว ยังเป็นเจ้าของ ตำหนักปู่ใหญ่ อาจารย์น๊อต ตั้งอยู่ บ.โนนสามัคคี อ.นามน จ.กาฬสินธุ์ ที่มีรูปปั้นพญานาคให้ผู้คนที่ศรัทธาไปกราบไหว้ขอพร ซึ่งแต่ละวันจะมีคนเข้าไปขอพรเป็นจำนวนมาก

นอกจากนี้ นายณัฐพงษ์ ยังเป็นเจ้าของบริษัท บจก.น๊อตตี้อินเตอร์กรุ๊ป จำกัด มีเพจ ใบ้หวยชื่อดัง ที่มีผู้ติดตามกว่า 2.7 ล้านคน อีกทั้งยังเป็นเจ้าของบริษัทน้ำปลาร้า อ.น๊อตตี้

โดยเจ้าตัวเคยเล่าผ่านรายการในช่องติ๊กต็อกว่า ตนเองมีพ่อเป็นอาจารย์ และเคยทำนายว่าจะดังเมื่ออายุ 30 ปี และก็โด่งดังจริงๆ พร้อมกับเล่าถึงที่มาของการตั้งตำหนักปู่ใหญ่ ว่าก่อนจะทำการสร้าง เคยมา

นอนเล่นสมัยเป็นกรรมกรรับจ้างเกี่ยวข้าว และได้ฝันว่าพญานาคองค์ดำ หรือ พญานาคแสนสิริจันทรา นาคราช ได้มีการเข้าฝัน บอกว่าถ้าอยากรวยก็ให้มาสร้างรูปปั้นให้ด้วย จากนั้น อ.น๊อตตี้ก็ได้ขายบ้านและมาสร้างองค์พญานาค กระทั่งมีชื่อเสียงโด่งดัง ร่ำรวย จนถึงปัจจุบันนี้

&nbsp;

&nbsp;

&nbsp;