เรียกได้ว่าหลายๆคนคงทราบกันดีว่า “หนุ่ม กรรชัย-เมย์ ปทิดา” นั้นได้มีลูกสาว เป็นโซ่ทองคล้องใจ 1 คน มีชื่อว่า “น้องมายู เด็กหญิงภูรดา กำเนิดพลอย” ปัจจุบันกำลังศึกษาอยู่ที่โรงเรียนนานาชาติฮาร์โรว์

เเละต้องบอกว่าล่าสุด “เมย์ ปทิดา” นั้นก็ได้เผยโมเมนต์อบอุ่นหัวใจกลางโซเชียล หลังจัดงานฉลองวันเกิดลูกสาวคนเดียว “น้องมายู” อายุครบ 9 ปี! โดยเธอนั้นได้โพสต์ระบุข้อความว่า “เข้าสู่วัย 9 ขวบ #mayukamnerdploy#มายู9ขวบ,ฉีกยิ้มทุกรูป Mayu 9th BD #ยิ้มแบบมายู#ยิ้มที่เหมือนฝืนยิ้ม#mayukamnerdploy” ท่ามกลางชาวเน็ตเเละคนบันเทิงที่เข้ามาคอมเมนต์อวยพรวันเกิดอายุครบ 9 ปี อย่างมากมาย

หนุ่ม กรรชัย รู้สึกแย่ไม่มีเวลาให้ลูก ชม มายู น่ารักเข้าใจป๊า
ทั้งงานพิธีกรรายการ โหนกระแส ของตัวเอง และงานผู้ประกาศข่าว ไหนจะดีลแขกรับเชิญมาร่วมรายการ เรียกว่าแทบไม่มีเวลาที่จะให้กับลูกสาว น้องมายู ล่าสุดได้เจอ หนุ่ม กรรชัย กำเนิดพลอย เลยกระแซะถามว่าทำงานขนาดนี้ ลูกสาวมีขอเวลาจากปาป๊าบ้างไหมหนุ่มเผยว่า “มายูเป็นเด็กที่น่ารักตรงนี้คือเขาจะเข้าใจ เราก็จะบอกว่าป๊าต้องทำงานนะ ป๊าอาจจะไม่ได้ไปรับมายูที่โรงเรียนเลยนะ ผมไม่เคยไปรับ ไปส่งลูกที่โรงเรียนเลยนะ จนมายูอายุ 7 ขวบ นานๆทีที่จะไปรับครั้งนึง เรารู้สึกแย่ และเสียใจกับลูกนะกับการที่เราไม่มีเวลาให้เขาเลย แต่มันก็ต้องเป็นไปตามบริบทของชีวิตที่เราเลือกที่จะเป็นเราเลือกมาอยู่ตรงนี้แล้ว มันก็จำเป็นต้องเป็นแบบนั้น คือ ณ วันนี้เขาเข้าใจ แต่ก็ไม่รู้เหมือนกันว่าต่อไปเขาจะรู้สึกอะไรไหม ถามว่าเราพยายามจะหาเวลาไหม ก็อยาก แต่มันไม่มี จะให้ทำยังไง ตอนเช้าอยากจะไปส่งเขาก็ไม่ได้ เพราะเราต้องทำงาน กลับมาเขาก็หลับไปแล้ว ชีวิตมันอยู่อย่างนี้จริงๆ”

วันหยุดเราก็มีเวลาให้เขาเต็มๆ? “ใช่ครับ แต่บางวันมันก็ไม่เต็มเหมือนกัน ส่วนเรื่องพัฒนาการของมายูก็เป็นไปตามวัย แต่เขาจะเป็นเด็กที่ชอบไอจี อยากเป็นโปรแกรมเมอร์ อยากจะสร้างเกมเอง เขาจะไม่ใช่เด็กที่ใฝ่เล่นดนตรี เล่นกีฬา ไม่มี เขาจะไปทางคอมพิวเตอร์ วาดรูป”

<img src="https://sv1.picz.in.th/images/2023/11/06/ddGYL6a.md.webp" />

<img src="https://sv1.picz.in.th/images/2023/11/06/ddGYmWq.md.webp" />

<img src="https://sv1.picz.in.th/images/2023/11/06/ddGYyKz.md.webp" />

<img src="https://sv1.picz.in.th/images/2023/11/06/ddGYFA8.md.webp" />

<img src="https://sv1.picz.in.th/images/2023/11/06/ddGYIeR.md.webp" />

<img src="https://sv1.picz.in.th/images/2023/11/06/ddGzW30.md.webp" />

<img src="https://sv1.picz.in.th/images/2023/11/06/ddGzdOu.md.webp" />

<img src="https://sv1.picz.in.th/images/2023/11/06/ddGz0aZ.md.webp" />

&nbsp;