&nbsp;

&nbsp;

&nbsp;

&nbsp;

&nbsp;

&nbsp;

<strong>นานๆ ซื้อที อดีตผอ.กองช่าง มหาเฮง ซื้อหวยรวย 30 ล้าน ไปเดินห้างกับครอบครัว เห็นแม่ค้าเย็บแผงลอตเตอรี่อยู่ มีเลขที่ตามหา เลยขอซื้อทันที เผยที่มาเลขเด็ด</strong>

เมื่อวันที่ 2 เม.ย.67 ที่สภ.ปากเกร็ด จ.นนทบุรี นายพลกฤต อายุ 61 ปี ชาว จ.สุราษฎร์ธานี ซึ่งมาทำงานและพักอาศัยอยู่ จ.นนทบุรี ตั้งแต่ปี 2521 อดีตผู้อำนวยการส่วนควบคุมอาคารและผังเมือง สำนักการช่างเทศบาลนครปากเกร็ด

<a href="https://www.khaosod.co.th/wpapp/uploads/2024/04/1712018524222.jpg"><img class="aligncenter size-large wp-image-8168220" src="https://www.khaosod.co.th/wpapp/uploads/2024/04/1712018524222-696x392.jpg" alt="" width="696" height="392" /></a>

เดินทางมาพร้อมกับ น.ส.จิตร์ชนามนต์ อายุ 41 ปี ภรรยา และลูกสาว 2 คน นำสลากกินแบ่งรัฐบาล ประจำงวดที่ 13 วันที่ 1 เมษายน 2567 หมายเลข 803481 จำนวน 5 ใบ รวมเงินรางวัลทั้งหมด 30 ล้านบาท มาลงบันทึกประจำวันไว้เป็นหลักฐานกับ พ.ต.ท.แสวง สนูหมื่น สว.(สอบสวน) สภ.ปากเกร็ด

<a href="https://www.khaosod.co.th/wpapp/uploads/2024/04/1712018509011.jpg"><img class="aligncenter size-large wp-image-8168218" src="https://www.khaosod.co.th/wpapp/uploads/2024/04/1712018509011-696x392.jpg" alt="" width="696" height="392" /></a>

&nbsp;

นายพลกฤต เปิดเผยว่า เลขเด็ดมาจากบ้านเลขที่ นานๆ จะซื้อลอตเตอรี่สักครั้งนึง เพราะไม่เคยถูก จนภรรยาบอกให้เลิกซื้อ ตอนนี้ตนและครอบครัวดีใจสุดๆ จนบอกไม่ถูก ไม่คิดไม่ฝันว่าจะถูกรางวัลที่ 1 จำนวน 30 ล้านบาท เพราะมันถูกยากมากๆ ไม่เคยคิดว่าจะเป็นวันของเรา เคยดูแต่ข่าวคนอื่น
<div class="ads_position_wrapper"></div>
<a href="https://www.khaosod.co.th/wpapp/uploads/2024/04/1712018516929-e1712020587414.jpg"><img class="aligncenter size-large wp-image-8168219" src="https://www.khaosod.co.th/wpapp/uploads/2024/04/1712018516929-e1712020587414-696x595.jpg" alt="" width="696" height="595" /></a>

นายพลกฤต กล่าวว่า หลังจากนี้อาจจะแบ่งเงินให้พี่ๆ น้องๆ ในครอบครัว และบางส่วนจะแบ่งไปทำบุญตามกำลังศรัทธา เพราะส่วนตัวไม่เคยบนขออะไร ตอนนี้เกษียณออกมาได้ปีกว่าๆ มีหน้าที่รับ-ส่งลูกไปโรงเรียนทุกวัน ส่วนภรรยายังรับราชการอยู่ และมีสวนลำไย สวนยาง สวนปาล์มอยู่ที่สุราษฎร์ธานี

<a href="https://www.khaosod.co.th/wpapp/uploads/2024/04/1712018532980.jpg"><img class="aligncenter size-large wp-image-8168221" src="https://www.khaosod.co.th/wpapp/uploads/2024/04/1712018532980-696x392.jpg" alt="" width="696" height="392" /></a>

นายพลกฤต กล่าวด้วยว่า ซื้อลอตเตอรี่ชุดนี้มาจากห้างโรบินสัน ปากเกร็ด คิดว่าความโชคดีนี้อยู่ที่ดวงจริงๆ เพราะปกติไปกับภรรยาจะไม่ให้ซื้อ แต่วันนั้นไปเดินห้างกับลูก เห็นแม่ค้ากำลังเย็บลอตเตอรี่อยู่ เห็นเลข 81 เหมือนบ้านเลขที่เลยขอซื้อทันที

พอทราบว่าตัวเองถูกรางวัลที่ 1 รู้สึกหน้าชามาก และพยายามตรวจดูลอตเตอรี่หลายครั้ง เพื่อให้มั่นใจ และเรียกลูกมาบอกว่าตนถูกรางวัลที่ 1 ลูกก็ดีใจกรี๊ดลั่นบ้าน บอกความรู้สึกไม่ถูกจริงๆ ก่อนหน้านี้ตนมีรถฟอร์จูนเนอร์อยู่ 1 คัน สีเหลือง พูดเปรยๆ ว่าถ้าถูกรางวัลที่ 1 จะหาน้องมาให้เป็นเพื่อนกัน คือออกรถใหม่คันเล็กๆ และจะทำสีเหลืองเหมือนกัน เพราะตนชอบสีเหลือง
<div class="ads_position_wrapper mb-4"></div>
ที่มา <a href="https://www.matichon.co.th/region/news_4504743" target="_blank" rel="noopener">มติชน</a>

&nbsp;

&nbsp;