&nbsp;

&nbsp;

&nbsp;

&nbsp;

&nbsp;

&nbsp;

<strong>แจกแน่ดิจิทัลวอลเล็ต ไตรมาส 4 ได้ทั้ง 50 ล้านคน เล็งเปิดให้ร้านค้าลงทะเบียน นัดบอร์ดถก 27 มี.ค. ก่อนเคาะ 10 เม.ย. ชงเข้าครม.เดินหน้าต่อ</strong>

วันที่ 25 มี.ค. เวลา 14.00 น. ที่รัฐสภา <strong>นายจุลพันธ์ อมรวิวัฒน์ รมช.คลัง</strong> เปิดเผยความคืบหน้าโครงการเติมเงิน 10,000 บาท ผ่านดิจิทัลวอลเล็ต โดยยืนยันว่ารัฐบาลจะเดินหน้าโครงการนี้อย่างแน่นอนโดยในวันที่ 27 มี.ค.2567 จะมีการประชุมคณะกรรมการชุดใหญ่ ที่มี<strong>นายเศรษฐา ทวีสิน นายกรัฐมนตรีและรมว.คลัง</strong>เป็นประธาน ที่ทำเนียบรัฐบาล

ทั้งนี้ หลังจากที่ประชุมคณะกรรมการชุดใหญ่ครั้งล่าสุด ได้มอบหมายให้คณะอนุกรรมการ ไปตรวจสอบความจริงมาตรการ จากหน่วยงานที่เกี่ยวข้องไม่ต่ำกว่า 100 แห่ง ทั้งภาครัฐ ประชาชน หอการค้า กลุ่มอุตสาหกรรมต่างๆ ได้ส่งคำตอบ และทยอยดำเนินการใกล้แล้วเสร็จ ทำให้กำหนดเวลาโครงการ (ไทม์ไลน์) มีความชัดเจนมากขึ้น ก็จะมีการเสนอรายละเอียดเบื้องต้นเข้าที่ประชุม

รวมทั้ง จะมีการนำเสนอรายงานข้อเท็จจริงตามข้อเสนอของหน่วยงานที่เกี่ยวข้อง เช่น ป.ป.ช. ก็จะมีการรายงานเข้าที่ประชุมอย่างเป็นทางการ โดยกระทรวงการคลัง จะเสนอประเด็นปัญหา และข้อกฎหมายต่าง ๆ ที่เกิดขึ้น เพื่อหากลไกเดินหน้าโครงการด้วย

“หลังวันที่ 27 มี.ค. กระบวนการดำเนินการต่าง ๆ จะมีความชัดเจนมากขึ้น ส่วนงานต่าง ๆ ก็จะไปดำเนินการตามข้อกฎหมาย และจะมีการประชุมคณะกรรมการโครงการเติมเงิน 10,000 บาท ผ่าน Digital Wallet ชุดใหญ่ อีกครั้งในวันที่ 10 เม.ย. เพื่อสรุปรายละเอียดโครงการทั้งหมดเตรียมเสนอให้คณะรัฐมนตรีเห็นชอบต่อไป”

นายจุลพันธ์ กล่าวว่า <strong>เบื้องต้น ภายในไตรมาส 3/2567 จะมีการเปิดให้ลงทะเบียนร้านค้าและประชาชนเพื่อเข้าร่วมโครงการ จากนั้นไตรมาส 4/2567 หรือช่วง ต.ค.-ธ.ค.2567 รัฐบาลจะเริ่มเติมเงิน 10,000 บาท ให้กับประชาชนผ่านโครงการ</strong>
<div class="ads_position_wrapper"></div>
ผู้สื่อข่าวถามว่ายืนยันว่าจะไม่มีการกู้เงินหรือไม่ รมช.คลัง ตอบว่า ไม่ได้พูดแบบนั้น ขอให้รอดูคณะกรรมการชุดใหญ่ประชุม ซึ่งมั่นใจว่ารัฐบาลจะมีเงินงบประมาณมาใช้สำหรับโครงการแน่นอนขณะที่เงื่อนไขต่างๆ ในโครงการยังไม่มีการปรับเปลี่ยนประชาชน 50 ล้านคนจะได้รับเงินดิจิทัลวอลเล็ตเหมือนเดิม

<strong>“เราไม่มาถกเถียงกันแล้วว่าเศรษฐกิจในวันนี้วิกฤตหรือไม่แต่จากสภาพเศรษฐกิจขณะนี้และการรับฟังความเห็นจากทุกภาคส่วนค่อนข้างเห็นตรงกันว่าควรที่จะกระตุ้นเศรษฐกิจให้เกิดการขยายตัว”</strong>
<div class="ads_position_wrapper mb-4"></div>
นายจุลพันธ์ กล่าวว่า มั่นใจว่าการดำเนินนโยบายยังอยู่ในกรอบกฎหมาย ที่ผ่านมาหน่วยงานที่เกี่ยวข้องได้ให้ข้อสรุปและข้อสนับสนุนอย่างครบถ้วน ซึ่งเชื่อว่าจะสามารถเดินหน้าโครงการได้โดยไม่ติดขัดอะไร

&nbsp;