&nbsp;

&nbsp;

&nbsp;

&nbsp;

&nbsp;

&nbsp;

<strong>หมอเตือนหนุ่มๆ อย่าหาทำ! “ขอบตาแพะ” หลุดในช่องคลอดสาว ชี้อันตรายมาก ถึงขั้นเป็นหนองจนเน่าติดเชื้อในกระแสเลือด แนะนำวิธีอื่น</strong>

วันที่ 24 มี.ค. 2567 ผู้สื่อข่าวรายงานว่า <strong>พ.ต.ท.นพ.อรัณ ไตรตานนท์</strong> กลุ่มงานสูตินรีเวชกรรม โรงพยาบาลตำรวจ สำนักงานตำรวจแห่งชาติ ได้โพสต์ผ่านเฟซบุ๊ก <a href="https://web.facebook.com/tritanonarun/?locale=th_TH&amp;_rdc=1&amp;_rdr" target="_blank" rel="noopener">อรัณ ไตรตานนท์ โต๊ะทำงาน</a> กรณีมีผู้ป่วยหญิงวัย 19 ปี เข้ามารักษาเนื่องจากมีอาการตกขาวมีกลิ่นมา 2 สัปดาห์ กลัวเป็นปากมดลูกอักเสบ เมื่อตรวจภายในโดยใส่ปากเป็ดเข้าไป พบ <strong>ขอบตาแพะ</strong> ตกค้างจนเน่าติดเชื้อเป็นหนองในช่องคลอด

โดย พ.ต.ท.นพ.อรัณ ยังได้โพสต์ข้อความเตือนว่า รบกวนคุณผู้ชายครับ ถ้าจะใช้ ขอบตาแพะ ให้บอกฝ่ายหญิงด้วยนะ เสี่ยงติดเชื้อในกระแสเลือด ระวังหลุดเข้าในฝ่ายหญิง อันตรายมาก มันจะขูดช่องคลอดจนเป็นแผลและติดเชื้อได้

<a href="https://www.khaosod.co.th/wpapp/uploads/2024/03/warning.jpg"><img class="alignnone size-full wp-image-8154446" src="https://www.khaosod.co.th/wpapp/uploads/2024/03/warning.jpg" alt="" width="800" height="345" /></a>

ด้านเพจ <a tabindex="0" role="link" href="https://www.facebook.com/sarikahappymen?__tn__=-UC*F">Sarikahappymen</a> ซึ่งเป็นหมอศัลยกรรมทางเดินปัสสาวะ ที่มักให้ความรู้ด้านสุขภาพ ได้โพสต์ถึงกรณีดังกล่าวว่า “เห็นคุณจ่า <a tabindex="0" role="link" href="https://www.facebook.com/DramaAdd?__cft__[0]=AZXBAGroKDMXmUBvtibOnNMPYEzmuDic-si72yO18nMDi9ZFlrD01crjeodz-nIRng8vZ91HJFKqlUhuYlKfNvz656HqadJ_PjkpaLUvmAsDCSbCnmzq6fRGnCsXY10gwnVD0PtgCLGRvCe3gWBIH9TwcHOZ599PAjxc6BISNXKy7hDXrIEI39fQmyrGk7wiG1E&amp;__tn__=-]K-R">Drama-addict</a> เค้าแชร์ว่ามีคนทำขอบตาแพะหลุดไปในตัวของผู้หญิง แล้วปล่อยทิ้งไว้จนเกิดการอักเสบติดเชื้อรุนแรงในตัวของผู้หญิง ซึ่งหลายคนก็สงสัยอะไรคือขอบตาแพะ วันนี้ก็เลยมาเล่าให้ฟังนะครับ”
<div id="attachment_8154444" class="wp-caption alignnone"><a href="https://www.khaosod.co.th/wpapp/uploads/2024/03/130730733_229618551876899_9184736217909946505_n.jpg"><img class="size-full wp-image-8154444" src="https://www.khaosod.co.th/wpapp/uploads/2024/03/130730733_229618551876899_9184736217909946505_n.jpg" alt="" width="800" height="497" aria-describedby="" /></a>
<p class="wp-caption-text">ตัวอย่าง ขอบตาแพะ

</p>
“ขอบตาแพะ คือเอาหนังยางมารัดโคนแล้วตรงหนังยางมันจะมีคล้าย ๆ ขนนก รอบ ๆ ถึงเรียกขอบตาแพะ (คือถ้าตาพิมรี่พายจะยาวไป) ซึ่งเชื่อกันว่า (ส่วนใหญ่คิดกันเองแหละ) ว่าการมีอะไรครูด ๆ ถู ๆ ไถ ๆ ข้างในผู้หญิงมากขึ้นเนี่ย จะทำให้เค้าเสียวกระสันดันปวดหรือมีความสุขมากขึ้น แบบเดียวกับความเชื่อเรื่องฝังมุกเลย”
<div class="ads_position_wrapper"></div>
“ก็ฝากถึงหนุ่ม ๆ ที่ทำแบบนี้นะครับคือ หนังยางนี่มันไม่สะอาด ถือเป็นสิ่งแปลกปลอม ถ้าเกิดหลุดเข้าไปอยู่ในช่องคลอดของฝ่ายหญิง อาจจะทำให้เกิดการระคายเคือง อักเสบ และติดเชื้อตามมาได้นะครับ ถ้าอยากเพิ่ม texture จริง ๆ แนะนำให้ไปหาพวกถุงยางมีปุ่ม มีเม็ดชาไข่มุกจะดีกว่าครับ”
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/03/warning2.jpg"><img class="alignnone size-full wp-image-8154447" src="https://www.khaosod.co.th/wpapp/uploads/2024/03/warning2.jpg" alt="" width="800" height="780" /></a>

</div>
&nbsp;

&nbsp;