&nbsp;

&nbsp;

&nbsp;

&nbsp;

&nbsp;

หลายคนคงรู้จักกันดีอยู่แล้ว สำหรับ หมอไก่ พ.พาทินี ล่าสุดได้ทำนายดวงในวันที่ 25 มีนาคมนี้ จะเกิดปรากฏการณ์ราหูอมจันทร์ โดย 2 ราศีต่อไปนี้ต้องระวังโดนเงาจันทรคราส พยากรณ์ระหว่างวันที่ 24-30 มีนาคม พ.ศ.2567

ราศีเมษ (คนที่เกิดวันที่ 13 เมษายน - 13 พฤษภาคม)

การงาน ช่วงนี้คุณต้องเหนื่อยกับการทำงานสักหน่อยเพราะมีงานเข้ามาเยอะ แถมมีเกณฑ์ชีพจรลงเท้าต้องเดินทางบ่อยๆ แต่งานของคุณจะประสบผลสำเร็จดีเยี่ยม

การเงิน ถือว่าอยู่ในเกณฑ์ดีจะมีรายได้เข้ามาแบบรัวๆ แถมมีโอกาสได้ลาภอีกต่างหาก

ความรัก คนมีคู่คุณและคนรักจะช่วยเหลือเกื้อกูลกันเป็นอย่างดี และในอีกไม่ช้าไม่นานจะมีโอกาสวางแผนการทำอะไรบางอย่างร่วมกัน คนโสดมีโอกาสได้พบรักใหม่แบบค่อยเป็นค่อยไป ค่อยๆศึกษาความสัมพันธ์ไปทีละนิด

ราศีพฤษภ (คนที่เกิดวันที่ 14 พฤษภาคม - 13 มิถุนายน)

การงาน มีเกณฑ์เจริญก้าวหน้าอย่างต่อเนื่อง แม้ว่าจะต้องเจองานยากแต่คุณจะสามารถผ่านมันไปได้อย่างแน่นอน แนะนำให้คุณทำบุญถวายอุปกรณ์ไฟฟ้าเพื่อเป็นการเสริมดวง

การเงิน มีโอกาสได้รายได้ต่อเนื่องไม่สะดุด อย่าประมาทเพราะจะมีรายจ่ายที่ทำให้คุณต้องจ่ายหนักเป็นก้อนเข้ามาในช่วงนี้

ความรัก คนมีคู่ความสัมพันธ์รักค่อนข้างนิ่ง ความหวานไม่ค่อยมี จะมีก็แต่ความมั่นคงเพียงอย่างเดียว คนโสดยังไม่มีเกณฑ์สละโสดแบบจริงๆจังๆสักที

ราศีเมถุน (คนที่เกิดวันที่ 14 มิถุนายน - 14 กรกฎาคม)

การงาน ช่วงนี้งานหนัก มีภาระความรับผิดชอบมากขึ้น แต่ผลลัพธ์จะคุ้มค่าอย่างแน่นอน แนะนำให้คุณทำบุญถวายผ้าไตรจีวรเพื่อเป็นการเสริมดวง

การเงิน ช่วงนี้รายได้เข้ามาเรื่อยๆ แต่ทางที่ดีควรสำรองเงินเอาไว้เพราะอีกไม่นานคุณจะมีเกณฑ์หมดเงินไปกับการซื้อทรัพย์สิน

ความรัก คนมีคู่ความสัมพันธ์รักราบเรียบจนน่าเป็นห่วง ทางที่ดีควรหาเวลาให้คนรักมากขึ้น อย่าปล่อยให้ความรักเหี่ยวเฉาไปแบบนี้ คนโสดมีเกณฑ์ได้เจอคนที่ตามหาแต่จะยังไม่สมหวังในทันที

ราศีกรกฎ (คนที่เกิดวันที่ 15 กรกฎาคม - 16 สิงหาคม)

การงาน ช่วงนี้คุณต้องเหนื่อยกับการทำงานและการแก้ปัญหามากมายไม่เว้นแต่ละวัน ชีวิตของคุณจะวุ่นวายแบบสุดเหวี่ยงในช่วงนี้ แนะนำให้คุณหมั่นทำบ้านให้สะอาดและเปิดไฟหน้าบ้านให้สว่างเพื่อเป็นการเปิดทางให้สิ่งดีๆเข้ามาในชีวิต

การเงิน แม้ว่าจะเก็บเงินไม่ค่อยอยู่แต่ก็ไม่ถึงขั้นติดขัดแต่อย่างใด ความรักคนมีคู่อุปสรรคปัญหาในเรื่องความรักจะเบาบางลงไปมาก คนโสดมีเกณฑ์ครองโสดต่อไปอีกสักพัก แต่ก็มีความสุขดีไม่มีปัญหาใดๆ

ราศีสิงห์ (คนที่เกิดวันที่ 17 สิงหาคม - 16 กันยายน)

การงาน มีเกณฑ์เหน็ดเหนื่อยกับการทำงานมากพอสมควร แถมยังต้องเจอกับงานหรือภาระหน้าที่บางอย่างที่ท้าทายความสามารถอย่างยิ่ง แนะนำให้คุณทำบุญถวายอุปกรณ์ไฟฟ้าเพื่อเป็นการเสริมดวง

การเงิน มีโอกาสได้ลาภก้อนเล็กๆ หากหวังลาภก้อนใหญ่จะต้องรอต่อไป

ความรัก คนมีคู่ต้องค่อยๆปรับตัวเข้าหากันไปเรื่อยๆ เพราะพื้นฐานคุณและคนรักนิสัยต่างกันมากพอสมควร คนโสดช่วงนี้เสน่ห์แรงจะมีโอกาสได้พบรักหลังจากโสดมานาน

ราศีกันย์ (คนที่เกิดวันที่ 17 กันยายน - 16 ตุลาคม)

การงาน มีเกณฑ์เหนื่อยจริงแบบไม่มีสแตนด์อินช่วงนี้กว่าคุณจะประสบความสำเร็จได้ต้องเหนื่อยสุดๆ ทุ่มเทแบบสุดใจจึงจะได้มาซึ่งความสำเร็จที่รอคอย

การเงิน มีโอกาสได้รายได้มากในช่วงนี้ แต่ระวังจะหมดเงินไปกับของราคาแพงที่ไม่ค่อยจำเป็นสักเท่าไหร่ แต่ไม่ถึงขั้นเดือดร้อนอย่างแน่นอน

ความรัก คนมีคู่ความสัมพันธ์รักลงตัวมากขึ้น เพราะคุณและคนรักผ่านเรื่องราวมากมายทั้งทุกข์ทั้งสุขมาด้วยกัน คนโสดยังไม่มีเกณฑ์ได้พบรักแท้ที่ตามหา

ราศีตุล (คนที่เกิดวันที่ 17 ตุลาคม - 15 พฤศจิกายน)

การงาน อุปสรรคปัญหาที่เคยทำให้ลำบากใจจะค่อยๆคลี่คลาย ต่อจากนี้หน้าที่การงานจะเจริญก้าวหน้าแบบเต็มรูปแบบแล้ว แถมมีแนวโน้มว่าจะเจริญก้าวหน้าต่อไปอย่างไม่หยุดยั้งอีกด้วย

การเงิน เริ่มคล่องตัวมากขึ้น อุปสรรคทางการเงินเริ่มลดลงอย่างเห็นได้ชัด

ความรัก คนมีคู่ความสัมพันธ์รักยังไม่ค่อยราบรื่นเท่าไหร่ ทางที่ดีควรหาโอกาสใกล้ชิดกับคนรักให้มากขึ้นเพื่อกระชับความสัมพันธ์ คนโสดแม้ว่าจะได้เจอคนที่ถูกใจแต่ความสัมพันธ์จะยังไม่พัฒนาไปไหน

ราศีพิจิก (คนที่เกิดวันที่ 16 พฤศจิกายน - 15 ธันวาคม)

การงาน ในช่วงนี้ชาวราศีพิจิกอาจเกิดอาการเหนื่อยล้ากายใจบ้าง เพราะสิ่งที่คิดสิ่งที่หวังจะยังไม่สำเร็จทันที คุณต้องผ่านด่านยากๆก่อนถึงจะพบเจอกับวามสำเร็จได้ในอนาคต

การเงิน ยังมีรายได้เข้ามาอย่างต่อเนื่อง แต่จะมีเรื่องให้คุณต้องจ่ายตลอด บางเรื่องก็เป็นเรื่องที่คุณจำเป็นต้องจ่ายเพราะหลีกเลี่ยงไม่ได้

ความรัก คนมีคู่แม้ว่าความรักจะไม่หวานแต่ก็ยังอยู่เคียงข้างและสนับสนุนกันเสมอมา คนโสดความรักค่อยๆ ก่อตัวขึ้นในใจทีละนิด

ราศีธนู (คนที่เกิดวันที่ 16 ธันวาคม - 13 มกราคม)

การงาน ในช่วงนี้งานหนักไม่ใช่เล่น คุณต้องใช้ความพยายามและประสบการณ์ในการพัฒนาและสร้างสรรค์ผลงานอย่างมาก แนะนำให้คุณหมั่นสวดมนต์ไหว้พระเพื่อเสริมดวงเพื่อเป็นการเสริมดวง

การเงิน ควรระวังการใช้จ่ายเกินพิกัดโดยเฉพาะคนทำธุรกิจอาจเกิดปัญหาเงินฝืดได้

ความรัก คนมีคู่มีอะไรหลายๆอย่างที่คุณและคนรักต้องค่อยๆปรับตัวเข้าหากัน คนโสดมีคนเข้ามาใกล้ชิดแต่ต้องใจเย็นๆ เพราะของแบบนี้ต้องใช้เวลาในการพิสูจน์

ราศีมังกร (คนที่เกิดวันที่ 14 มกราคม - 12 กุมภาพันธ์)

การงาน กำลังเจริญก้าวหน้าอย่างมาก ช่วงนี้คุณจะได้ประสบพบเจอแต่ความสำเร็จในเรื่องการงาน ส่วนงานที่ทำอยู่ในขณะนี้จะให้ผลตอบแทนดีมาก

การเงิน ช่วงนี้จะมีรายได้เข้ามามาก แต่รายจ่ายก็มากเหมือนกัน ทางที่ดีควรวางแผนค่าใช้จ่ายเอาไว้ล่วงหน้าจะปลอดภัยที่สุด

ความรัก คนมีคู่ต้องระวังเรื่องคำพูดหรือการกระทำบางอย่างเพราะอาจเป็นประเด็นที่ทำให้คุณและคนรักทะเลาะกันได้ คนโสดมีโอกาสได้พบเจอคนดีแต่ยังไม่ถึงขั้นตกลงปลงใจเป็นคู่รักแบบเป็นเรื่องเป็นราว

ราศีกุมภ์ (คนที่เกิดวันที่ 13 กุมภาพันธ์ - 13 มีนาคม)

การงาน ความเปลี่ยนแปลงเกิดขึ้นอย่างต่อเนื่องในชีวิต ทำให้คุณต้องเหน็ดเหนื่อยกับการปรับตัวบ้าง แต่ก็ถือว่าเป็นการเปลี่ยนแปลงไปสู่สิ่งที่ดีกว่า เพราะฉะนั้นไม่ต้องเป็นกังวลใจไปนะคะ

การเงิน เข้าสู่ภาวะที่ดีมากๆ คิดเงินได้เงิน คิดทองได้ทอง แถมจะสมหวังในเรื่องโชคลาภหรือเงินก้อนใหญ่ด้วย

ความรัก คนมีคู่ความสัมพันธ์รักเริ่มลงตัวมากขึ้นปัญหาที่เคยมีจะค่อยๆคลี่คลายไปในทิศทางที่ดีขึ้น คนโสดโลกยังไม่เหวี่ยงคนดีเข้ามาในชีวิตคุณสักที

ราศีมีน (คนที่เกิดวันที่ 14 มีนาคม - 12 เมษายน)

การงาน มีการเปลี่ยนแปลงมากในช่วงนี้แต่จะเป็นการเปลี่ยนแปลงไปในทิศทางที่ดีขึ้น แม้ว่าจะเหนื่อยบ้างแต่ผลลัพธ์ดีต่อใจแน่นอน

การเงิน ช่วงนี้การเงินราบรื่นดี มีรายได้เข้ามาเรื่อยๆ แถมมีโอกาสสมหวังเรื่องลาภผลที่คาดหวังอีกด้วย หมอไก่ขอแนะนำให้คุณทำบุญบริจาคเงินช่วยเหลือเด็กนักเรียนยากไร้เพื่อเป็นการเสริมดวง

ความรัก คนมีคู่สำหรับคู่ของคุณถือว่าเป็นคู่ที่ดีเพราะต่างคนต่างสนับสนุนให้อีกฝ่ายเจริญก้าวหน้า คนโสดมีเกณฑ์ได้พบคนดีๆ แบบไม่คาดคิด

&nbsp;