&nbsp;

&nbsp;

&nbsp;

&nbsp;

&nbsp;

<strong>เจ้าหน้าที่ลาดตระเวนไฟป่า ขุนน่าน เสียชีวิตขณะปฏิบัติหน้าที่ หลังมีอาการช็อก หมดสติล้มลงกะทันหัน เจ้าหน้าที่ช่วยกันปั๊มหัวใจ แต่ไม่สำเร็จ</strong>

เวลา 18.30 น. นายอรรถพลเจริญชันษา อธิบดีกรมอุทยานแห่งชาติสัตว์ป่าและพันธุ์พืช เปิดเผยว่า นายพินิจ คงประพันธ์ หัวหน้าอุทยานแห่งชาติขุนน่าน ได้รับรายงานทางโทรศัพท์ จากหัวหน้าหน่วยพิทักษ์ฯที่ ขน.1 (นาขวาง) ว่า วันนี้ ชุดลาดตระเวนของหน่วยพิทักษ์ฯ จำนวน 4 นาย ออกปฏิบัติงานลาดตระเวนป้องกันการกระทำผิด และเฝ้าระวังไฟป่า ออกปฏิบัติงานลาดตระเวนในพื้นที่รับผิดชอบ

เวลาประมาณ 16.00 น. ขณะลาดตระเวนถึงลำน้ำว้า บริเวณสบแปด ท้องที่บ้านผาสุก หมู่ที่ 3 ต.ภูฟ้า อ.บ่อเกลือ จ.น่าน เจ้าหน้าที่ชุดลาดตระเวน นายพันศักดิ์ ใจมงคล อายุ 31 ปี บุคคลภายนอกปฏิบัติงานอนุรักษ์และป้องกันรักษาป่า มีอาการช็อก หมดสติล้มลงกะทันหัน

เจ้าหน้าที่ร่วมชุด ช่วยกันปั๊มหัวใจ แต่ไม่สำเร็จ ทำให้เสียชีวิต จึงได้เดินขึ้นสันเขาเพื่อหาสัญญาณโทรรายงาน หัวหน้าหน่วยพิทักษ์

ล่าสุดได้จัดเจ้าหน้าที่เข้าพื้นที่เกิดเหตุ และประสานงานพนักงานสอบสวน สภ.บ่อเกลือ เดินทางเข้าไปรับร่าง นายพันศักดิ์ มาประกอบพิธีทางศาสนามต่อไป

<iframe src="https://www.facebook.com/plugins/post.php?href=https%3A%2F%2Fwww.facebook.com%2FKhunnan.National.Park%2Fposts%2Fpfbid0p9q1aTtf8vf1gSv59cj8jo5fpAxWogJ3tBS9Mz1o8wEsd6LGmzGHJnuJDAV2Kn5ml&amp;show_text=true&amp;width=500" width="500" height="649" frameborder="0" scrolling="no" allowfullscreen="allowfullscreen"></iframe>

&nbsp;

&nbsp;