&nbsp;

เมื่อวันที่ 25 ก.พ. 2567 บรรษัทแพร่ภาพกระจายเสียงแห่งญี่ปุ่นหรือเอ็นเอชเค (NHK) ได้มีการรายงานว่า พนักงานในร้านสะดวกซื้อเซโกมาร์ต (Seicomart) ให้การกับตำรวจว่า เมื่อเวลาประมาณ 07.00 น. วันที่ 25 ก.พ. ตามเวลาท้องถิ่น ชายคนหนึ่งแสดงความเกรี้ยวกราด โดยถือวัตถุบางอย่างคล้ายมีดทำครัว

<img class="img-responsive" src="https://sv168.siamnews.com/14/2402264adzy.png" />

ภาพประกอบ

ได้เข้าทำร้ายพนักงานของร้าน 3 คน วัยตั้งแต่ 40 - 60 ปีเศษ ได้รับบาดเจ็บสาหัส ซึ่งพนักงานชายวัย 40 ปีถูกนำตัวส่งโรงพยาบาลแต่ไม่สามารถทนพิษบาดแผลได้ไหว เสียชีวิตในเวลาต่อมา ส่วนพนักงานอีก 2 คนที่เป็นชายและหญิงยังรู้สึกตัวอยู่ โดยตำรวจจับกุมชายว่างงานวัย 43 ปี ซึ่งเป็นคนในพื้นที่ได้ในที่เกิดเหตุ ฐานต้องสงสัยพยายามฆ่า

ทั้งนี้ ประเทศญี่ปุ่นมีอัตราการก่อความรุนแรงในที่สาธารณะน้อยมาก ถึงแม้ว่าในเดือนมกราคม 2567 ที่ผ่านมา เพิ่งเกิดเหตุคนร้ายไล่แทงคนในย่านอากิฮาบาระ ที่เป็นแหล่งท่องเที่ยวชื่อดังในกรุงโตเกียว มีชายบาดเจ็บ 3 คน ก็ตาม

ข้อมูล <a href="https://www.straitstimes.com/asia/convenience-store-stabbing-in-japan-kills-one-injures-two-nhk-says">THE STRAITS TIMES</a>

&nbsp;

&nbsp;