อยากให้ลูกมีผัว จาตุรงค์ ถึงกับยกมือไหว้ เรียนเชิญหนุ่มๆมาเป็นเขย ควักเงินแสนให้ ใบเฟิร์น ฝากไข่ จะได้มีสิทธิ์ในตัวหลาน

คนติดภาพเป็นคุณพ่อที่หวงลูกสาวมาก สำหรับ ศิลปินตลกรุ่นใหญ่ <strong>จาตุรงค์ โพธาราม หรือ จาตุรงค์ มกจ๊ก</strong>เพราะก่อนหน้านี้เคยมีข่าวว่าไม่ถูกใจหนุ่มที่เข้าหาลูกสาว อย่าง <strong>ใบเฟิร์น พัสกร </strong>เอาซะเลย
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
แต่ล่าสุดเหมือนว่าคุณพ่อจะเริ่มเปิดใจมากขึ้น เพราะ <strong>จาตุรงค์</strong> บอกว่าอยากอุ้มหลานแล้ว ซึ่งเจ้าตัวเปิดใจในงาน เปิดตัวภาพยนตร์ “ไชน่าทาวน์ ชะช่า” ที่กลับมากำกับในรอบ12ปี ณ สยามพารากอน

<img class="aligncenter size-full wp-image-8055249" src="https://www.khaosod.co.th/wpapp/uploads/2024/01/jaturong-4.jpg" alt="" width="700" height="400" />

<strong>หลังๆ ลูกสาวเราติดบาร์โฮสเหรอไปบ่อยเลย</strong>
“เขามีหุ้น เขาเลยต้องไปอยู่บ่อยๆ ไปถ่ายโน้นถ่ายนี่ทำรีวิว ทำคอนเทนต์ แต่ก็ไม่มั่นใจเหมือนกัน สักพักอีก 2-3 เดือน ลูกเราอาจจะมีผัวเป็นโฮสก็ได้ (หัวเราะ)”

<strong>ตอนนี้ลูกโตเป็นสาวแล้ว คาดหวังอะไรไหม</strong>
“ลุงบอกอยู่บ่อยๆ ว่าต้องการที่จะมีหลานแล้ว ไปฝากไข่ให้หน่อย เดี๋ยวเดือนหน้าเขาจะไปฝาก แต่เราลงทุนเอง เราจะได้มีสิทธิ์ในหลาน ลุงเคยบอกแล้ว มีสิทธิ์ในหลานในที่นี้
<div class="ads_position_wrapper"></div>
หมายถึงหลานจะเรียนโรงเรียนอะไร จะไปไหน เอาหลานมีส่งให้กูด้วยนะ มึงไปไหนมึงเอาหลานมาให้กู มาอยู่กับเมียกู มาอยู่กับตากับยาย

ถ้าเกิดเราไม่ลงทุน ก็เป็นลูกมัน มันก็มีสิทธิ์คนเดียวในตัวเด็ก เราไม่มีสิทธิ์ เราจะให้มันเรียนโรงเรียนนั้นนะ โรงเรียนนี้นะ ถ้ามันบอกไม่ได้ ก็คือไม่ได้นะ แต่ถ้าเราลงทุนแสนกว่าบาท เพื่อให้มันไปฝากไข่ เราจ่ายตังค์เอง หลายออกมาเรามีสิทธิ์ในตัวเขา”

<strong>เบิกค่าเทอม ค่าเลี้ยงดูที่เราด้วยได้ไหม</strong>
“ถึงเวลานั้นแล้วไม่ต้องบอก กูว่ามันก็คงจะเบิกกูอยู่ตลอดเวลา”

เห็นว่ามีร่างสัญญาฝากไข่ด้วย
“ไม่ถึงกับร่างสัญญา แค่จับมือด้วยความเป็นพ่อเป็นลูก แล้วก็แม่มันด้วย คุยกันเลยสามคน นั่งคุยกันว่าถ้าเราออกตังค์ เราก็จะมีสิทธิ์ในหลานเรา

นี่ไม่ได้ตลก ไม่ได้อะไรนะ พูดจริงๆ เลย ก็จะไปทำต้นเดือนกุมภาพันธ์นี้แหละ เขาโอเค ก็ต้องโอเคไง มันไม่ต้องออกตังค์ แค่ไปดึงสเปิร์มมันมาเก็บไว้ในหลอด”

<img class="aligncenter size-full wp-image-8055252" src="https://www.khaosod.co.th/wpapp/uploads/2024/01/jaturong-7.jpg" alt="" width="700" height="400" />

<strong>เราอยากมีหลานมากๆ เลยใช่ไหม</strong>
“แต่ก่อนเราเคยนอนกอดมัน วันหนึ่งมันโตเป็นสาว เรากอดไม่ได้แล้ว มีน้องมันมา เรานอนกอดน้องมัน ตอนนี้น้องมันกอดไม่ได้หนักเข้าไปใหญ่เลย ยิ่งเป็นผู้ชายด้วย ไม่มีใครกอดแล้ว เราต้องการหลาน อยากเลิกงานกลับไปนอนกอด ไปเล่น ไปแหย่”

<strong>แล้วไม่หาสามีให้เขาก่อนเหรอ</strong>
“เดี๋ยวๆ ผัวนี่ต้องให้กูหาให้อีกเหรอ ต้องหาเอง ไม่ได้ ถ้าเราหาไปแล้วมันไม่ดีละ ที่มันมาจีบอยู่ 4-5 คนนี่ก็ไม่ได้เรื่องนะ ก็มีเจ้าของคาร์แคร์ มีเกาหลี มีทอม มีอะไรพวกนี้

คือไม่ใช่ว่าไม่ถูกใจเรานะ เขาอะไม่ถูกใจ หนุ่มๆ ครับ ไม่ต้องกลัวนะครับ ไม่ต้องกลัวว่าเข้าหาเฟิร์นแล้วกลัวลุงรงค์ ว่าเขาดุ เขาหวง กูไม่หวงแล้วครับ (พนมมือไหว้) เชิญเลยครับๆ กูอยากให้ลูกมีผัว”

<strong>ตั้งเป้าไหมว่าอยากให้ลูกมีแฟนปีนี้</strong>
“ลุงว่าปีนี้ไม่น่าจะได้ ถ้าได้มันต้องมีอะไรที่มันคืบคลานมาแล้ว มันต้องเข้าหูแล้ว แต่ว่าน่าจะไม่ได้ (เคยถามไหมว่าเขาอยากมีแฟน หรืออยากแต่งงานมีลูกหรือเปล่า?)ไม่ถาม เพราะถามมันก็พูดไม่ตรงกับที่เราต้องการคำตอบ หรือขัดแย้งกับที่เราอยากได้ยิน ไม่ถามดีกว่า”

<img class="aligncenter size-full wp-image-8055251" src="https://www.khaosod.co.th/wpapp/uploads/2024/01/jaturong-6.jpg" alt="" width="700" height="400" />

<strong>ล่าสุดกลับมาทำหนังในรอบ 12 ปี ทำไมถึงใจอ่อน</strong>
“พี่เจี๊ยบ (โปรดิวเซอร์หนัง) เขาไปตามลุงที่ครัวลุงรงค์ เพราะว่าลุงบอกแล้ว ถ้าลุงทำหนัง ลุงต้องหยุดทุกอย่าง ทั้งหนังและที่ละครที่เล่น หยุดรับงาน แล้วรายได้ลุงจะหายไปเยอะมากๆ

ตอนที่ลุงหยุดไป เพราะเฟิร์นก็ต้องเลี้ยง ต้องใช้เงิน ลูกชายคนเล็กอีก บ้านก็ต้องผ่อน รถก็ต้องผ่อน แต่ทุกวันนี้ลุงไม่มีหนี้แล้ว ไม่มีอะไรที่ต้องรับผิดชอบ คือหยุดงาน 1-2 ปีก็หยุดได้เลยนะ เพราะลุงมีครัว มีร้าน มีรายได้อยู่แล้ว

เพราะฉะนั้นลุงถึงต้องกลับมาทำ แล้วเจี๊ยบเขาโยนเรื่องมาให้ดู เส้นเรื่องมันน่าสนใจ มันดีมากๆ แต่บทมันไม่ค่อยตลก เขาให้เรามาแก้ สุดท้ายเราแก้หมดเลย สมมติเป็นปลาช่อน เราลอกเนื้อออกหมดเลย เหลือแต่ก้างกับหัว แล้วพอกเนื้อใหม่ เอาไปให้ดูเขาก็ชอบเลย”

<strong>จะกำกับเรื่องใหม่ต่อเลยไหม</strong>
“ตอนนี้เสนอไปเรียบร้อยแล้ว ประชุมเรียบร้อย เฟิร์นเป็นโปรดิวซ์ ก็น่าจะอีกเดือนสองเดือนเริ่มทำ”
<div class="ads_position_wrapper mb-4"></div>
<img class="aligncenter size-full wp-image-8055250" src="https://www.khaosod.co.th/wpapp/uploads/2024/01/jaturong-5.jpg" alt="" width="700" height="400" />

&nbsp;

&nbsp;