&nbsp;

&nbsp;

&nbsp;

&nbsp;

&nbsp;

&nbsp;

หาดใหญ่ แตกแล้ว นักท่องเที่ยวหลักแสนแห่ เที่ยวสงกรานต์ อึ้ง 30,000 ห้องเต็มเอี้ยด เผย 400 ชีวิตเคว้งคว้างไร้ที่พัก รถบัสต้องเดินทางกลับ วิ่งแก้ปัญหาวุ่น

วันที่ 13 เม.ย.2567 ผู้สื่อข่าวรายงานว่า เมื่อเวลา 20.00 น.ของวันที่ 12 เม.ย.ที่ผ่านมา บรรยากาศงานหาดใหญ่มิดไนท์สงกรานต์ ปี 67 “Hatyai Midnight Songkran 2024” บริเวณถนนเสน่หานุสรณ์ อ.หาดใหญ่ จ.สงขลา

นักท่องเที่ยวชาวไทยและต่างชาติ ทั้ง จีน มาเลเซีย นับหมื่นคน แห่เล่นน้ำคลายร้อนกันอย่างคึกคัก ตื่นตาตื่นใจกับไฮไลต์สุดพิเศษกับการโชว์บินโดรนแปรอักษรกว่า 500 ลำ

&nbsp;

เทศบาลนครหาดใหญ่ ร่วมกับการท่องเที่ยวแห่งประเทศไทย (ททท.) และภาคีเครือข่ายด้านการท่องเที่ยว หน่วยงานภาครัฐ ภาคเอกชน กำหนดจัดงานหาดใหญ่มิดไนท์สงกรานต์ ประจำปี 2567 “Hatyai Midnight Songkran 2024” วันที่ 12-13 เม.ย.67

หาดใหญ่ แตกแล้ว นักท่องเที่ยวหลักแสนแห่ เที่ยวสงกรานต์ อึ้ง 30,000 ห้องเต็มเอี้ยด เผย 400 ชีวิตเคว้งคว้างไร้ที่พัก รถบัสต้องเดินทางกลับ

เพื่อเป็นการส่งเสริมการท่องเที่ยวสร้างความสุข สร้างความประทับใจให้กับประชาชนและนักท่องเที่ยว ก่อให้เกิดมูลค่าเพิ่มทางเศรษฐกิจการที่เกี่ยวเนื่องกับอุตสาหกรรมด้านการท่องเที่ยว

&nbsp;

สถานการณ์การเดินทางเข้าพื้นที่ของนักท่องเที่ยวทั้งชาวไทย ชาวต่างชาติ ในช่วงเทศกาลสงกรานต์ 67 ผ่านด่านพรมแดนสะเดา มีนักท่องเที่ยวเดินทางเข้ามาเพิ่มขึ้น ประมาณ 12% ประมาณ 120,000 คน เมื่อเทียบกับปี 66 ด้วยสถานการณ์ต่าง ๆ ด้านเศรษฐกิจที่ฟื้นตัว มาตรการขยายเวลายกเว้นการยื่นแบบ ตม.6 ถึงวันที่ 15 ต.ค.67

&nbsp;

จากจำนวนนักท่องเที่ยวเพิ่มขึ้น ทำให้ห้องพักใน จ.สงขลา ประมาณ 30,000 ห้องเต็ม ทำให้นักท่องเที่ยวมาเลเซียประมาณ 380 คน 13 รถบัสที่เดินทางเข้ามาถึงเวลาประมาณ 21.00 น. ผ่านบริษัทนำเที่ยวแห่งหนึ่ง

ใน อ.หาดใหญ่ ไม่มีห้องพัก เนื่องจากเกิดความผิดพลาดของบริษัทนำเที่ยวกับโรงแรม ทำให้นักท่องเที่ยวเคว้งคว้าง รถบัสบางคันตัดสินใจเดินทางกลับมาเลเซีย

นายสมพล ชีววัฒนาพงศ์ ประธานสภาอุตสาหกรรมท่องเที่ยว จ.สงขลา ยอมรับว่านักท่องเที่ยวเข้ามาร่วมเทศกาลสงกรานต์หาดใหญ่เพิ่มจากปี 66 ทำให้ห้องพักใน อ.หาดใหญ่ ที่มีประมาณ 23,000 ห้องเต็มแล้ว ห้องพักด่านนอกและอ.เมืองสงขลาประมาณ 7,000 ห้องเกือบเต็ม

&nbsp;

นายสมพล กล่าวต่อว่า กรณีเกิดความผิดพลาดที่มีนักท่องเที่ยวประมาณ 380 คนไม่มีห้องพักนั้น ทางสภาอุตสาหกรรมการท่องเที่ยว สมาคมโรงแรมและภาครัฐแก้ปัญหาเรียบร้อย

&nbsp;

&nbsp;

&nbsp;

&nbsp;

&nbsp;