&nbsp;

&nbsp;

&nbsp;

&nbsp;

&nbsp;

&nbsp;

<strong>ธรรมนัสจัดให้! โฆษกกระทรวงเกษตรและสหกรณ์ (ฝ่ายการเมือง) เผย ราคายาง ทะลุ 80 บาท สูงสุดในรอบ 41 เดือน คาดแนวโน้มปรับสูงขึ้นอีก</strong>

น.ส.อัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) เปิดเผยถึงสถานการณ์ราคายางพาราในปัจจุบันที่ดีดตัวขึ้นสูง จากนโยบายการบริหารจัดการยางพาราของ ร.อ.ธรรมนัส พรหมเผ่า รมว.เกษตรและสหกรณ์

สั่งการให้ นายณกรณ์ ตรรกวิรพัท ผู้ว่าการการยางแห่งประเทศไทย มุ่งเน้นการบริหารจัดการยางพาราอย่างรอบด้านเพื่อสร้างเสถียรภาพให้กับยางพารา และเข้มงวดมาตรการปราบปรามการลักลอบนำเข้าสินค้าเกษตรผิดกฎหมาย เพื่อลดผลกระทบด้านราคาที่เกษตรกรได้รับ จึงส่งผลให้ราคายางในประเทศขยับตัวสูงขึ้นอย่างต่อเนื่อง

โดยตั้งแต่เดือน ก.ย. 2566 เป็นต้นมา ราคายางที่ซื้อขายผ่านสำนักงานตลาดกลางยางพารา ของ กยท. ทะลุ 80 บาท โดยราคาซื้อขายยางแผ่นรมควัน อยู่ที่ 81.09 บาท/กก. ซึ่งเป็นราคาที่สูงที่สุดในรอบ 41 เดือน อย่างไรก็ตาม คาดว่าราคายังคงอยู่ในช่วงที่มีแนวโน้มปรับตัวสูงขึ้นต่อไป

<strong>source : <a href="https://www.matichon.co.th/economy/news_4461219#google_vignette">มติชนออนไลน์</a></strong>

&nbsp;

&nbsp;