<strong>สาวระบาย อยากเลิกแฟน รับไม่ได้ทำตัวสกปรก สูบบุหรี่กินกาแฟจนฟันเหลือง </strong><strong>ใส่กางเกงในซ้ำ ไอ้จ้อนก็เหม็น อมจนเจ็บคอต้องไปหาหมอ</strong>

เป็นอีกหนึ่งกระทู้ที่ได้รับความสนใจ เมื่อสาวรายหนึ่งได้ตั้งกระทู้ว่า <strong>“มีแฟนสกปรกมาก อยากร้องไห้”</strong>พร้อมระบายถึงพฤติกรรมสุดยี้ของแฟนหนุ่ม ทำเอาชาวเน็ตถึงขั้นให้คำแนะนำไม่ถูก
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
โดยสาวเจ้าของกระทู้เล่าว่า เธอมีอายุ 22 ปี ส่วนแฟนอายุ 27 ปี บ้านเขาฐานะค่อนข้างลำบาก ในช่วงแรกที่คบกัน เธอเห็นห้องน้ำที่บ้านของเขาแล้วต้องสะพรึง เพราะสกปรกและมีคราบเหลือง ทั้งนี้เธอยังไม่เอะใจอะไร

<a href="https://www.khaosod.co.th/wpapp/uploads/2024/01/%E0%B9%81%E0%B8%9F%E0%B8%990123-1.jpg"><img class="aligncenter size-full wp-image-8063421" src="https://www.khaosod.co.th/wpapp/uploads/2024/01/%E0%B9%81%E0%B8%9F%E0%B8%990123-1.jpg" alt="" width="1600" height="900" /></a>

หลังจากคบ เธอพบว่าแฟนทำตัวสกปรกสารพัด เช่น <strong>เวลาน้ำดื่มหมดก็ไม่ยอมออกไปซื้อ แต่ไปตักน้ำในถังรองน้ำฝนมาให้เธอดื่ม</strong> ซึ่งภายในถังรองน้ำฝนนั้นค่อนข้างเขรอะ<strong> ตอนที่เธอขอแก้วมาใส่น้ำดื่ม เขามักหยิบแก้วที่มีคราบกาแฟมาให้ กระทะก็ใช้ทอดอาหารซ้ำ ๆ ไม่ยอมล้าง</strong> สิ่งที่เกิดขึ้นทำเอาเธอเข็ด ไม่กล้าทานอะไรในบ้านของเขาเลย

โดยแฟน<strong>ชอบสะสมขยะไว้ใต้เตียง หมอนก็ขึ้นรา เวลานอนยังคงได้กลิ่นเต็มจมูก จนเธอต้องใส่หน้ากากอนามัย</strong> อีกทั้งเขายังชอบสูบบุหรี่ ดื่มกาแฟจนฟันเหลืองเป็นคราบ <strong>ชอบใส่กางเกงในตัวเดิม ๆ บริเวณตรงนั้นของเขาก็เหม็น</strong>
<div class="ads_position_wrapper"></div>
<a href="https://www.khaosod.co.th/wpapp/uploads/2024/01/%E0%B9%81%E0%B8%9F%E0%B8%990123-2.jpg"><img class="aligncenter size-full wp-image-8063423" src="https://www.khaosod.co.th/wpapp/uploads/2024/01/%E0%B9%81%E0%B8%9F%E0%B8%990123-2.jpg" alt="" width="1600" height="900" /></a>

เมื่อพูดถึงเรื่องเซ็กซ์ก็สุดยี้ ตอนที่เธอมีเซ็กซ์กับเขาครั้งแรก เธอได้ออรัลเซ็กซ์และดูดนิ้วให้เขา หลังจากนั้นเธอก็พบว่าเล็บของเขาดำมาก ๆ พอผ่านไปสักพัก คอเธอเริ่มบวมเป็นลูก ๆ จนต่อมน้ำเหลืองอักเสบ ซึ่งเธอค่อนข้างแปลกใจ เพราะเธอไม่เคยเป็นมาก่อน

พวกเธอคบกันมาเกือบ 3 ปี เขาพยายามปรับปรุงตัว อาบน้ำทำความสะอาดร่างกายมากขึ้น ซึ่งเธอจะไปหาเขาทุกสัปดาห์และมีเซ็กซ์กัน แรก ๆ ไม่เป็นไร เธอได้ออรัลเซ็กซ์ให้เขาตามปกติ แต่พอครั้งที่ 3 เธอรู้สึกปวดคอลามไปศีรษะ จนแพทย์ได้ให้ยาฆ่าเชื้อมาทาน เธอจึงอยากถามความคิดเห็นว่า สาเหตุที่ต่อมน้ำเหลืองอักเสบเพราะความสกปรกของเขาใช่หรือไม่ เธออยากเลิกกับเขามากควรทำอย่างไรดี

<a href="https://www.khaosod.co.th/wpapp/uploads/2024/01/%E0%B9%81%E0%B8%9F%E0%B8%990123-3.jpg"><img class="aligncenter size-full wp-image-8063429" src="https://www.khaosod.co.th/wpapp/uploads/2024/01/%E0%B9%81%E0%B8%9F%E0%B8%990123-3.jpg" alt="" width="1600" height="900" /></a>

เรียกได้ว่าหลังจากชาวเน็ตอ่านข้อความของสาวเจ้าของกระทู้แล้ว หลายคนถึงกับให้คำแนะนำไม่ถูก แต่ทั้งนี้ส่วนใหญ่มองว่า <strong>เจ้าของกระทู้ไม่ควรยึดติดกับคำว่ารักแรก รักครั้งที่เท่าไหร่ไม่สำคัญ ควรคำนึงถึงความสุข ความปลอดภัยและสุขอนามัยจะดีกว่า</strong>
<div class="ads_position_wrapper mb-4"></div>
ต่อมาสาวเจ้าของกระทู้ได้อัปเดตว่า<strong> ตอนนี้เธอเลิกกับแฟนแล้ว</strong> และอาจต้องไปตรวจโรคอื่น ๆ ต่อตามคำแนะนำ สาเหตุที่เธอค่อนข้างหลงแฟน เพราะเขาเป็นแฟนคนแรก กว่าจะตาสว่างได้ก็เกือบแย่ เธอจึงอยากขอบคุณทุกคำแนะนำจริง ๆ

&nbsp;