&nbsp;

&nbsp;

&nbsp;

&nbsp;

&nbsp;

<strong>‘ตาหลอย’ น้ำตาคลอ โบกมือลาตราด ขี่ซาเล้งกลับอุบล เผยชีวิตไม่เคยได้รับความอบอุ่นขนาดนี้ ลั่นเป้าหมายต่อไป เตรียมลุย จ.นราธิวาส ต่อ </strong>

ที่ร้านแว่นตาพร้อมมิตร ต.แสนตุ้ง อ.เขาสมิง จ.ตราด นายสัคศิษฐ์ มุ่งการ ที่ปรึกษาสภาอุตสาหกรรมท่องเที่ยวจังหวัดตราด และอดีตประธานสภาอุตสาหกรรมฯ พาตาหลอย มาวัดสายตาที่ร้านแว่นพร้อมมิตร ภายหลัง น.ส.วิภา มีสุข อายุ 46 ปี ต้องการมอบแว่นสายตาให้กลับตาหลอย เป็นของขวัญชิ้นสุดท้าย

นางวิภา กล่าวว่า หลังจากวัดสายตาแล้ว ปรากฏว่าสายตาคุณตาหลอย เป็นสายตายาวมองไกล +225 ก่อนจะให้คุณตาหลอย ไปเลือกกรอบแว่นตามใจชอบในร้านแบบไหนก็ได้ แว่นตาที่ตัดให้คุณตาหลอยในครั้งนี้ เป็นเลนส์มัลติโค๊ต 2 เลนส์ คุณสมบัติเป็นใส มองภาพเป็นธรรมชาติ ถนอมสายตา เป็นเลนส์ให้แสดงผ่าน 99.99 % ทำให้มองภาพได้อย่างสบายตา ต้องการมอบของขวัญเป็นชิ้นสุดท้าย

หลังจากตัดแว่นเสร็จแล้ว นายสัคศิษฐ์ ได้พาคุณตาไปปยังร้าน ว.วัฒนายานยนต์ ที่เปลี่ยนยาง เปลี่ยนล้อ เปลี่ยนน้ำมันเครื่อง และเช็คช่วงล่างทั้งหมด เพื่อให้คุณตาหลอย ขี่รถซาเล้งกลับ จ.อุบลราชธานี อย่างปลอดภัย

จากนั้น ตาหลอย ได้เดินทางไปยังปั๊มน้ำมัน ปตท.แสนตุ้ง เพื่อไปเอารถซาเล้งที่จอดไว้ที่ จากนั้น นายสัคศิษฐ์ ได้มอบเสื้อเป็นที่ระลึกให้กับคุณตา ขณะที่ผู้สื่อข่าวตราดทีวี มอบหมวกกันน็อกใบใหม่ให้คุณตาใส่ขี่กลับจังหวัดอุบลราชธานีได้ปลอดภัย

ตาหลอย กล่าวน้ำตาคลอ ขอบคุณชาวตราดทุกท่านที่ตอนรับเป็นอย่างดี ไม่เคยได้รับความอบอุ่นขนาดนี้ มีน้ำใจไมตรี เอื้อเฟื้อทุกอย่าง ในชีวิตไม่เคยได้ความสุขเท่านี้เลยตั้งแต่เกิดมา วันนี้จะเดินทางกลับอุบลราชธานีทันที แต่จะแวะค้างคืนปั๊มน้ำมัน ปตท.ขลุง จ.จันทบุรี เป็นเวลา 1 คืน
<div class="ads_position_wrapper"></div>
ยืนยันว่า จะขี่ซาเล้งไปคนเดียวเหมือนเดิมเหมือนตอนขามา และเมื่อถึงบ้านเกิดแล้ว ร่างกายพร้อมเมื่อไรก็จะขี่ซาเล้งไปภาคใต้ เป้าหมายคือ อ.สุไหงโกลก จ.นราธิวาส หลังขี่รถไปภาคเหนือ 20 วัน ไป อ.แม่สาย จ.เชียงราย
<div class="ads_position_wrapper mb-4"></div>
ระหว่างที่คุณตาหลอย กำลังขี่ซาเล้งออกจากจังหวัด สมาคมธุรกิจการท่องเที่ยวจังหวัดตราด ได้มารอคุณตาหลอย เพื่อมอบเงินทุนและเสื้อผ้าเป็นที่ระลึกให้คุณหลอยใช้ในการเดินทางกลับ

&nbsp;

&nbsp;