&nbsp;

&nbsp;

&nbsp;

&nbsp;

&nbsp;

<strong>กรมอุตุฯ เตือนร้อนทั่วไทย ลำปางยืนหนึ่ง 43 องศาเซลเซียส อีก 15 จังหวัด ทะลุเกิน 40 องศาเซลเซียส ภาคตะวันออก-ใต้ มีฝนฟ้าคะนอง</strong>

เมื่อเวลา 22.00 น. วันที่ 4 เม.ย. 2567 <a href="https://www.tmd.go.th/forecast/daily/050420240000">กรมอุตุนิยมวิทยา</a> พยากรณ์อากาศ 24 ชั่วโมงข้างหน้า ความกดอากาศต่ำเนื่องจากความร้อนปกคลุมประเทศไทยตอนบน ลักษณะเช่นนี้ทำให้ประเทศไทยมีอากาศร้อนถึงร้อนจัดโดยทั่วไปกับมีฟ้าหลัวในตอนกลางวัน ขอให้ประชาชนดูแลรักษาสุขภาพเนื่องจากสภาพอากาศที่ร้อนถึงร้อนจัด โดยหลีกเลี่ยงการทำงานหรือการประกอบกิจกรรมในที่โล่งแจ้งเป็นระยะเวลานานไว้ด้วย

ในขณะที่ลมใต้ยังคงพัดปกคลุมภาคตะวันออก ลักษณะเช่นนี้ทำให้บริเวณภาคตะวันออกมีฝนฟ้าคะนองบางแห่ง ขอให้ประชาชนในบริเวณดังกล่าวระวังอันตรายจากฝนฟ้าคะนองไว้ด้วย สำหรับลมตะวันออกเฉียงใต้พัดปกคลุมอ่าวไทยและภาคใต้ ในขณะที่ลมตะวันตกเฉียงเหนือพัดปกคลุมทะเลอันดามัน ทำให้ภาคใต้มีฝนฟ้าคะนองบางแห่ง

<strong>ฝุ่นละอองในระยะนี้</strong>: ภาคเหนือ ภาคตะวันออกเฉียงเหนือ และภาคกลาง มีการสะสมของฝุ่นละออง/หมอกควันอยู่ในเกณฑ์ปานกลางถึงสูง เนื่องจากลมที่พัดปกคลุมในบริเวณดังกล่าวมีกำลังอ่อน

<strong>พยากรณ์อากาศสำหรับประเทศไทย เวลา 24.00 น. วันนี้ ถึงเวลา 24.00 น. วันพรุ่งนี้</strong>

&nbsp;
<div>
<p class="sub-title"><strong>ภาคเหนือ </strong>อากาศร้อนถึงร้อนจัดโดยทั่วไป กับมีฟ้าหลัวในตอนกลางวัน อุณหภูมิต่ำสุด 21-28 องศาเซลเซียส อุณหภูมิสูงสุด 39-43 องศาเซลเซียส</p>
<p class="sub-title"><strong>ภาคตะวันออกเฉียงเหนือ </strong>อากาศร้อนถึงร้อนจัดโดยทั่วไป กับมีฟ้าหลัวในตอนกลางวัน อุณหภูมิต่ำสุด 22-28 องศาเซลเซียส อุณหภูมิสูงสุด 39-41 องศาเซลเซียส</p>

</div>
<div>
<p class="sub-content"><strong>ภาคกลาง </strong>อากาศร้อนถึงร้อนจัดโดยทั่วไป กับมีฟ้าหลัวในตอนกลางวัน อุณหภูมิต่ำสุด 24-27 องศาเซลเซียส อุณหภูมิสูงสุด 38-42 องศาเซลเซียส</p>

</div>
<div>
<p class="sub-title"><strong>ภาคตะวันออก </strong>อากาศร้อนโดยทั่วไป กับมีฟ้าหลัวในตอนกลางวัน และมีอากาศร้อนจัดบางพื้นที่ โดยมีฝนฟ้าคะนอง ร้อยละ 10 ของพื้นที่ ส่วนมากบริเวณจังหวัดระยอง จันทบุรี และตราด อุณหภูมิต่ำสุด 25-29 องศาเซลเซียส อุณหภูมิสูงสุด 34-40 องศาเซลเซียส ทะเลมีคลื่นต่ำกว่า 1 เมตร บริเวณที่มีฝนฟ้าคะนองคลื่นสูงมากกว่า 1 เมตร</p>

</div>
<div>
<p class="sub-title"><strong>ภาคใต้(ฝั่งตะวันออก) </strong>อากาศร้อนในตอนกลางวัน โดยมีฝนฟ้าคะนอง ร้อยละ 10 ของพื้นที่ ส่วนมากบริเวณจังหวัดสุราษฎร์ธานี นครศรีธรรมราช พัทลุง สงขลา และยะลา อุณหภูมิต่ำสุด 24-26 องศาเซลเซียส อุณหภูมิสูงสุด 34-39 องศาเซลเซียส ทะเลมีคลื่นต่ำกว่า 1 เมตร บริเวณที่มีฝนฟ้าคะนองคลื่นสูงมากกว่า 1 เมตร</p>

</div>
<div>
<p class="sub-title"><strong>ภาคใต้(ฝั่งตะวันตก) </strong>อากาศร้อนในตอนกลางวัน โดยมีฝนฟ้าคะนอง ร้อยละ 10 ของพื้นที่ ส่วนมากบริเวณจังหวัดกระบี่ ตรัง และสตูล อุณหภูมิต่ำสุด 25-28 องศาเซลเซียส อุณหภูมิสูงสุด 34-38 องศาเซลเซียส ทะเลมีคลื่นต่ำกว่า 1 เมตร บริเวณที่มีฝนฟ้าคะนองคลื่นสูงมากกว่า 1 เมตร</p>

</div>
<div>
<p class="sub-title"><strong>กรุงเทพและปริมณฑล </strong>อากาศร้อนโดยทั่วไป กับมีฟ้าหลัวในตอนกลางวัน อุณหภูมิต่ำสุด 27-29 องศาเซลเซียส อุณหภูมิสูงสุด 34-39 องศาเซลเซียส</p>
<p class="sub-title"><a href="https://www.khaosod.co.th/wpapp/uploads/2024/04/Screenshot-2024-04-04-225001.jpg"><img class="alignnone size-full wp-image-8173943" src="https://www.khaosod.co.th/wpapp/uploads/2024/04/Screenshot-2024-04-04-225001.jpg" alt="" width="800" height="1174" /></a></p>

</div>
&nbsp;

&nbsp;

&nbsp;