<strong>“น้องเนปจูน” เด็กที่จักรวาลส่งมาให้ แม้เกิดมาพิการหัวกะโหลกผิดรูป แต่คนเป็นแม่ไม่ยอมแพ้โชคชะตา จะทำทุกทางให้ลูกได้เติบโต ไม่สนคนบูลลี่ “ลูกหน้าตาเหมือนเอเลี่ยน”

</strong>

จากกรณีผู้ใช้ติ๊กต็อก <a href="https://www.tiktok.com/@pongneng8888">@pongneng8888</a> ได้โพสต์คลิปลูกสาวอายุ 4 ขวบ “น้องเนปจูน” ที่เกิดมาพิการหัวกะโหลกผิดรูป แต่คนเป็นแม่ไม่ยอมแพ้ สู้ทุกทางเพื่อลูก
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
น.ส.วรนิษฐ์ จิรวิวัฒน์พร หรือ แม่เหน่ง อายุ 32 ปี เปิดเผยกับ ‘ข่าวสดออนไลน์’ ว่า เรื่องราวมันเริ่มมาจากตอนที่ตนท้องลูกคนที่ 2 ตนไปฝากครรภ์ที่โรงพยาบาลในจังหวัดชลบุรี ตนไปตามนัดทุกครั้ง และผลตรวจทุกอย่างก็ปกติ จนกระทั่งครบกำหนดคลอด 37 สัปดาห์ แพทย์บอกกับตนว่าน้องหายใจเองไม่ได้ จึงส่งตัวน้องไปรักษา ที่โรงพยาบาลจุฬาลงกรณ์ สภากาชาดไทย แพทย์จึงวินิจฉัยว่า น้องเป็นโรคไฟเฟอร์ซินโดรม กะโหลกเชื่อมติดกันผิดปกติ ซึ่งเป็นเคสเร่งด่วนต้องรีบผ่าตัดในวัยแค่ 1 เดือน เพราะกะโหลกเชื่อมติดกันหลายจุด

<img class="alignnone wp-image-8040144 " src="https://www.khaosod.co.th/wpapp/uploads/2024/01/%E0%B8%99%E0%B9%89%E0%B8%AD%E0%B8%87%E0%B9%80%E0%B8%99%E0%B8%9B%E0%B8%88%E0%B8%B9%E0%B8%99-1.jpg" alt="" width="784" height="526" />

ทั้งสาเหตุของโรคนั้นไม่แน่ชัดว่าเกิดจากอะไร ต่อมาตอนน้องอายุ 2 เดือน ต้องใส่ชั้นระบายน้ำเจาะผิวหนังลงไปที่ช่องท้อง ต่อมาตอน 8 เดือน พบว่าชั้นระบายน้ำติดเชื้อ ต้องกรีดเปลี่ยนชั้นระบายน้ำใหม่ ตอนนั้นน้องเกือบไม่รอด เพราะติดเชื้อเยอะมาก แต่น้องก็สู้ จนรอดมาได้ จนกระทั่ง น้องอายุ 1 ขวบ ต้องผ่าตัดกะโหลก ขยายด้านหน้าให้มันติดกัน ซึ่งการผ่าตัดนั้นผ่านไปได้ด้วยดี แต่ผ่านไปแต่ 3 เดือน น้องมีปัญหาเรื่องออกซิเจนการหายใจ ต้องเจาะคอ และเจาะหน้าท้อง

อย่างไรก็ตามหากตนไม่รักษาลูกด้วยการผ่าตัด ปล่อยให้ลูกเติบโตไป ก็อาจจะเกิดภาวะกล้ามเนื้อแขนขาอ่อนแรง หรือพัฒนาการช้า จนหลาย ๆ คนก็เข้ามาคอมเมนต์ว่า หากต้องเจอแบบนี้ คงยอมแพ้ไปนานแล้ว บางคนก็บอกว่าไม่คิดเลยว่าเด็กที่เป็นแบบนี้จะโตขึ้นมาได้ เพราะเด็กบางคนพ่อแม่ก็ปล่อยเลยตามเลย ตนจึงคิดว่าตนสามารถที่จะเป็นแรงบันใจ และกำลังใจให้หลายคนที่ต้องดูแลผู้ป่วยได้
<div class="ads_position_wrapper"></div>
<img class="alignnone wp-image-8040145 size-full" src="https://www.khaosod.co.th/wpapp/uploads/2024/01/%E0%B8%99%E0%B9%89%E0%B8%AD%E0%B8%87%E0%B9%80%E0%B8%99%E0%B8%9B%E0%B8%88%E0%B8%B9%E0%B8%99-6.jpg" alt="" width="1170" height="780" />

และที่ตนพยายามรักษาลูกอยู่นั้น ก็เพราะอยากจะทำให้เขาสามารถเติบโต ใช้ชีวิตต่อไปได้ ร่างกายภายนอกอาจจะไม่สามารถกลับมาสมบูรณ์เหมือนเด็กทั่วไปได้ แต่ตนเชื่อว่าใจของเขาแข็งแรงมาก ไม่เคยขาดความรัก ความอบอุ่นจากครอบครัว และแฟนคลับทุกคนที่เอ็นดู

ทั้งนี้ตนทำเพจผ่านออนไลน์มาได้ 3 ปีแล้ว สาเหตุที่ทำก็เพราะตนต้องเลี้ยงลูกอย่างเดียว จึงอยากจะหาอะไรทำ ตอนนั้นเลยตัดสินใจทำเพจในการเอาเรื่องราวของลูกมาแชร์มาอัปเดต จนทุกวันนี้กลายเป็นแรงบันดาลใจให้กับใครหลาย ๆ คน และมีคนเอ็นดูน้องมากมาย

ส่วนเรื่องชื่อ “เนปจูน” นั้นมีที่มาจากที่ตนเองอยากมีลูกชื่อนี้มาตั้งแต่แรก พอมีลูกคนแรกเป็นลูกชายเลยได้ชื่อนินจา ส่วนคนที่ 2 ตนเลยได้ใช้ชื่อ เนปจูน แต่ช่วงแรก ๆ ก็มีคนเข้ามาคอมเมนต์ว่า เพราะว่าตั้งชื่อว่าเนปจูนรึเปล่า น้องถึงหน้าตาเหมือนมนุษย์ต่างดาว หน้าตาเหมือนเอเลี่ยน ตอนแรกตนก็เคยคิดว่าทำไมต้องมาว่าลูกเราด้วย ทั้ง ๆ ที่ไม่ได้สร้างความเดือดร้อนให้ใคร แต่ตนก็คิดได้ว่าขนาดรู้จักกันคนยังติดสินคนอื่นได้ต่าง ๆ นานา แล้วคนที่ไม่รู้จักกัน จะติดสันกันก็คงเป็นเรื่องปกติ ตนเลยมองในแง่ดีว่าน้องเนปจูน คือเด็กที่จักรวาลส่งมาให้ และยังเป็นการสร้างพลังงานบวก กำลังใจให้กับทั้งตนและลูกด้วย

<strong><img class="wp-image-8040146 aligncenter" src="https://www.khaosod.co.th/wpapp/uploads/2024/01/%E0%B8%99%E0%B9%89%E0%B8%AD%E0%B8%87%E0%B9%80%E0%B8%99%E0%B8%9B%E0%B8%88%E0%B8%B9%E0%B8%99-8.jpg" alt="" width="839" height="559" /></strong>

เพราะในช่วงแรกตนและลูกก็โดนคอมเมนต์เชิงลบ หรือบูลลี่ค่อนข้างเยอะ อย่างคอมเมนต์นึงที่ตนจำฝังใจเลยคือ ลูกเราหน้าตาไม่เหมือนคนทั่วไป ทำไมต้องเอามาให้คนอื่นเห็น เป็นการเอาปมด้อยลูกมาเรียกคะแนนสงสารรึเปล่า แต่ตนขอชี้แจงว่าตนเป็นคุณแม่ full time ทำงานออนไลน์ หาเลี้ยงลูก บางครั้งก็มีที่ลูกอยากจะมาออกกล้องกับตน ตนเป็นเพียงแม่คนนึงที่อยากจะเลี้ยงลูกให้เติบโต ถึงแม้หน้าตาจะไม่ปกติ แต่ก็อยากให้เขามีพื้นที่ในสังคม หวังว่าสักวันนึงลูกจะต้องดีขึ้น และความผิดแปลกของเขาไม่ได้เป็นพิษเป็นภัยต่อใคร จนทุกวันนี้มีคนรู้จักมาขึ้น กลับกลายเป็นว่าทุกคนเอ็นดูน้อง และขอย้ำว่าตนไม่เคยเปิดขอรับบริจาคใด ๆ ทั้งสิ้น แต่หากมีพี่ ๆ คนไหนเอ็นดูน้องอยากส่งของให้น้อง แม่ก็ยินดี

สุดท้ายนี้ตนอยากฝากว่า คนเป็นพ่อเป็นแม่ ไม่มีใครไม่อยากให้ลูกสมบูรณ์แบบ แข็งแรง แต่วันนี้เขาเกิดมาไม่แข็งแรง ไม่สมบูรณ์ แต่ไม่ได้หมายความว่าเขาต้องขาดความรัก ความอบอุ่น 1 ชีวิตที่ได้เกิดมาแล้ว เขามีสิทธิ์ในการใช้ชีวิต แม้ว่าเราไม่รู้เลยว่าว่าวันสุดท้ายที่ลมหายใจของเขาและเราจะจากกันตอนไหน ตนเชื่อว่าหากทำเต็มที่ แล้ววันนึงเกิดอะไรขึ้น จะได้ไม่เสียใจภายหลัง ยืนยันว่าตนไม่ยอมแพ้ ตอนนี้น้องเนปจูน 4 ขวบ แล้วยังมีแพลนอีกหลาย ๆ อย่างที่จะฝึกลูกต่อไป ตอนนี้ฝึกเดินแล้ว ขึ้นต่อไปก็ฝึกพูดกันต่อ
<blockquote id="v64105545325949720" class="tiktok-embed" cite="https://www.tiktok.com/@pongneng8888/video/6882019291416366337" data-video-id="6882019291416366337" data-embed-from="oembed"><iframe src="https://www.tiktok.com/embed/v2/6882019291416366337?lang=en-US&amp;referrer=https%3A%2F%2Fwww.khaosod.co.th%2Fspecial-stories%2Fnews_8040143&amp;embedFrom=oembed" name="__tt_embed__v64105545325949720" sandbox="allow-popups allow-popups-to-escape-sandbox allow-scripts allow-top-navigation allow-same-origin" data-mce-fragment="1"></iframe></blockquote>
&nbsp;
<div class="ads_position_wrapper mb-4"></div>
<div></div>