<p>นายจุลพันธ์ อมรวิวัฒน์ รัฐมนตรีว่าการกระทรวงการคลัง ยืนยันว่า นโยบาย เงินดิจิทัล 10,000 คือการวางนโยบายพื้นฐานทางการเงินใหม่ ที่ใช้เทคโนโลยีบล็อกเชน เป็นการก้าวกระโดดจากเทคโนโลยีเดิม เพื่อประโยชน์ของการพัฒนาประเทศสู่เศรษฐกิจดิจิทัล และไม่ได้แจกเงินผ่านเป๋าตัง โดยจะแจกเงินผ่านรายชื่อตามทะเบียนบ้าน มีเงื่อนไข ดังนี้</p> <p><img style=display:block src="https://sv168.siamnews.com/7/230910a8x4l.png"  /></p> <p>ประชาชนอายุ 16 ปีขึ้นไป รวมทั้ง ประชาชนที่มีสวัสดิการอื่นๆ เช่น คนพิการ, คนชรา ได้รับเงิน 10,000 บาท เข้าดิจิทัลวอลเล็ต แบบเต็มจำนวนไม่หักลด</p> <p>ไม่ต้องลงทะเบียน เพราะระบบผูกกับบัตรประชาชน แต่ต้องดาวน์โหลดแอปพลิเคชัน สำหรับผู้ที่ไม่มีสมาร์ทโฟน ก็ไม่มีปัญหา สามารถใช้เลขบัตรประชาชน พร้อมโค้ดส่วนตัว</p> <p>ซื้อของภายในรัศมี 4 กิโลเมตร จากที่อยู่ตามทะเบียนบ้าน จะซื้ออาหาร เครื่องดื่ม ยารักษาโรค เครื่องมือทำกิน ได้ทั้งนั้น หากพื้นที่ไหนไม่มีร้านค้า สามารถขยายได้ แต่ไม่อนุญาตให้ใช้นอกพื้นที่ หากอาศัยอยู่คนละที่ กับที่อยู่ในทะเบียนบ้าน จำเป็นต้องกลับไปเยี่ยมบ้านเท่านั้น และหากกลุ่มนี้ไม่กลับไปใช้สิทธิ์ที่บ้าน ก็จะถูกตัดสิทธิ์ทันที</p> <p>ใช้ให้หมดภายในระยะเวลา 6 เดือน จะใช้ทีเดียว หรือ ทยอยใช้ก็ได้</p> <p>ใช้ในเทคโนโลยีบล็อกเชน ไม่ใช่ แอปเป๋าตัง</p> <p>คาดเริ่มใช้ วันวันที่ 1 ก.พ. 2567</p> <p>เงินดิจิทัล 10,000 ซื้ออะไรได้บ้าง</p>   <p>ใช้จ่ายได้กับร้านค้าทุกชนิด ตั้งแต่ร้านโชห่วย, ร้านสะดวกซื้อ หรือ ห้างสรรพสินค้าขนาดใหญ่ จะซื้อ อาหาร เครื่องดื่ม ยารักษาโรค เครื่องมือทำกิน ได้ทั้งนั้น รวมทั้ง เติมน้ำมันได้ที่ปั๊มน้ำมันทุกแห่ง แต่ยกเว้น อบายมุข เช่น บุหรี่ สุรา ยาเสพติด</p> <p>ไม่สามารถกดเป็นเงินสดได้</p> <p>ไม่สามารถนำไปชำระหนี้ได้</p> <p>จ่ายค่าเทอมได้</p> <p>ดาวน์รถได้</p> <p>ค่าน้ำ-ค่าไฟ อยู่ระหว่างรับฟังความเห็น</p> <p>เงินดิจิทัล 10,000 ซื้อทองได้ไหม อาจไม่สามารถซื้อทองคำได้ด้วยเช่นกัน</p>  <p>วิธีใช้เงินดิจิทัล 10,000</p> <p>เมื่อประชาชนเอาเงินไปใช้ซื้อสินค้าในชุมชน หรือร้านก๋วยเตี๋ยว แม้ร้านจะยังไม่เข้าระบบภาษี แต่ร้านค้าสามารถรับชำระค่าก๋วยเตี๋ยวได้ และร้านต้องนำเงินไปซื้อของในระบบภาษี จึงสามารถนำเงินดิจิทัล รับเงินสดได้จากสถาบันการเงินของรัฐ ที่รัฐบาลกำหนด</p> <p><img style=display:block src="https://sv168.siamnews.com/7/230910460po.jpg"  /></p>