&nbsp;

&nbsp;

&nbsp;

&nbsp;

&nbsp;

<strong>พาณิชย์ นำกำลังเจ้าหน้าที่บุกจับ ผงปรุงรสปลอม ยี่ห้อดัง ยึดของกลางเกือบ 70,000 ชิ้น เผย ช่วง 4 เดือน ลุยปราบสินค้าเถื่อน จับกุมแล้ว 10 คดี เปิดโทษสูงสุด</strong>

วันที่ 6 มี.ค.2567 นายวุฒิไกร ลีวีระพันธุ์ อธิบดีกรมทรัพย์สินทางปัญญา กล่าวว่า ได้ผนึกกำลังกับสำนักงานตำรวจแห่งชาติ กองบังคับการปราบปรามการกระทำความผิดเกี่ยวกับอาชญากรรมทางเศรษฐกิจ และตัวแทนเจ้าของสิทธิ์ อาทิ

บริษัท ซีเล็คทีฟ เทรดมาร์ค ยูเนี่ยน (ไทยแลนด์) จำกัด, บริษัท สัตยะพล แอนด์ พาร์ทเนอร์ส จำกัด และ บริษัท อาร์.ดับบลิว.ที. อินเตอร์เนชั่นแนล ลอว์ ออฟฟิศ จำกัด ลงพื้นที่ปราบปรามสินค้าละเมิดทรัพย์สินทางปัญญาในแหล่งผลิตและจำหน่ายรายใหญ่ เพื่อตัดตอนและป้องกันการกระจายสินค้าละเมิดทรัพย์สินทางปัญญาไปยังท้องตลาด
<div id="attachment_8126071" class="wp-caption aligncenter"><a href="https://www.khaosod.co.th/wpapp/uploads/2024/03/6-%E0%B8%9C%E0%B8%871.jpg"><img class="wp-image-8126071 size-full" src="https://www.khaosod.co.th/wpapp/uploads/2024/03/6-%E0%B8%9C%E0%B8%871.jpg" alt="พาณิชย์ นำกำลังเจ้าหน้าที่บุกจับ ผงปรุงรสปลอม ยี่ห้อดัง ยึดของกลางเกือบ 70,000 ชิ้น เผย ช่วง 4 เดือน ลุยปราบสินค้าเถื่อน จับกุมแล้ว 10 คดี" width="600" height="338" aria-describedby="" /></a>
<p class="wp-caption-text"></p>

</div>
โดยได้ลงพื้นที่ จ.อุดรธานี นครราชสีมา นครศรีธรรมราช สงขลา กระบี่ ภูเก็ต ชลบุรี นครนายก สระแก้ว จันทบุรี ตราด ระยอง ฉะเชิงเทรา เชียงใหม่ เชียงราย ลำพูน พะเยา พระนครศรีอยุธยา ปทุมธานี นนทบุรี ศูนย์การค้าเอ็มบีเคเซ็นเตอร์ ถนนข้าวสาร ประตูน้ำ ศูนย์การค้าแพลทินัม และสำเพ็ง

เพื่อตรวจสอบการจำหน่ายสินค้าละเมิดฯ ควบคู่ไปกับการประชาสัมพันธ์สร้างความรู้ ความเข้าใจถึงประโยชน์ของทรัพย์สินทางปัญญา เพื่อส่งเสริมการค้าการลงทุนภายในประเทศ และปกป้องคุ้มครองผู้บริโภคจากอันตรายที่อาจเกิดจากการบริโภคสินค้าปลอมที่ไม่ได้มาตรฐาน
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/6-%E0%B8%9C%E0%B8%872.jpg"><img class="aligncenter size-full wp-image-8126072" src="https://www.khaosod.co.th/wpapp/uploads/2024/03/6-%E0%B8%9C%E0%B8%872.jpg" alt="" width="600" height="337" /></a>

“ช่วงเดือนต.ค. 2566-ม.ค. 2567 ชุดปฏิบัติการมีการปราบปรามและดำเนินคดีกับผู้จำหน่ายสินค้าละเมิดทรัพย์สินทางปัญญาทั้งในรูปแบบออฟไลน์และออนไลน์ รวมทั้งสิ้น 110 คดี ของกลางจำนวน 89,031 ชิ้น โดยหนึ่งในจำนวนคดีและของกลางทั้งหมดเป็นการจับกุมผงปรุงรสปลอมเครื่องหมายการค้าเจ้าดัง จำนวน 69,404 ชิ้น ซึ่งเป็นอันตรายแก่ผู้บริโภค”

สำหรับผู้ที่จำหน่ายสินค้าปลอมเครื่องหมายการค้ามีโทษจำคุกสูงสุด 4 ปี ปรับสูงสุด 400,000 บาท หรือทั้งจำทั้งปรับ ส่วนการจำหน่ายสินค้าละเมิดลิขสิทธิ์ มีโทษจำคุกสูงสุด 4 ปี หรือปรับสูงสุด 800,000 บาท หรือทั้งจำทั้งปรับ

<a href="https://www.khaosod.co.th/wpapp/uploads/2024/03/6-%E0%B8%9C%E0%B8%873.jpg"><img class="aligncenter size-full wp-image-8126073" src="https://www.khaosod.co.th/wpapp/uploads/2024/03/6-%E0%B8%9C%E0%B8%873.jpg" alt="" width="600" height="338" /></a>

ซึ่งหากประชาชนพบเห็นการจำหน่ายสินค้าละเมิดทรัพย์สินทางปัญญา สามารถแจ้งเบาะแสผ่านทางเว็บไซต์ www.ipthailand.go.th หัวข้อบริการ “แจ้งเบาะแสการละเมิดทรัพย์สินทางปัญญา” หรือ โทรสายด่วน 1368

&nbsp;

&nbsp;

&nbsp;

&nbsp;