&nbsp;

&nbsp;

&nbsp;

&nbsp;

&nbsp;

&nbsp;

<strong>หนุ่มลงทุนแช่เท้าในน้ำแข็งแห้ง 10 ชม. เนื้อเยื่อตาย จนขาทั้ง 2 ข้างขาด หลังอยากเคลมเอาเงินประกัน 47 ล้านบาท</strong>

<a href="https://nypost.com/2024/03/16/world-news/insurance-scammer-who-wanted-1m-claim-caused-own-amputations/" target="_blank" rel="noopener">เว็บไซต์ต่างประเทศ</a> รายงานว่า <strong>ชายชาวไต้หวันหวังรวยทางลัด</strong> ลงทุนเอาขาสองข้างแช่น้ำแข็งแห้งนานกว่า 10 ชั่วโมง เพื่อให้สูญเสียขาจากการถูกความเย็นกัด พร้อมเคลมเงินประกันทดแทนจากบริษัทประกันภัย 5 แห่ง กว่า 47 ล้านบาท สุดท้ายไม่รอดถูกตำรวจจับกุม

&nbsp;

ตามรายงานเผยว่า ชายชาวไต้หวัน ชื่อ นายฉาง วัย 24 ปี <strong>ถูกตำรวจจับกุมในข้อหาฉ้อโกงประกันภัย</strong> หลังสูญเสียขาทั้งสองข้างตั้งแต่ใต้เข่าลงไป เนื่องจา<strong>กถูกความเย็นจากน้ำแข็งแห้งกัดกร่อนระดับ 4 เนื้อเยื่อกระดูกตาย</strong> และติดเชื้อในกระแสเลือด หวังเงินค่าสินไหมทดแทน
<div id="attachment_8144311" class="wp-caption aligncenter"><img class="wp-image-8144311 size-large" src="https://www.khaosod.co.th/wpapp/uploads/2024/03/chang-freezing-legs-man-loses18315-696x479.jpg" alt="" width="696" height="479" aria-describedby="" />
<p class="wp-caption-text">ภาพประกอบ</p>

</div>
ทางด้าน<strong>สำนักงานอัยการเขตไทเป</strong> ระบุว่า <strong>นายฉาง</strong>ได้ยื่นขอค่าสินไหมทดแทนจากกรมธรรม์ประกันภัย 8 ฉบับจาก 5 บริษัท ซึ่งหากทุกบริษัทอนุมัติเงิน เขาจะได้รับเงินรวมกว่า 1.3 ล้านดอลลาร์สหรัฐหรือราว 47 ล้านบาท ซึ่งเจ้าตัวได้<strong>อ้างกับบริษัทประกันภัยว่า เขาสูญเสียขาทั้ง 2 ข้าง เพราะได้รับบาดเจ็บจากการขี่สกู๊ตเตอร์ในช่วงเวลากลางคืน</strong>

&nbsp;

อย่างไรก็ตาม เมื่อยื่นเรื่องให้ทุกบริษัทประกันภัยแล้ว <strong>มีบริษัทแห่งหนึ่งจ่ายเงินชดเชยทันทีเป็นเงิน 2.5 แสนบาท</strong> แต่อีก 4 บริษัทที่เหลือได้แจ้งความกับเจ้าหน้าที่ตำรวจทันที หลังรู้สึกผิดสังเกตุ เนื่องจากนายฉางได้ซื้อกรมธรรม์ไปไม่นานก็ได้รับบาดเจ็บอย่างรุนแรงทันที
<div class="ads_position_wrapper"></div>
<div id="attachment_8144312" class="wp-caption aligncenter"><img class="wp-image-8144312 size-large" src="https://www.khaosod.co.th/wpapp/uploads/2024/03/chang-freezing-legs-man-loses18314-696x479.jpg" alt="" width="696" height="479" aria-describedby="" />
<p class="wp-caption-text">ภาพประกอบ</p>

</div>
ตามรายงานการฟ้องร้อง ระบุว่า สาเหตุที่แท้จริงที่นายฉางได้รับบาดเจ็บนั้น เกิดจากการที่<strong>เพื่อนของเขาคนนึง มัดนายฉางไว้บนเก้าอี้</strong> จากนั้นจึงให้เจ้าตัวนำขาลงไปแช่กับถังน้ำแข็งแห้งเป็นเวลาหลายชั่วโมง

ขณะที่ ทางด้าน<strong>เจ้าหน้าที่ตำรวจ</strong> จึงได้ตรวจสอบคำขอเงินชดเชยจากบริษัทประกันภัยของนายฉาง ที่อ้างว่าได้รับอุบัติเหตุจากการขี่สกู๊ตเตอร์ในวันที่กล่าวอ้างในคำขอ พบว่าวันดังกล่าวมีอุณหภูมิเฉลี่ยอยู่ที่ 6 – 16 องศาเซลเซียส ซึ่งเป็น<strong>ความเย็นที่ไม่สามารถทำให้เขาสูญเสียขาทั้งสองได้</strong>

โดยภาพถ่ายจากโรงพยาบาล แสดงให้เห็นว่า <strong>แผลของนายฉางนั้นสม่ำเสมอจนเกินไป</strong> ซึ่งพบได้น้อยมากสำหรับผู้ป่วยเคสที่ถูกความเย็นจัดกัดกินจนเกิดอาการเนื้อเยื่อตาย พร้อมทั้งจากการวินิจฉัยพบว่า แผลที่เกิดขึ้นของเขาเกิดขึ้นตอนที่เขาไม่ได้ใส่รองเท้า
<div id="attachment_8144310" class="wp-caption aligncenter"><img class="wp-image-8144310 size-large" src="https://www.khaosod.co.th/wpapp/uploads/2024/03/chang-freezing-legs-man-loses18316-696x479.jpg" alt="" width="696" height="479" aria-describedby="" />
<p class="wp-caption-text">ภาพประกอบ</p>

</div>
จึงทำให้พนักงานสอบสวนสรุปสำนวนว่า บาดแผลของนายฉาง<strong>เกิดจากฝีมือมนุษย์</strong> ไม่ได้เกิดจากอุบัติเหตุตามเขากล่าวอ้าง
<div class="ads_position_wrapper mb-4"></div>
ทั้งนี้ ภายหลังจากเจ้าหน้าได้เข้าตรวจค้นตามหมายค้นภายในบ้าน ยังได้พบหลักฐานอื่นๆ เพิ่มเติม อาทิ <strong>ถังพลาสติกที่ใส่น้ำแข็งแห้ง</strong> สุดท้ายทั้งนายฉาง และนายเหลียว ถูกตำรวจตั้งข้อหาฉ้อโกงบริษัทประกันภัย

&nbsp;

&nbsp;

&nbsp;