เชื่อว่ามีหลายๆคนเคยได้ยินคำนี้ เวลา ออกรถใหม่ ให้ เหยียบมะนาว ก่อนเป็นอันดับแรก นั่นจึงทำให้สงสัยว่า ทำไมต้อง เหยียบมะนาว ด้วย เป็นความเชื่อแบบไหน ตามทีมงานมาดูกันเลยค่ะ

<img class="img-responsive" src="https://sv168.siamnews.com/2/2309267q2p6.jpg" />

ตามความเชื่อของคนไทยที่ต้อง เหยียบมะนาว ตอน ออกรถใหม่ เพราะว่า จะช่วยเรื่องการให้ล้อรถยนต์ยึดติดกับถนนได้ดี เวลาขับขี่จะทำให้ควบคุมรถได้ดี ไม่มีลื่นไถล ช่วยลดอุบัติเหตุที่จะเกิดขึ้นได้ ส่วน รถมือสอง ที่เพิ่งซื้อต่อมา มีความเชื่อว่า การเหยียบมะนาว จะช่วยดูดซับและชำระล้างสิ่งที่ไม่ดีออกจากรถ

<img class="img-responsive" src="https://sv168.siamnews.com/2/230926qprmh.jpg" />

วิธีเหยียบมะนาวตอนออกรถใหม่

การขับรถ เหยียบมะนาว ตอน ออกรถใหม่ ควรทำในวันแรกที่รถออกจากศูนย์ หรือ เต็นท์รถ ในกรณีที่ซื้อ รถมือสอง โดยมีวิธีดังต่อไปนี้

<img class="img-responsive" src="https://sv168.siamnews.com/2/230926r1n9o.jpg" />

วางผลมะนาวไว้บริเวณใต้ล้อรถทั้ง 4 จากนั้นขับรถทับให้มะนาวแตก

ผ่ามะนาวครึ่งลูกโดยไม่ต้องให้ขาดออกจากกัน วางไว้ใต้ล้อรถ แล้วให้เราขับรถเหยียบไปที่มะนาวนั้นได้เลย

ผ่ามะนาวแล้วบีบใส่ที่ล้อและยางรถยนต์

อย่างไรก็ดี เคล็ดดังกล่าวเป็นเพียงความเชื่อส่วนบุคคลเท่านั้น โปรดใช้วิจารณญาณ หากใครจะลองทำตามก็ไม่เสียหาย หรือใครไม่สะดวกทำก็ไม่เป็นไร เพราะท้ายที่สุดแล้วไม่ประมาทเลินเล่อ มีสติในการขับรถอยู่ตลอดเวลา ล้วนแต่เป็นหัวใจหลักในการขับรถอย่างปลอดภัย

<img class="img-responsive" src="https://sv168.siamnews.com/2/23092615dnh.jpg" />

&nbsp;