&nbsp;

&nbsp;

&nbsp;

&nbsp;

<strong>สาวโพสต์สุดงง มีหนุ่มทักแชทมาหา แค่ตอบว่า “จ้า” โดนด่ากลับ สังคมคนละระดับ อย่ามองคนแค่เปลือก กลายเป็นไวรัล คนแห่คอมเมนต์แซว</strong>

โลกอินเทอร์เน็ต มักทำให้เราได้เจอเหตุการณ์ประหลาดหลายอย่างที่เราไม่คิดว่าจะได้เจอ โดยเฉพาะกับคนแปลกหน้าในโซเชียล

เช่นเดียวกับผู้ใช้เฟซบุ๊กชื่อ Chulalak Rattanasupa ที่ได้ออกมาโพสต์ภาพแชทการสนทนา หลังมีคนทักมา พร้อมแคปชั่นระบุว่า <strong>“คือ ใครไม่รู้ทักไดเรกไอจีมา แล้วคือไม่รู้จักไง แต่โทษนะ ผิดอะไรวะ 555555555”</strong>

<iframe src="https://www.facebook.com/plugins/post.php?href=https%3A%2F%2Fwww.facebook.com%2Fpermalink.php%3Fstory_fbid%3Dpfbid02wf9otvh9FneebtXf79HLGkVfqYjzW5G1bFcWU7uVuqrd4jA9exFwW8jQbdfBhkMsl%26id%3D100003563270255&amp;show_text=true&amp;width=500" width="500" height="615" frameborder="0" scrolling="no" allowfullscreen="allowfullscreen" data-mce-fragment="1"></iframe>

ในภาพเราจะเห็นว่ามีชายคนหนึ่งทักมาหาเธอ ว่า <strong>“พี่ ถ้ารบกวนโทษนะ โอเคมั้ยครับ?”</strong> จากนั้นเธอจึงตอบกลับไปว่า <strong>“จ้า” </strong>จู่ ๆ อีกฝ่ายกลับฉุน ตอบกลับว่า<strong> “ไม่โอเคก็บอกครับ อย่ามาจง มาจ้าเลย ผมอาจจะคนละระดับสังคมกับคุณนะ แต่คุณมองคนแค่เปลือกไปรึเปล่า”</strong>

เธอจึงนำมาโพสต์ลงเฟซบุ๊ก เป็นเหตุการณ์แปลก ๆ ที่เธอมองว่าตลกดี เธอยังเผยกับ ข่าวสดออนไลน์ อีกว่า เจอตอบมาแบบนั้นเธอก็บล็อกไม่ตอบไปเลย
<div class="ads_position_wrapper"></div>
<div class="ads_position_wrapper mb-4"></div>
โพสต์นี้ของเธอมีคนเข้ามากดไลก์กว่า 5.4 พันครั้ง แชร์ไปกว่า 2.1 พันครั้ง และเข้ามาแสดงความคิดเห็นอีกมากมาย

&nbsp;