&nbsp;

&nbsp;

&nbsp;

&nbsp;

&nbsp;

&nbsp;

ครอบครัวสุดเศร้า คุณตา CEO แชมพูมะกรูดแฮนด์เมด ติดฉลากเบี้ยวคนดัง เสียชีวิตแล้ว แฟน ๆ แห่อาลัย ได้ไปอยู่กับคุณยายคู่ชีวิตอีกครั้ง หลังห่างกันไปไม่นาน

นับเป็นความสูญเสียที่สะเทือนใจผู้คนบนโลกออนไลน์ หลังผู้ใช้ TikTok “kanthikanuch” หรือ ตานีครัวเตาถ่าน เจ้าของแบรนด์แชมพูมะกรูดโฮมเมด ได้แจ้งข่าวเศร้าว่า “คุณตาบาง” หรือ “พ่อใหญ่” ได้เสียชีวิตแล้ว ในวันที่ 25 เม.ย.67 ที่ผ่านมา

&nbsp;

โดยระบุข้อความว่า “วันนี้พ่อใหญ่เก็บกระเป๋าออกเดินทางไปคุมงานสาขาใหญ่กับแม่ใหญ่แล้วค่ะ คงคิดถึงกันมาก ๆ แน่เลย ขอบคุณทุกกำลังใจและความห่วงใยจากลูกหลานออนไลน์ทุก ๆ ท่านนะคะ

ท่านแค่ย้ายจากชีวิตจริงไปอยู่ในความทรงจำ รักสุดหัวใจ”

&nbsp;

ทั้งนี้คุณตา เป็นที่รู้จักดังในโซเชียลฯ จากคลิปขณะทำสินค้าแชมพูแฮนด์เมดกับคุณยายน้อย ซึ่งเป็นภรรยา เพื่อส่งให้ลูกค้า ที่มักเผยให้เห็นโมเมนต์น่ารัก ทำบ้าง นอนหลับพักบ้าง แถมติดสติกเกอร์ไม่เหมือนกันสักขวด จนกลายเป็นไวรัลดังในโลกออนไลน์ มีคนแห่ติดตามทั้งคู่

&nbsp;

ก่อนที่ช่วงต้นปี ทางเพจได้ออกมาแจ้งข่าวเศร้า ของการจากไปของ คุณยายน้อย

อ่านต่อ : สูญเสีย คุณยายCEOแชมพูมะกรูดแฮนด์เมด บีบหัวใจ เหลือเพียง คุณตา ร่ำไห้สุดอาลัยภรรยา

งานนี้ เมื่อหลายคนทราบข่าวเศร้า ต่างก็เข้ามาคอมเมนต์ ร่วมไว้อาลัย พร้อมทั้งแชร์คลิปความน่ารักของสองตายายขณะที่อยู่ด้วยกัน โดยขอให้คุณตาหลับให้สบาย ได้ไปอยู่กับคุณยายอีกครั้ง

&nbsp;

&nbsp;

&nbsp;

&nbsp;

&nbsp;

&nbsp;

&nbsp;