<strong>‘แจ็ค เดอะโกสต์’ ก้มกราบเท้า ‘ป๋อง’ ขอโทษที่ดื้อ ไม่ฟัง โตขึ้นถึงรู้ว่าที่ทำมันผิด ย้ำมีวันนี้เพราะพ่อ ด้านป๋องเผยหากวันนั้นเขากลับมา อาจไม่มีเขาในวันนี้</strong>

กลายเป็นซีนซึ้งสร้างความประทับใจให้คนดูในเทปนี้ สำหรับ <strong><b>แจ็ค </b>เดอะโกสต์ </strong>กับ <strong>ป๋อง กพล </strong>หลังมาออกรายการ “ก็มาดิคร้าบ EP 148” ซึ่งออนแอร์ผ่านช่องเวิร์คพอยท์ เมื่อวันที่ 28 ม.ค. ที่ผ่านมา และ ทางช่องทาง Youtube “JOKER FAMILY”
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ช่วงหนึ่งในรายการ แจ๊ค ถูกย้อนถามสมัยที่ไปสมัครงานกับ ป๋อง ว่า ใช้เวลากี่วันป๋องถึงรับเข้าทำงานด้วย แจ็ค ตอบว่า วันที่ไปป๋องรับเลย รับไปเป็นพนักงานอยู่ในร้าน เดอะช็อค เขาให้เงินก้อนแรกผมมา 500 ยุคนั้นสมัยนั้นมันเยอะมาก

จนถึงวันที่จากลากันไป แจ็คเผย เป็นเวลาประมาณ 2 ปีที่ไม่ได้เจอกัน มาเจอกันอีกทีตอนที่ผมขายของ แล้วก็ไม่ได้จัดรายการด้วยกันมา 10 ปี

ต่อมา แจ๊ค ได้หยิบพานพร้อมพวงมาลัย ก่อนกล่าวว่า ผมยังไม่มีโอกาสได้ทำแบบนี้จริง ๆ นะ เจอพ่อ (ป๋อง) ครั้งแรกที่ห้าง ผมคุยกับลูกค้าอยู่ แล้วพ่อก็เดินมา ผมก็เห็นพ่อ ผมวิ่งออกไปกราบเท้าพ่อวันนั้น

<em><strong>วิชาทั้งหมดที่พ่อให้มา หรือแม้กระทั่งตอนที่ผมไม่ฟังใคร มีแต่พ่อที่คอยด่าผม คอยบอกผม แต่ผมก็ดื้อไม่ฟัง จนวันหนึ่งผมโตแล้วก็รู้ว่าสิ่งที่ผมทำมันผิด แล้วผมก็ปรับปรุงตัวเอง จนผมมีวันนี้ทั้งหมดเลยเพราะพ่อครับ (ก้มลงกราบเท้าป๋อง)</strong></em>
<div class="ads_position_wrapper"></div>
ขณะที่ ป๋อง ได้พูดถึง แจ็ค ว่า เมื่อก่อนเราอยู่ด้วยกัน เที่ยวด้วยกัน เฮฮาด้วยกัน ทำอะไรด้วยกันตลอด เขาเป็นคนหนึ่งที่ได้จากเราไปทั้งหมดในเรื่องของการจัดรายการ ตอนนั้นยอมรับว่าเขายังเด็กอยู่ แล้วทำผิดจริง ตอนนั้นเรามีทีมงาน ซึ่งถ้าไม่ลงโทษเขาคนก็จะมองว่าทำไมคนนี้ทำได้ เราก็ให้เขาไปพักงาน แต่จะตีความว่าออกไปยังไงก็แล้วแต่ แต่เรารู้สึกว่าเราไม่ได้อยากให้เขาออกไปเลย

<em><strong>“เราอยากให้เขากลับมา ด้วยอารมณ์ตอนนั้นเราแค่รู้สึกว่า มึงก็เดินมาสิวะ คือเราเป็นคนมีกำแพงตั้งไว้ว่าถ้าส่งข้อความมา หรือโทรมามันไม่ได้ มึงต้องมาหาที่ร้านสิ รู้ว่ากูอยู่ไหน แต่พอไม่มาก็ไม่เป็นไร แล้วทุกคนตอนนั้นเหมือนมีกรอบมีกติกาอยู่ก็ไม่เป็นไร คงเป็นเหมือนเรื่องโชคชะตา ก็ดีแล้วที่วันนั้นเขาไม่เดินกลับมา เพราะถ้าวันนั้นเขาเดินกลับมา อาจจะไม่มีเขาในวันนี้ก็ได้ เขาประสบความสำเร็จทุกอย่าง ก็ดีใจกับเขาด้วย”</strong></em>
<div class="badge badge-style-type-verified style-scope ytd-badge-supported-renderer style-scope ytd-badge-supported-renderer" role="status" aria-label="ยืนยันแล้ว">
<div></div>
</div>
<div class="ads_position_wrapper mb-4"></div>
&nbsp;