&nbsp;

&nbsp;

&nbsp;

&nbsp;

&nbsp;

&nbsp;

<strong>ทลายแก๊งเงินกู้ดอกโหด ร้อยละ 2,000 บาทต่อปี ต้องจ่ายภายใน 7 วัน พบเงินหมุนเวียนพันล้าน รวบ 2 ชาย-หญิงสอบ</strong>

วันที่ 4 เม.ย.67 ตามที่กรมสอบสวนคดีพิเศษได้ทำการสืบสวนสอบสวนคดีพิเศษที่ 55/2566 กรณีแอพพลิเคชั่นเงินกู้ส่วนบุคคลออนไลน์ “กู้ใด้ดีๆ” หรือ “ได้บาทง่ายๆ – สินเชื่อด่วน” มีพฤติการณ์ปล่อยเงินกู้โดยไม่ได้รับอนุญาตผ่านช่องทางออนไลน์ และมีแอพพลิเคชั่นปล่อยเงินกู้ที่เกี่ยวข้องอีกกว่า 80 แอพฯ มีการปล่อยกู้และเรียกเก็บดอกเบี้ยในอัตราร้อยละ 2,339.65 บาทต่อปี และกำหนดให้ชำระหนี้ภายใน 7 วันเท่านั้น

หากไม่ชำระเงินภายในกำหนด จะมีกลุ่มบุคคลโทรศัพท์ติดตามทวงหนี้ ข่มขู่ คุกคามลูกหนี้และบุคคลที่ปรากฎรายชื่อในสมุดโทรศัพท์ของผู้กู้ ก่อให้เกิดความหวาดกลัว ซึ่งแอพฯดังกล่าวพบว่าปัจจุบันมียอดการดาวน์โหลดมากกว่า 1,000,000 ครั้ง จนปรากฏข้อมูลน่าเชื่อว่า นายชาญยุทธ (สงวนนามสกุล) และ น.ส.กานติมา (สงวนนามสกุล) เป็นเจ้าของแอพฯดังกล่าว ได้ใช้บัญชีเครือญาติและบัญชีม้าในการทำธุรกิจเงินกู้ออนไลน์ซึ่งมีเงินทุนหมุนเวียน หลักพันล้านบาท

<a href="https://www.khaosod.co.th/wpapp/uploads/2024/04/money3.jpg"><img class="aligncenter size-full wp-image-8173397" src="https://www.khaosod.co.th/wpapp/uploads/2024/04/money3.jpg" alt="" width="800" height="450" /></a>

ล่าสุด พ.ต.ต.ยุทธนา แพรดำ รองอธิบดีกรมสอบสวนคดีพิเศษ รักษาราชการแทนอธิบดีกรมสอบสวนคดีพิเศษ พ.ต.ต.วรณัน ศรีล้ำ ผู้อำนวยการกองคดีธุรกิจการเงินนอกระบบ/โฆษกกรมสอบสวนคดีพิเศษ พร้อมด้วย นายอังศุเกติ์ วิสุทธิ์วัฒนศักดิ์ ผู้อำนวยการกองกิจการอำนวยความยุติธรรม และคณะพนักงานสอบสวนคดีพิเศษ ได้บูรณาการการทำงานร่วมกับเจ้าหน้าที่จากสถาบันนิติวิทยาศาสตร์ และเจ้าหน้าที่ตำรวจภูธรจังหวัดชัยนาท

<a href="https://www.khaosod.co.th/wpapp/uploads/2024/04/money4.jpg"><img class="aligncenter size-full wp-image-8173398" src="https://www.khaosod.co.th/wpapp/uploads/2024/04/money4.jpg" alt="" width="800" height="450" /></a>
<div class="ads_position_wrapper"></div>
นำโดย พ.ต.อ.นรากร บุญครอบ รอง ผบก.ภ.จว.ชัยนาท เข้าตรวจค้นตามหมายค้นของศาลจังหวัดชัยนาท เพื่อรวบรวมพยานหลักฐานในพื้นที่จังหวัดชัยนาท รวม 2 จุด ดังนี้ จุดที่ 1 บ้านพักของ นายชาญยุทธ และ น.ส.กานติมา ในพื้นที่ อ.เมือง จ.ชัยนาท จุดที่ 2 โรงสีวงษ์ชัยเจริญธัญญกิจ อ.เมือง จ.ชัยนาท ซึ่งเป็นสถานที่ทำงานของบุคคลทั้งสอง และเคยปรากฏชื่อของ น.ส.กานติมา เป็นกรรมการและผู้ถือหุ้น

<a href="https://www.khaosod.co.th/wpapp/uploads/2024/04/money5.jpg"><img class="aligncenter size-full wp-image-8173399" src="https://www.khaosod.co.th/wpapp/uploads/2024/04/money5.jpg" alt="" width="800" height="450" /></a>

ผลการตรวจค้น สามารถพบและยึดสิ่งของเป็นพยานหลักฐาน จำนวนหลายรายการ ประกอบด้วย ซิมโทรศัพท์ทั้งที่ใช้แล้วและยังไม่ได้เปิดใช้ จำนวน 150 ชิ้น โทรศัพท์มือถือ 20 เครื่อง กล่องโทรศัพท์ 70 กล่อง สมุดบัญชีเงินฝาก 120 เล่ม คอมพิวเตอร์ตั้งโต๊ะและโน้ตบุ๊ก 10 เครื่อง เอกสารและไฟล์ดิจิทัลเกี่ยวกับการทำธุรกรรมและข้อมูลที่เกี่ยวข้องจำนวนมาก นอกจากนั้นยังตรวจพบว่ามีการเปิดตู้เซฟกับธนาคารแห่งหนึ่งในจังหวัดชัยนาท คณะพนักงานสอบสวนคดีพิเศษจึงมีหนังสืออายัดตู้เซฟดังกล่าวเพื่อจะดำเนินการตรวจสอบต่อไป

&nbsp;

&nbsp;