&nbsp;

&nbsp;

&nbsp;

&nbsp;

&nbsp;

&nbsp;

&nbsp;

อึ้งหนักมาก! หนุ่มซื้อตั๋ว รถทัวร์ VIP ชั้น 1 ราคาหลักพัน เห็นที่นั่งแล้วถึงกับช็อก สุดจะทน ขอลงกลางทาง จากประสบการณ์ กลายเป็นประสบภัย

วันนี้ (26 เม.ย 67) กำลังเป็นประเด็นถกสนั่นไปทั่วโลกโซเชียล เมื่อมีผู้ใช้เฟซบุ๊กรายหนึ่ง ออกมาโพสต์ข้อความแชร์ประสบการณ์การเดินทางที่กลายเป็นความทรงจำที่แย่ไปตลอดกาล เมื่อเจอที่นั่งสุดช็อก จนต้องขอลงกลาง

&nbsp;

โดยโพสต์ดังกล่าว ระบุว่า “บันทึกการเดินทางด้วยรถทัวร์ VIP ชั้น 1 จากอุบลฯ-กรุงเทพฯ ด้วยความที่อำเภอที่อยู่ไกลจาก บขส. ตัวเมือง เลยต้องมาซื้อตั๋วแล้วรอขึ้นรถ ที่บ้านดงแคนใหญ่ จ.ยโสธร คนขายบอกรถมีคันเดียว รอบ 17.00 น. ให้จ่ายเงินค่าตั๋วไว้ก่อน แล้วให้มาถึงที่รอรถเวลา 16.30 น. เพื่อจะได้มาจองที่นั่ง”

&nbsp;

“แต่มาถึงที่รอรถ คนขายตั๋วก็ไม่ได้พูดถึงที่นั่งอะไรเลย แล้วรถก็มาถึงประมาณ 17.10 น. พอขึ้นรถไปเจอที่นั่ง VIP เรา 2 คนถึงกับพูดอะไรไม่ออก”

&nbsp;

“ในหัวยังคิดอยู่ว่า เขาจะให้นั่งไปก่อนแล้วไปเปลี่ยนรถหรือเปล่า แต่นั่งไปสักพักไม่มีพนักงานมาบอกอะไรเลย ผมเลยเดินไปบอกพนักงานกับคนขับรถว่า ให้ส่งผมลงที่ตัวเมืองยโสธร พนักงานก็ไม่ถามอะไรต่อว่าจะลงเพราะอะไร ได้แต่พยักหน้าแล้วบอกได้ ๆ ”

“พอถึงที่ บขส. ยโสธร พนักงานกับคนขับก็ไม่ได้พูดถึงเรื่องที่นั่งอะไรเลย สรุปคือ เสียค่าโง่ไป 1,060 บาท แล้วก็ต้องซื้อตั๋วคันใหม่ อีกคนละ 490บาท”

พร้อมทิ้งท้ายว่า “❌️ ประสบการณ์ ✅️ประสบภัย”

ภาพประกอบ

งานนี้ก็มีชาวเน็ตเข้ามาแสดงความคิดเห็นจำนวนมาก อาทิ

แบบนี้ไม่ได้ไหมคะ ปกติเวลาซื้อตั๋วก็ต้องแจ้งเลขที่นั่งเลยหรือป่าวคะ หรือถ้ารถเต็มก็ควรต้องแจ้งหรือป่าวคะ ในส่วนนี้ใครรับผิดชอบได้บ้างคะ
VIP สุด ๆ
สคบ. ต้องเข้าแล้ว
ยังดีได้นั่งเต็มxูด นี่เจอมา 1 เบาะ นั่ง 2 คน
ที่นั่ง VIP

&nbsp;

&nbsp;

&nbsp;

&nbsp;

&nbsp;

&nbsp;