<strong>ของใครมารับด้วย! ยาไอซ์ 25 กิโล แพ็กอย่างดี ถูกคลื่นซัดมาเกยหาด เจ้าหน้าที่ตรวจสอบเชื่อเป็นของแก๊งค้ายาโยนทิ้งหลบเจ้าหน้าที่กลางทะเล</strong>

พล.ต.ต.สมชาย ซื่อต่อตระกูล ผบก.ภ.นครศรีธรรมราช พร้อม นายกิตติพงษ์ รองเดช นายอำเภอปากพนัง และ พ.ต.อ.สิชา พูลวงษ์

ผกก.สภ.ปากพนัง นำเจ้าหน้าที่กองพิสูจน์หลักฐานเข้าตรวจสอบเหตุพบยาเสพติดจำนวนมาก ถูกคลื่นซัดมาเกยริมหาดท้องที่ หมู่ 7 ต.ขนาบนาค อ.ปากพนัง

โดยพบว่ายาไอซ์ดังกล่าวจำนวน 25 ก้อน น้ำหนัก 25 กก.ถูกแพ็กไว้ในถุงพลาสติกอย่างดี เจ้าหน้าที่ตำรวจได้ทำการเก็บหลักฐานที่เกิดเหตุและตรวจยึดไว้เป็นของกลาง

โดยก่อนที่จะพบยาไอซ์ล็อตใหญ่จำนวนมากครั้งนี้ ในช่วงสายของวันเดียวกันมีชาวบ้านในพื้นที่ได้ออกไปหาของเก่าริมทะเลที่ถูกคลื่นซัดมาริมหาด ปรากฏว่า

ได้เจอถุงพลาสติกสีแดงกองอยู่ที่โขดหินคล้ายถุงยาเสพติด แต่ไม่กล้าเข้าไปหยิบ จึงแจ้งเจ้าหน้าที่เข้าตรวจสอบ

จึงพบว่าเป็น ยาไอซ์ หรือ แอมเฟตามีนบริสุทธิ์จำนวนมาก จากนั้นได้ทำการตรวจหลักฐานลายนิ้วมือแฝงของเจ้าของเพื่อนำมาประกอบคดี และนำไปเก็บไว้ที่ สภ.ปากพนัง ต่อไป
<div class="ads_position_wrapper">อย่างไรก็ตามทางเจ้าหน้าที่ยังไม่ทราบว่ายาเสพติดล็อตนี้เป็นของใคร แต่เบื้องต้นสันนิษฐานว่ามีกลุ่มลักลอบขนยาเสพติดทางทะเลที่อาจเจออุบัติเหตุกลางทะเลแล้วทำให้เรือจม หรือโยนทิ้งทะเลเพื่อหลบหลีกการตรวจสอบเจ้าหน้าที่ในทะเล ทำให้คลื่นซัดห่อยา</div>
<div></div>
<div class="ads_position_wrapper">เสพติดจำนวนมากกระจัดกระจายส่วนหนึ่งมาเกยหาดอยู่ที่ปากพนัง ซึ่งขณะนี้ได้เร่งส่งชุดสืบสวนออกติดตามหาข่าวและตรวจสอบบริเวณชายหาดตลอดแนวเพื่อค้นหายาเสพติดที่อาจพบได้เพิ่มอีก

</div>
<div></div>