<strong>ตร.เร่งเคลื่อนย้ายศพ โรงงานพลุระเบิดให้เสร็จคืนนี้ รอตรวจอัตลักษณ์บุคคล สอบสามีเจ้าของโรงงาน-พยาน</strong>

วันที่ 17 ม.ค.67 เจ้าหน้าที่หลายหน่วยงานได้ลงพื้นที่จุดเกิเหตุโรงงานพลุระเบิด ในพื้นที่หมู่ 3 ต.ศาลาขาว อ.เมือง จ.สุพรรณบุรี ส่งผลให้มีผู้เสียชีวิต 23 ราย โรงงานงานราบเป็นหน้ากอง รวมถึงชาวบ้านได้รับผลกระทบจำนวนมาก
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ขณะเดียวกัน พล.ต.ต.วัชรินทร์ ประสพดี ผบก.ภ.จว.สุพรรณบุรี เปิดเผยว่า การเคลื่อนร่างของผู้เสียชีวิตจะลำเลียงร่างไปวัดโรงช้างภายในคืนนี้ เพื่อพิสูจน์อัตลักษณ์บุคคล โดยจะประสานญาติให้เข้ามาตรวจสอบร่าง เบื้องต้น ยืนยันตัวเลขของผู้เสียชีวิต 23 ราย โดยในจำนวนนี้ยังไม่สามารถพิสูจน์ได้อีก 3 ราย เหตุการณ์ในครั้งนี้ไม่มีใครได้รับบาดเจ็บ

พล.ต.ต.วัชรินทร์ กล่าวต่อว่า หนึ่งในจำนวนผู้เสียชีวิตมีร่างเจ้าของโรงงาน พร้อมกับลูกชายเสียชีวิตด้วย ซึ่งเจ้าของโรงงานชื่อคุณแสงเดือน ปานจันทร์ ส่วนสามีตอนนี้ถูกเชิญไปสอบปากคำที่ สภ.เมืองสุพรรณบุรี พร้อมกับพยานที่เห็นเหตุการณ์ เนื่องจากตอนเกิดเหตุสามีเจ้าของโรงงานไม่ได้อยู่ในที่เกิดเหตุ

ทางผู้บังคับบัญชา ได้สั่งให้เร่งดำเนินการนำร่างของผู้เสียชีวิตออกจากพื้นที่ให้หมดในคืนวันนี้ และในวันพรุ่งนี้ชุดพิสูจน์หลักฐานกลางสำนักงานตำรวจแห่งชาติ 50 นาย จะลงพื้นที่มาตรวจสอบจุดเกิดเหตุ ส่วนสาเหตุยังไม่สามารถระบุได้

&nbsp;