&nbsp;

&nbsp;

&nbsp;

&nbsp;

&nbsp;

&nbsp;

ค้นห้องพัก ร.ท. พบหลักฐานสำคัญมัดผู้ต้องหา โรยตัวฆ่าชิงทรัพย์ แม่ค้าสาว เผยข้อความส่งถึงแฟนสาว อึ้งจุดซ่อนของ ญาติยืนยันเป็นทรัพย์สินของผู้ตาย

จากรณี น.ส.อัญพัชญ์ (ขอสงวนนามสกุล) อายุ 46 ปี แม่ค้าสาวออนไลน์ ถูก ร.ท.จิระวัฒน์ (ขอสงวนนามสกุล) อายุ 31 ปี ซึ่งพักอาศัยอยู่ชั้น 12 ของคอนโดมิเนียมแห่งหนึ่ง ปีนลงมายังห้องพักผู้ตายที่ชั้น 10 เพื่อลักทรัพย์ แต่ปรากฏว่า น.ส.อัญพัชญ์ได้ไขประตูห้องกลับเข้ามาพอดีจนเกิดการต่อสู้กัน

&nbsp;

ก่อนที่ ร.ท.จิระวีฒน์ จะใช้อาวุธมีคมปลายแหลมกระหน่ำแทงผู้ตายจนเสียชีวิตภายในห้องพัก หลังเกิดเหตุตำรวจได้ดำเนินคดี ร.ท.จิรวัฒน์ ผู้ต้องหาให้การปฏิเสธข้อกล่าวหามาโดยตลอด ก่อนส่งตัวไปดำเนินคดียังศาลทหาร

ค้นห้องพัก ร.ท. พบหลักฐานสำคัญมัดผู้ต้องหา โรยตัวฆ่าชิงทรัพย์ แม่ค้าสาว เผยข้อความส่งถึงแฟนสาว อึ้งจุดซ่อนของ

หลังเกิดเหตุเจ้าหน้าที่ตำรวจได้เชิญญาติของผู้เสียชีวิตมาสอบปากคำ จนทราบว่าทรัพย์สินของผู้ตายที่หายไปเป็นโทรศัพท์มือถือ 1 เครื่อง สร้อยคอทองคำ 1 เส้น ซึ่งทางเจ้าหน้าที่ตำรวจได้พยายามค้นหาทรัพย์สินของผู้เสียชีวิตที่ยังสูญหายแต่ยังไม่พบ ตามที่เสนอข่าวไปแล้วนั้น

&nbsp;

ล่าสุดเมื่อเวลา 12.00 น. วันที่ 10 เม.ย.2567 พ.ต.อ.พิสุทธิ์ จันทรสุวรรณ ผกก.สภ.รัตนาธิเบศร์ พร้อมด้วย พ.ต.ท.ภาสกร ไชยทวีวงศ์ รอง ผกก.สส. นำกำลังตำรวจสืบสวน และเจ้าหน้าที่ตำรวจพิสูจน์หลักฐานจังหวัดนนทบุรี

&nbsp;

เข้าตรวจค้นภายในห้องพักชั้น 12 ของ ร.ท.จิระวัฒน์ ผู้ต้องหา เพื่อค้นหาทรัพย์สินของ น.ส.อัญพัชญ์ เนื่องจากเชื่อว่า ร.ท.จิระวัฒน์ ได้นำทรัพย์สินของผู้ตายติดมือไปด้วยหลังก่อเหตุ โดยมีแฟนสาวของ ร.ท.จิระวัฒน์ เป็นคนนำตรวจค้นและเจ้าหน้าที่ของทางคอนโด

จากการตรวจค้นภายในห้องพัก จุดแรกบนชั้นวางของพบสร้อยคอทองคำ 1 เส้นซุกอยู่ในปากตุ๊กตา จุดที่ 2 มุมหัวเตียงด้านซ้ายพบพระเลี่ยมทอง 1 องค์ พระงาช้างแกะสลักรูปเสือ 1 องค์ กำไลข้อมือ ยี่ห้อคาเทียร์ 1 วง ยี่ห้อแอร์เมส 1 วง จุดที่ 3 กล่องพลาสติกใส่ของพบโทรศัพท์มือถือ ยี่ห้อซัมซุง 1 เครื่อง

&nbsp;

จากการตรวจสอบในโทรศัพท์ ถูกถอดซิมการ์ดทิ้ง มีการรีเซ็ตล้างเครื่องทั้งหมดใหม่ โดยมีรูปถ่ายของ ร.ท.จิระวัฒน์ จำนวน 4 รูปเข้าไปแทนที่ ซึ่งระบุเวลาถ่ายหลังจากเกิดเหตุ หลังให้เจ้าหน้าที่ตำรวจพิสูจน์หลักฐาน 1 นำทรัพย์สินออกมา ได้ให้ญาติของน.ส.อัญพัชญ์ ตรวจสอบ ญาติยืนยันว่าเป็นทรัพย์สินของผู้ตาย จึงนำทรัพยสินที่ตรวจพบไปทำการตรวจสอบลายนิ้วมือแฝงและดีเอ็นเอต่อไป

พ.ต.อ.พิสุทธิ์ กล่าวว่า ตำรวจได้เข้ามาตรวจค้นหาหลักฐานเป็นทรัพย์สินของผู้ตาย ภายในห้องของผู้ต้องหา จากการตรวจสอบพบสร้อยคอทองคำซุกซ่อนอยู่ในปากของตุ๊กตา กำไลข้อมือ พระเลี่ยมทอง และโทรศัพท์มือถือ จึงให้ญาติดูและยืนยันว่าเป็นของผู้ตายจริง

&nbsp;

อ่านข่าว : เปิดปาก ร.ท.หนุ่ม ฆ่าปาดคอ แม่ค้าสาว เผยที่มารอยข่วน ตร.นำตัวฝากขัง
อ่านข่าว : เปิดหลักฐานมัด ร.ท.โรยตัว คอนโดชั้น 12 ก่อเหตุเหี้ยม ยังปากแข็งไม่ได้ทำ
ซึ่งจากการตรวจสอบแล้วพบว่ามีทรัพย์สินของผู้เสียชีวิตหลายรายการมาซุกซ่อนอยู่ในห้องพักของผู้ต้องหารายนี้ จึงเป็นหลักฐานที่ค่อนข้างแน่ชัดว่าผู้ต้องหารายนี้เป็นคนก่อเหตุเพื่อหวังชิงทรัพย์ผู้เสียชีวิต อย่างไรก็ตาม จะต้องตรวจสอบลายนิ้วมือแฝงและดีเอ็นเอจากทรัพย์สินที่ตรวจค้นพบอีกครั้ง

&nbsp;

ผู้สื่อข่าวรายงานว่า สาเหตุที่ทำให้เจ้าหน้าที่ตำรวจชุดสืบสวน สภ.รัตนาธิเบศร์ ต้องกลับไปค้นห้องของ ร.ท.ผู้ต้องหารายนี้อีกครั้ง เนื่องจากหลังผู้ต้องหารายนี้ถูกจับกุมและถูกนำตัวส่งศาลทหารเพื่อดำเนินคดีไปเมื่อวันที่ 9 เม.ย.ที่ผ่านมา

ร.ท.ผู้ต้องหาได้ส่งข้อความมาหาแฟนสาวที่พักอาศัยอยู่ด้วยกัน โดยขอให้แฟนสาวนำทรัพย์สินเครื่องประดับและโทรศัพท์มือถือที่ซุกซ่อนอยู่ภายในห้องไปโยนทิ้งให้ด้วย จึงทำให้เจ้าหน้าที่ตำรวจทราบว่ามีทรัพย์สินของผู้เสียชีวิตถูก ร.ท.ผู้ก่อเหตุนำทรัพย์สินของผู้เสียชีวิตไปซุกซ่อนอยู่ในห้องพักหลังก่อเหตุกระหน่ำแทงผู้ตายจนเสียชีวิตก่อนจะปีนย้อนกลับไปที่ห้อง

&nbsp;

ทางเจ้าหน้าที่ตำรวจจึงได้ขออนุมัติหมายค้นจากศาลจังหวัดนนทบุรี เข้าทำการตรวจค้นอย่างละเอียดจนพบทรัพย์สินของผู้เสียชีวิตภายในห้องพักของผู้ก่อเหตุ

&nbsp;

&nbsp;

&nbsp;

&nbsp;

&nbsp;

&nbsp;