&nbsp;

&nbsp;

แจ็ค แฟนฉัน ช็อกน้ำตาไหล เผยงานแต่งได้กำไร 3 เท่า มดดำใส่ซอง 1 แสน มาริโอ้ครึ่งล้าน เบิ้ล ปทุมราช แชร์มุมมอง ท้องก่อนแต่ง จะผิดพลาดหรือตั้งใจเป็นเรื่องน่ายินดี

เปิดใจว่าที่คุณพ่อมือใหม่ <strong>“แจ็ค แฟนฉัน”</strong> หลังจูงมือนางเอกสาว <strong>“</strong><strong>ใบหม่อน กิตติยา” </strong>เข้าประตูวิวาห์ในวันวาเลนไทน์ (14 ก.พ.67) ที่ผ่านมา ซึ่งมีหลายคนยังไม่ทราบว่าแท้จริงแล้ว <strong>“เบิ้ล ปทุมราช”</strong> คือพ่อสื่อที่ทำให้ทั้งคู่ได้คบหากัน เล่าจุดเริ่มต้นที่คบกัน และเรื่องที่เกือบทำให้เลิกรา ประกาศลั่นกลางรายการว่า เลิกลงอ่างแล้ว! ขอสัญญาจะเป็นพ่อและสามีที่ดี และแชร์มุมมองเรื่องท้องก่อนแต่ง ในรายการ <strong>“เบิ้ล AM”</strong> บอกเลยว่า EP.2 อย่างฮา ทำถึงเกิ๊น!!

<a href="https://www.khaosod.co.th/wpapp/uploads/2024/03/jack_ble-2.jpg"><img class="aligncenter size-full wp-image-8119319" src="https://www.khaosod.co.th/wpapp/uploads/2024/03/jack_ble-2.jpg" alt="แจ็ค แฟนฉัน ว้าวงานแต่งได้กำไร 3 เท่า " width="788" height="443" /></a>

<strong>ชีวิตการเป็นพ่อคนเป็นยังไงบ้าง?</strong> แจ็ค แฟนฉัน : “ดีนะครับ ผมตั้งใจมีเขานะ ยังไม่ได้ตั้งชื่อลูกชายเลย”

<strong>วันที่แจ็คเจอใบหม่อนครั้งแรก?</strong> เบิ้ล ปทุมราช : “ผมมาสนิทกันกับใบหม่อนช่วงที่ถ่ายละครด้วยกัน ซึ่งใบหม่อนรู้จักกับผู้จัดการผม คือพี่โหน่ง วันนั้นเป็นวันปิดกล้องด้วย หลังจากนั้นเราก็ไปดื่มกันในร้านเหล้าก็ไปเจอพี่แจ็คพอดี เรามานั่งโต๊ะด้วยกัน ก็บอกมีน้องมาด้วยนะ ซึ่งตอนแรกใบหม่อนเหมือนจะกลัว

เราก็บอกว่านั่งเลย พี่แจ็คเขานิสัยดี ไม่เป็นไรหรอก แล้วเขาก็แลกไลน์กัน สุดท้ายมันเป็นเรื่องที่ผมมองว่าการที่เขาคุยกันถูกคอ ผมเชื่อว่าใบหม่อมน่าจะชอบที่เขาเป็นคนทำบุญ ชอบที่เขาเป็นผู้ใหญ่ เพราะน้องจะเป็นคนที่ขี้เหงามากเวลาที่เขาเครียดหรือน้อยใจอะไร พอมีผู้ชายแบบนี้เข้ามาในชีวิตมันอาจจะพอดีกับเขา”
<div class="ads_position_wrapper"></div>
<strong>ชีวิตหลังแต่งงานเป็นยังไงบ้าง?</strong> แจ็ค แฟนฉัน : “ก็ต้องสู้ หาเงิน”

<strong>มีโอกาสไหมที่จะให้ภรรยากลับมาวงการบันเทิงเหมือนเดิม?</strong> แจ็ค แฟนฉัน : “ก็เขารักผัวเขา ผมก็หยุดเที่ยวผู้หญิงไง มันเบื่อแล้ว รักใบหม่อนคนเดียว ทั้งชีวิตมีแต่ใบหม่อน”

<strong>ก่อนที่จะมีใบหม่อนเคยไปเกเรไหม?</strong> แจ็ค แฟนฉัน :“ไม่มีแล้วประเด็นคือมันหยุดแล้ว พอมีใบหม่อมก็ไม่เที่ยวเลย”

<a href="https://www.khaosod.co.th/wpapp/uploads/2024/03/jack_ble-7.png"><img class="aligncenter size-full wp-image-8119325" src="https://www.khaosod.co.th/wpapp/uploads/2024/03/jack_ble-7.png" alt="แจ็ค แฟนฉัน ว้าวงานแต่งได้กำไร 3 เท่า " width="800" height="450" /></a>

&nbsp;

<strong>ช่วงที่คบกันเห็นอะไรในตัวผู้หญิงคนนี้ ถึงได้ตกลงแต่งงานพร้อมมีครอบครัว?</strong> แจ็ค แฟนฉัน : “คือถ้าเอาความจริงเลย ผมไม่เคยมีแฟนเป็นดารา ไม่เคยมีเลย นอกวงการหมด ชอบในความที่น้องเป็นคนน่ารัก เซ็กซี่”

<strong>วันที่ใบหม่อนรับเราเป็นแฟน เขาตั้งกฎเหล็กไหมว่าถ้าคบกันห้ามทำอะไร?</strong> แจ็ค แฟนฉัน : “เขาจะขอแค่ข้อเดียวอย่าลงอ่าง เราก็เล่าเปิดใจหมดเลยว่าแต่ก่อนเคยทำอะไรบ้าง ซึ่งตอนนั้นเราก็ไม่ลงจริงๆ นะ เพราะเราสัญญากับเขาไว้”

<strong>อะไรที่ทำให้เรามั่นใจว่าใบหม่อนคือคนที่อยากใช้ชีวิตอยู่ด้วย?</strong> แจ็ค แฟนฉัน : “เขาสอนผมในเรื่องของความเป็นผู้ใหญ่ ประหยัดเงิน และไม่ทำให้ผมเกเร”

<strong>มีช่วงหนึ่งหลังจากคบกันได้ 1-2 เดือน แล้วใบหม่อนลง IG ว่า หนูกับพี่แจ็คเลิกกัน แล้วอยู่ดีๆ ตอนเช้าคืนดีกัน เกิดอะไรขึ้น?</strong> แจ็ค แฟนฉัน : “ผมทะเลาะกัน แล้วผมก็บอกเลิกเขาเลย ผมไม่ไหว ชอบมาถามผมประมาณว่า ทำไม! จะไปไหนทำไมไม่บอก! ไม่คิดจะบอกหรือไง! ซึ่งตอนนั้นเรามั่นใจว่าเราเป็นคนดีแล้วแล้วเรามองว่าทำไมไม่เชื่อใจ ผมก็เลยบอกเขาว่า ขอไม่เข้าบ้านแล้ว ขอไม่อยู่แล้ว เลิกแล้วกัน เขาก็บอกว่าแน่ใจนะ งั้นหนูไป แล้วเขาก็ลงสตอรี่เลย ซึ่งทำให้ผมตกใจมาก แล้วผมก็ร้องไห้ โทรไปบอกเขาว่าเธอลบหน่อย ฉันขอโทษ เรากลัวเขาไปจริงๆ ซึ่งตอนนั้นเป็นเวลาประมาณเที่ยงคืน แต่เพจหรือข่าวเอาไปลงประมาณช่วงบ่าย

<a href="https://www.khaosod.co.th/wpapp/uploads/2024/03/jack_ble-4.jpg"><img class="aligncenter size-full wp-image-8119321" src="https://www.khaosod.co.th/wpapp/uploads/2024/03/jack_ble-4.jpg" alt="" width="775" height="436" /></a>

&nbsp;

ซึ่งเราเคลียร์กันตั้งแต่เมื่อคืนแล้ว หลังจากนั้นใบหม่อนก็เลยโพสต์ว่าเราปรับความเข้าใจกันแล้ว ก็เลยกลายเป็นข่าวว่าเลิกกันไวดีกันไว เลิกกันไม่กี่ชั่วโมงอะไรแบบนี้ แต่จริงๆ เราดีกันตั้งนานแล้ว วันนั้นเราคุยกันยาวว่าอารมณ์ไม่ช่วยอะไร ทำให้มีปัญหากันทะเลาะกัน แล้วการโพสต์โซเชียลทำให้คนมาด่าเราทั้งคู่นะ เล่นโซเชียลต้องมีสติมากกว่านี้ อย่าอารมณ์ร้อน เราก็ด่าตัวเองด้วยนะ เพราะจริงๆ แล้วเรื่องนี้ผมผิดเต็มๆ ผู้หญิงเขาเป็นห่วงเรา แต่เราใช้ชีวิตอยู่คนเดียวมาตลอดก็เลยอินกับการอยู่คนเดียว ก็เลยรู้สึกว่าไม่ต้องยุ่ง แต่จริงๆ มันไม่ใช่ เพราะการเป็นครอบครัวหรือมีคู่ครองควรที่จะปรับความเข้าใจกัน ผมก็เลยปรับเปลี่ยนนิสัยตัวเองใหม่”

<strong>คุณเบิ้ลมองเห็นยังไงกับคำว่าท้องแล้วค่อยแต่งงาน?</strong>เบิ้ล ปทุมราช : “ผมมองว่ามันเป็นเรื่องน่ายินดีในปัจจุบัน ถ้าคุณทำถูกต้องทั้งสองฝ่าย เพราะเด็กเกิดมาจะได้ไม่มีปมในเรื่องอื่นๆ บางทีการมีลูกแล้วค่อยแต่งยังมีเลย จับมือลูกในงานแต่ง แล้วมันก็อยู่ที่การคุยของคนสองคนก่อนที่จะมี จะผิดพลาดหรือตั้งใจแต่สุดท้ายแล้วมันคือเรื่องน่ายินดี เพราะเด็กเกิดมาเขาจะได้บริสุทธิ์ในการที่จะรับฟังผู้ใหญ่พูด ไม่จำเป็นต้องมีอดีตที่ไม่ดี เรื่องพ่อแม่ท้องก่อนแต่ง บางทีมันไม่ใช่เรื่องที่ต้องไปคิดเยอะเพราะอะไรถึงท้องก่อนแต่ง ผมมองว่าเป็นเรื่องน่ายินดีคำตอบเดียวเลยสำหรับผม”

<a href="https://www.khaosod.co.th/wpapp/uploads/2024/03/jack_ble-6.png"><img class="aligncenter size-full wp-image-8119324" src="https://www.khaosod.co.th/wpapp/uploads/2024/03/jack_ble-6.png" alt="" width="775" height="436" /></a>

<strong>วันที่ขอใบหม่อนแต่งงาน เขารู้ตัวหรือเปล่าว่าพี่กำลังเตรียมตัวที่จะขอเข้ามาเป็นคู่ชีวิต แล้วเคยคิดไหมว่าถ้าวันนั้นเขาไม่ตอบรับเราจะรู้สึกยังไง?</strong> แจ็ค แฟนฉัน : “อันนี้ไม่เคยบอกที่ไหนนะ จุดเริ่มต้นเลยตอนนั้นเขาท้องไง มองว่าแพลนชีวิตเราทำที่พักที่เชียงดาวเพื่อเป็นที่พักผ่อนให้เป็นรายได้เลี้ยงครอบครัว เราตื่นเต้นกับปีนี้ที่สุดในชีวิตของแจ็ค แฟนฉัน ตื่นเต้นเพราะว่าปกติผมหากินกับวงการบันเทิงมาตลอด ไม่เคยทำโปรเจ็กต์หรืออะไรเลยที่เป็นเงินเข้ามาก็เลยมีความท้าทาย

แล้วก็บอกกับใบหม่อนว่าจะทำให้เป็นค่าเรียนลูกนะ วางอนาคตไว้ไม่ได้มีเงื่อนไขในเรื่องแต่งงานเลย เรามองว่าทำยังไงก็ได้ให้เลี้ยงใบหม่อนกับลูกได้ คิดแค่นี้ เราก็รับผิดชอบอย่างเต็มที่ ไม่ทำให้ผู้หญิงเขาเครียดหรือมีปัญหาแน่นอน ซึ่งใบหม่อนก็น่ารักมาก ไม่เป็นไรบอกว่าเดี๋ยวหนูจะทำงานด้วยพอคลอดลูก หนูก็ทำงานแล้ว จะกลับไปรับงาน”

ส่วนเรื่องแต่งงาน ใบหม่อนเขาเห็นว่าคุณตาสุขภาพไม่ดี เป็นมะเร็ง เขาก็เลยอยากจะทำอะไรให้คุณตาสบายใจ เราทั้งคู่ได้มาคุยกัน ตกลงว่าจะมีงานหมั้นงานแต่งที่ชลบุรี ที่ไปจัดที่นั่นเพราะเป็นร้านของคุณน้าเขาแล้วคุณตาก็ไปอยู่ที่นั่น ซึ่งจริงๆ ครอบครัวใบหม่อนเป็นคนชุมพร เราก็ขอจัดที่ร้านคุณน้าฟรี ออแกไนซ์ก็ให้พี่เดียว GDH ทำให้ราคาไม่แพง สิงโตของบอล เชิญยิ้มก็ขอฟรี สุดท้ายงานแต่งได้กำไรนะ (ยิ้ม) พอแกะซองมางงเลย ว้าวนะ”

<a href="https://www.khaosod.co.th/wpapp/uploads/2024/03/jack_ble-5.png"><img class="aligncenter size-full wp-image-8119322" src="https://www.khaosod.co.th/wpapp/uploads/2024/03/jack_ble-5.png" alt="แจ็ค แฟนฉัน ว้าวงานแต่งได้กำไร 3 เท่า " width="782" height="440" /></a>

<strong>วันแต่งงานประทับใจช่วงไหนมากที่สุด?</strong> แจ็ค แฟนฉัน : “เอาแบบน้ำตาไหลเลย ก็ตอนเห็นกล่องซอง ช็อกเลย จัดงานแต่งหมดไป 2-3 แสน ร้านก็ฟรี กับข้าวก็ฟรี แหวนยังฟรีเลย ได้มากกว่า 3 เท่าอ่ะ(หัวเราะ)”

<strong>ซองใครหนาสุด?</strong> แจ็ค แฟนฉัน : “มีหลายคนผู้ใหญ่ พี่มดดำ 1 แสน พี่วู้ดดี้ครึ่งแสน รักเลยพี่น้องชาวไทย พี่เบียร์ พี่แจ๊ส พี่แจง 3 หมื่น น้าหม่ำให้ 1 หมื่น พี่ป๋อง 1 หมื่น มาริโอ้ก็โอนให้ครึ่งล้านนะซื้อตุ๊กตาให้หลาน จนตอนนี้เขาบล็อกไลน์ผมไปแล้ว (หัวเราะ)”

<strong>อยากฝากอะไรถึงภรรยาและแม่ของลูกเรา?</strong> แจ็ค แฟนฉัน : “รักใบหม่อน ถ้าการที่พี่เป็นคนขี้เล่นเป็นคนที่นิสัยไม่ดี อยากให้รู้ไว้ว่ามันคือสันดานพี่ แล้วพี่จะปรับตรงนี้นะครับ จะเป็นพ่อคนที่ดี ขอให้เชื่อมั่นว่าพี่ทำงานทุกวันเหนื่อยทำเพื่อครอบครัวและลูก จำพี่ไว้ว่าหนูจะเป็นผู้หญิงที่โชคดี ไม่เห็นพี่ไปลงอ่างแน่นอนคำสัญญาเลย ให้เกียรติผู้หญิงคำไหนคำนั้นลูกผู้ชาย”

ติดตาม “เบิ้ล AM” ได้ที่ช่องทาง Facebook: WE DO, Youtube: WE DO วันพฤหัสบดี เวลา 19.00 น.

&nbsp;