&nbsp;

&nbsp;

&nbsp;

&nbsp;

&nbsp;

&nbsp;

<strong>จับแล้ว! หนุ่มชาวจีน เจ้าของโกดัง ซุกกากแคดเมียม กว่า 7,000 ตัน เผยซื้อจากคนชาติเดียวกัน พบยังไม่มีการหลอมละลาย สั่งปิดโกดังตรวจสอบ</strong>

วันที่ 6 เม.ย. 2567 นายจุลพงษ์ ทวีศรี อธิบดีกรมโรงงานอุตสาหกรรม ลงพื้นที่ ต.คลองกิ่ว อ.บ้านบึง จ.ชลบุรี พร้อมตำรวจกองบังคับการปราบปรามการกระทำความผิดเกี่ยวกับทรัพยากรธรรมชาติและสิ่งแวดล้อม หรือ บก.ปทส. เพื่อตรวจสอบโกดังแห่งหนึ่งตั้งอยู่ในพื้นที่ หมู่ 4 ต.คลองกิ่ว อ.บ้านบึง จ.ชลบุรี

หลังได้รับเบาะแสว่า พบกากแร่แคดเมียม บรรจุในถุงบิ๊กแบ็ก ที่มีลักษณะบรรจุภัณฑ์ และรอยเขียนสีน้ำเงินด้านข้างถุง คล้ายคลึงกับที่พบในโรงงาน จ.สมุทรสาคร แต่หายไปจากจำนวนที่แจ้งออกจากต้นทางกว่า 10,000 ตัน

<a href="https://www.khaosod.co.th/wpapp/uploads/2024/04/S__28409883.jpg"><img class="alignnone size-full wp-image-8177003" src="https://www.khaosod.co.th/wpapp/uploads/2024/04/S__28409883.jpg" alt="" width="800" height="450" data-loaded="true" /></a>

ในเบื้องต้นรายงานจาก บก.ปทส. ที่ร่วมตรวจค้นระบุว่า พบกากแคดเมียมกว่า 7,000 ตัน ในโกดัง จ.ชลบุรี ถูกบรรจุอยู่ในถุงบิ๊กแบ็ก ยังไม่มีการเอาออกมามาหลอมละลาย จึงมีคำสั่งปิดโกดังเพื่อตรวจสอบ จากข้อมูลพบว่าพื้นที่บริเวณที่ตั้งโรงงานดังกล่าว มีอาคารลักษณะเป็นโกดังไม่ต่ำกว่า 20 อาคาร

ล่าสุดเจ้าหน้าที่ตำรวจได้ควบคุมตัวนายหลิวลู่ อายุ 38 ปี ชาวจีนเจ้าของโกดัง ไปสอบปากคำที่ สภ.คลองกิ่ว โดยนายหลิวลู่ รับสารภาพว่า รับซื้อกากแคดเมียมดังกล่าว มาจากมิสเตอร์จาง เพื่อรอการจำหน่าย
<div class="ads_position_wrapper"></div>
เบื้องต้นเจ้าหน้าที่ตำรวจได้ตั้งข้อหานายหลิวลู่ ในข้อหาครอบครองวัตถุสารอันตราย พร้อมทั้งสั่งอายัดโกดังดังกล่าว ห้ามผู้ไม่มีส่วนเกี่ยวข้องเข้าออก เพื่อรอการจัดการสารแคดเมียมทั้งหมด
<div class="ads_position_wrapper mb-4"></div>
<ul>
 	<li class="udsg__main-title"><a href="https://www.khaosod.co.th/breaking-news/news_8176894" target="_blank" rel="noopener">ตะลึง เจอกากแคดเมียม โผล่โกดังชลบุรีอีก 7 พันตัน ตร.เผยลักลอบขายทุนจีน</a></li>
</ul>
&nbsp;

&nbsp;