&nbsp;

&nbsp;

&nbsp;

&nbsp;

&nbsp;

&nbsp;

&nbsp;

<em><strong>เจ้าหน้าที่กรมอุทยานฯ ลุยจับลิงลพบุรีเป็นวันที่ 2 เน้นจับลิงเกเร ก้าวร้าวตัวใหญ่ หัวโจกแย่งชิงของกิน ตามที่มีคนชี้เป้า คว้าตัว ไอ้เครา ได้</strong></em>

วันที่ 26 มีนาคม 2567 เจ้าหน้าที่กรมอุทยานแห่งชาติ สัตว์ป่าและพันธุ์พืช นำทีมโดย นายนัทธี ครุฑทะกะ เจ้าหน้าที่สำนักอนุรักษ์ที่ 1 พร้อมทีมงาน รวม 10 คน ลงพื้นที่จับลิเกเร ก้าวร้าว ดุร้าย แย่งของกินประชาชนต่อเนื่องเป็นวันที่ 2

สำหรับวันนี้ ได้ใช้ปืนอัดลมยิงยาสลบ บริเวณตึกหน้าสำนักงานเกษตรและสหกรณ์การเกษตร ถนนราชดำเนิน ตำบลท่าหิน อำเภอเมืองลพบุรี โดยจุดนี้เป็นจุดที่มีลิงเกเร กระโดดแย่งของชาวบ้านติดต่อกันหลายครั้ง สร้างความเดือดร้อน และได้รับบาดเจ็บ ในรอบเดือนเดียวกันที่ผ่านมา

ซึ่งถือว่าจุดนี้ถือเป็นจุดสำคัญ มีลิงเกเร อันธพาลหลายตัว ตามคำบอกเล่าของชาวบ้านร้านค้า ซึ่งเป็นจุดใกล้เคียง กับที่ได้มีการวางกรงดักจับลิง ไปเมื่อวันที่ 25 มี.ค. ซึ่งจับลิงไปได้จำนวน 9 ตัว

<a href="https://www.khaosod.co.th/wpapp/uploads/2024/03/City-of-Monkeys-lopburi-1.jpg"><img class="aligncenter size-full wp-image-8157587" src="https://www.khaosod.co.th/wpapp/uploads/2024/03/City-of-Monkeys-lopburi-1.jpg" alt="" width="800" height="450" /></a>

&nbsp;

ซึ่งวันนี้ เจ้าหน้าที่ได้นำปืนอัดลมยิงยาสลบจำนวน 2 กระบอก และท่อเป่ายิงยาสลบ 1 อัน มาใช้ในการปฏิบัติการ โดยมีเป้าหมายยิงยาสลบลิง เฉพาะลิงเกเร ตัวใหญ่ ที่มีพฤติกรรรมก้าวร้าว ตามที่มีประชาชนให้เบาะแส และคอยชี้เป้า ซึ่งการยิงยาสลบแต่ละครั้ง จะใช้ปริมาณยาสลบ 0.4 – 0.5 มิลกรัมต่อตัว โดยจะประเมินปริมาณยา ขึ้นอยู่กับขนาด และ น้ำหนักตัวของลิง ซึ่งการยิงยาสลบลิงดอกแรกเป็นไปอย่าทุลักทุเล
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/City-of-Monkeys-lopburi-2.jpg"><img class="aligncenter size-full wp-image-8157588" src="https://www.khaosod.co.th/wpapp/uploads/2024/03/City-of-Monkeys-lopburi-2.jpg" alt="" width="800" height="450" /></a>

เนื่องจากลิงคุ้นเคยกับรูปร่างลักษณะของปืนยิงยาสลบและการแต่งกายของเจ้าหน้าที่ โดยเจ้าหน้าที่ต้องปรับเปลี่ยนชุด พรางใบหน้า และซ่อนปืนไว้ด้านหลัง เพื่อไม่ให้ลิงเห็น อุปสรรคสำคัญอีกอย่างในการจับลิง ด้วยวิธีการยิงยาสลบ คือ หลังลิงถูกยิงยาสลบไปแล้ว ลิงจะวิ่งหลบหนีขึ้นไปบนอาคารตึกสูง ซึ่งลิงตัวแรกที่ถูกยิง ก็วิ่งขึ้นบนหลังคาตึก

<a href="https://www.khaosod.co.th/wpapp/uploads/2024/03/City-of-Monkeys-lopburi-3.jpg"><img class="aligncenter size-full wp-image-8157590" src="https://www.khaosod.co.th/wpapp/uploads/2024/03/City-of-Monkeys-lopburi-3.jpg" alt="" width="800" height="450" /></a>

แถมฤทธิ์ยาสลบไม่ทำปฏิกิริยาเท่าที่ควร ทำให้ จนท.ต้องยิงดอกที่ 2 ก็ยังวิ่งหลบไปได้อีก คาดว่ากระสุนยาสลบเข้าไปไม่เต็มที่ จนต้องยิงยาสลบเข็มที่ 3 คราวนี้สิ้นฤทธิ์เป็นตัวแรก หลังจากนั้น ได้ติดตามยิงลิงเกเรตัวต่อไป

ตามลำดับโดยลิงตัวที่ 3 ที่ถูกเจ้าหน้าที่ยิงได้ที่หลังโรงจอดรถภายในสหกรณ์การเกษตร ที่ชาวบ้าน ร้านค้า วินมอเตอร์ไซด์รับจ้างตั้งฉายา ไอ้เครา ที่เป็นหัวหน้าจ่าฝูงในย่านถนนราชดำเนินนี้ ลักษณะดุร้าย ก้าวร้าว เกเร มีบริวารหลายตัว

<a href="https://www.khaosod.co.th/wpapp/uploads/2024/03/City-of-Monkeys-lopburi-5.jpg"><img class="aligncenter size-full wp-image-8157594" src="https://www.khaosod.co.th/wpapp/uploads/2024/03/City-of-Monkeys-lopburi-5.jpg" alt="" width="800" height="450" /></a>

โดยก่อนถูกเจ้าหน้าที่ยิงยาสลบ ไอ้เครา ยังพยายามพาพวกกว่า 10 ตัว ส่งเสียงร้องลักษณะคล้ายจะพยายามจะเข้ามาชิงตัวเพื่อนลิงด้วยกันที่ถูกจับอยู่ในกรง เจ้าหน้าที่อีกชุดที่ซุ่มอยู่ได้ลั่นไกลูกดอกยาสลบเต็มปริมาณเข้าที่ก้น ไอ้เครา เพียงไม่ถึงนาทีก็สลบสิ้นลายลิงอื้อฉาว ถูกจับเข้ากรงขังเดี่ยว ก่อนตื่นงัวเงียขึ้นมา โดยตลอดในช่วงเช้าวันนี้ถึงบ่าย จนท.กรมอุทยานฯ สามารถจับลิงตัวใหญ่ด้วยการยิงยาสลบได้จำนวน 7 ตัว

<a href="https://www.khaosod.co.th/wpapp/uploads/2024/03/City-of-Monkeys-lopburi-6.jpg"><img class="aligncenter size-full wp-image-8157596" src="https://www.khaosod.co.th/wpapp/uploads/2024/03/City-of-Monkeys-lopburi-6.jpg" alt="" width="800" height="450" /></a>

สำหรับวันนี้ทางเจ้าหน้าที่กรมอุทยานแห่งชาติ สัตว์ป่า และพันธุ์พืช จะดำเนินการจับลิงเกเรตัวใหญ่ ไปตลอดทั้งวัน ซึ่งไม่ได้กำหนดยอดว่ากี่ตัว ก่อนจะนำลิงกลับไปพักพื้นตัว ที่ ศูนย์ช่วยเหลือสัตว์ป่า จังหวัดนครนายก เพื่อดัดนิสัยลดความเกเรลง และเพื่อรอความพร้อมของสวนลิงของทางเทศบาลเมืองลพบุรีแล้วจะส่งกลับมาที่สวนลิงลพบุรีอีกครั้ง
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/03/City-of-Monkeys-lopburi-7.jpg"><img class="aligncenter size-full wp-image-8157598" src="https://www.khaosod.co.th/wpapp/uploads/2024/03/City-of-Monkeys-lopburi-7.jpg" alt="" width="800" height="450" /></a>

&nbsp;

&nbsp;

&nbsp;