<strong>พ่อน้องชมพู่ร่ำไห้ รับนอกใจเมีย อารมณ์พาไป ขอโอกาสคืนดี-ยังรักเหมือนเดิม เผยทำผิดเองคนเดียว ไม่เกี่ยวกับแม่น้องชมพู่</strong>

วันที่ 24 ม.ค.67 เป็นอีกข่าวช็อกที่เกิดขึ้นในหมู่บ้านกกกอก หลัง สาวิตรี วงศ์ศรีชา หรือแม่น้องชมพู่ ออกมาประกาศกลางไลฟ์สดช่องของตัวเอง ว่าแยกทางกับสามีคือ นายอนามัย วงศ์ศรีชา พ่อน้องชมพู่แล้ว หลังมีคอมเมนต์เข้ามาต่อว่าแม่มากมาย กล่าวหาว่าแม่นอกใจ ทั้งที่เรื่องจริงคือ พ่อน้องชมพู่เองที่นอกใจ ทำให้ครอบครัวมีปัญหา
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
แม่น้องชมพู่ เผยที่ต้องออกมาพูด เพื่อปกป้องตัวเองและลูกสาวก็คือน้องสะดิ้ง ที่ตอนนี้แม่ให้สะดิ้งมานอนกับแม่ที่บ้าน ทำห้องนอนให้ เพราะอยู่ด้วยกันกับพ่อไม่ได้แล้ว

“อนามัยรู้ดีว่าทำอะไร เขาไม่ได้ต้องการคนรัก หรือคู่ชีวิต เขาแค่ต้องการผู้หญิงเท่านั้น เป็นเหตุผลที่เคยจะแยกทางกันมาครั้งหนึ่ง แต่ก็ให้โอกาส มาครั้งนี้ถือว่าตัดสินใจแยกทางแล้ว”

ล่าสุดนายอนามัย วงศ์ศรีชา พ่อน้องชมพู่ ออกมาไลฟ์ในช่องของตัวเอง เปิดใจว่า เรื่องทั้งหมดตัวผมเป็นคนผิด โดยแยกบ้านและแยกันอยู่นานแล้ว เพราะมีเรื่องไม่เข้าใจกัน แต่ตอนนั้นตนสาบานยังไม่ได้นอกใจอะไร ตอนทะเลาะกันดึกๆ ตนก็ขับรถไปซื้อเหล้ากิน โดยยืนยันมีหลักฐานว่าขับรถไปไหน สามารถเช็กจีพีเอสได้เลย

“อยากออกมาสารภาพผิด เพราะแม่น้องชมพู่และน้องสะดิ้งไม่เกี่ยว ความผิดอยู่ที่ตัวผมเองคนเดียว เมื่อทะเลาะกันจะขับรถออกจากบ้านตลอด ขับไปเต่างอย เพื่อไปซื้อเหล้ากิน โดยทำผิดกับแม่น้องชมพู่ ซึ่งอยากขอโอกาสอีกครั้ง โดยจะเลิกทุกอย่าง ขอให้เข้ามาอยู่บ้านเหมือนเดิม จึงอยากขอโอกาสครั้งสุดท้าย ซึ่งยอมรับทำผิดต่อลูกและเมีย”
<div class="ads_position_wrapper"></div>
พ่อน้องชมพู่ ร่ำไห้เปิดใจว่า ตนรู้สึกผิดและอยากขอโทษพี่ๆ ทุกคน ที่เรื่องราวเป็นแบบนี้ เพราะตนเอาแต่ใจเกินไป ยอมรับต้นเดือนม.ค.ที่ผ่านมา ได้นอกใจแม่น้องชมพู่ โดยไปร้านอาหารและนอกใจภรรยา ซึ่งตนผิดอยู่คนเดียว ไม่เกี่ยวกับแม่น้องชมพู่ หากเป็นไปได้อยากปรับปรุงตัวใหม่ ยืนยันยังรักแม่น้องชมพู่และน้องสะดิ้งเหมือนเดิม

“เรื่องนี้แม่น้องชมพู่ไม่ได้นอกใจ เพราะเรื่องทั้งหมดมาจากตัวผมเอง อารมณ์มันพาไป โดยอยากขอโอกาสครั้งสุดท้ายกับแม่น้องชมพู่ ในการกลับไปดูแลครอบครัวให้เหมือนเดิม เรื่องนี้ไม่มีมือที่สาม เพราะผมเป็นคนนอกใจเอง และทำผิดร้ายแรงสุดในชีวิต แต่อยากขอโอกาสอีกครั้ง หากเป็นไปได้ เพราะชีวิตนี้ขาดแม่น้องชมพู่ไม่ได้ เมื่อออกมาอยู่คนเดียว เหมือนอยู่บนกองไฟ แต่ทั้งหมดมาจากตนเองที่นอกใจเมีย
<ul>
 	<li class="udsg__main-title"><a href="https://www.khaosod.co.th/breaking-news/news_8065341" target="_blank" rel="noopener">ช็อกทั้งกกกอก แม่น้องชมพู่ ประกาศเลิกสามี คนไว้ใจทำเจ็บสุด พ่อยอมรับผิดนอกใจ</a></li>
 	<li class="udsg__main-title"><a href="https://www.khaosod.co.th/breaking-news/news_8065395" target="_blank" rel="noopener">แม่น้องชมพู่ ร่ำไห้รอหย่า ชีวิตเหลือแค่ สะดิ้ง รับไม่ไหวแฉผัวพาผู้หญิงนอนในบ้านเป็นปี จ่อใช้กม.จัดการน้อง</a></li>
</ul>
&nbsp;