<strong>สั่งย้ายแล้ว ครูสาวใช้เข็มกลัดทิ่มปาก นักเรียนป.2 ยกห้องถึง 36 คน ตั้งทีมสอบซ้ำ หากตรวจสอบแล้วพบว่า ครูมีเจตนาไม่เหมาะสม ต้องลงโทษทางวินัย</strong>

จากกรณีผู้ปกครองนักเรียนชั้น ป.2 วัย 7 ขวบ โรงเรียนแห่งหนึ่งใน จ.สมุทรปราการ เข้าแจ้งความร้องทุกข์กับตำรวจ เนื่องจากลูกชายและเพื่อนใน

ห้องเรียนรวม 36 คน ถูกครูผู้หญิงลงโทษโดยการใช้เข็มทิ่มปากยกชั้นเรียน ล่าสุดทราบว่าโรงเรียน สั่งการให้ครูผู้ก่อเหตุหยุดปฏิบัติหน้าที่ชั่วคราวไปแล้วนั้น
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
สำหรับความคืบหน้า เมื่อวันที่ 26 ม.ค.67 นายธีร์ ภวังคนันท์ รองเลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ทราบเรื่องดังกล่าวแล้ว

โดยสำนักงานเขตพื้นที่การศึกษา (สพท.) ที่เกี่ยวข้องได้ลงพื้นที่ เพื่อตรวจสอบเรื่องดังกล่าวแล้วทราบว่า สั่งตั้งกรรมการสอบข้อเท็จจริงและย้ายครูมาประจำที่เขตพื้นที่แล้ว

เท่าที่ได้รับข้อมูลเบื้องต้น ครูน่าจะกระทำการดังกล่าวจริง แต่ต้องตรวจสอบรายละเอียด และดูอาการบาดเจ็บของนักเรียน หากตรวจสอบแล้วพบว่า ครูมีเจตนาไม่เหมาะสม จะต้องลงโทษทางวินัยตามขั้นตอน แต่

หากไม่มีเจตนาไม่ดี เพียงแต่กระทำการไม่เหมาะสม ก็ต้องให้ความรู้ เพราะการคัดเลือกคนมาเป็นครูแล้ว

ไม่มีเวลาอบรมที่เพียงพอ หากมีการทำผิดพลาดก็ต้องมีการชี้แนะ ให้โอกาส หากยังไม่ปรับพฤติกรรม ก็ต้องบริหารจัดการตามสมควร”

“กรณีนี้หาหลักฐานไม่ยาก ซึ่งเขตพื้นที่คงต้องเข้าไปดูรายละเอียด ทั้งการปฏิบัติที่เหมาะสม หรือไม่เหมาะสม ผลกระทบต่อนักเรียน ทั้งร่างกาย จิตใจ

กระบวนการเยียวยานักเรียนและผู้ปกครอง ซึ่งส่วนตัวไม่กังวล เพราะเขตพื้นที่ฯ ค่อนข้างมีประสบการณ์ หัวใจของการทำโทษนักเรียน ครูต้องเข้าใจว่า เด็ก

อายุ 1-18 ปี ยังเป็นผู้ใหญ่ไม่เต็มวัย ดังนั้นโอกาสที่จะทำผิดพลาดมีหมด กระบวนการในโรงเรียน เป็นเรื่องที่ให้เด็กเรียนรู้ และมีโอกาสก้าวพลาดและประคองให้ลุกขึ้น แล้วเดินใหม่”

นายธีร์ กล่าวว่า ครูส่วนใหญ่จะเข้าใจ แต่ก็มีบางส่วนที่ต้องเติมความรู้เข้าไปเพิ่ม จากประสบการณ์ที่เห็นมาตลอดไม่มีครูคนไหนที่มุ่งร้ายต่อเด็กเลย เพียงแต่อาจ

จะขัดใจ ไม่รู้จะทำอย่างไรกับเด็ก ในสถานการณ์ที่เด็กอยู่กับโลกออนไลน์ เกิดการเรียนรู้ผิดพลาด ซึ่งเป็นสองเหตุผลที่ทำให้เกิดการเบี่ยงเบนของพฤติกรรม

สพฐ.อยู่ระหว่างการปรับแนวทางเรียนรู้ และดูแลนักเรียนอย่างเข้มข้นมากขึ้น
<div class="ads_position_wrapper"></div>
<div class="ads_position_wrapper mb-4"></div>
<ul>
 	<li class="udsg__main-title"><a href="https://www.khaosod.co.th/special-stories/news_8068386" target="_blank" rel="noopener">ช็อก ครูใช้ เข็มจิ้มปาก เด็กป.2 ยกชั้น ลงโทษกินหมากฝรั่งในห้อง บังคับจุดธูปสาบาน</a></li>
</ul>
&nbsp;