หนูน้อย 4 ขวบ หายออกจากบ้าน แจ้งเจ้าหน้าที่ออกค้นหาไร้วี่แว่ว จุดธูปบอกสิ่งศักดิ์สิทธิ์ 5 นาทีจู่ๆของเล่นลอยขึ้นมา พบอีกทีเป็นศพสลด

&nbsp;

เมื่อวันที่ 7 ก.พ. ผู้สื่อข่าวรายงานว่า จากกรณี เมื่อเวลา 21.15 น.วันที่ 6 ก.พ. 67 พ.ต.ต.อลงกรณ์ ผาภา สารวัตรสอบสวน สภ.บางคล้า ได้รับแจ้งเด็กอายุ 4 ขวบจมน้ำเสียชีวิต หลังจากหายออกจากบ้านไปช่วงเมื่อเวลา 18.00 น.ในพื้นที่ ม.5 ต.เสม็ดใต้ อ.บางคล้า จ.ฉะเชิงเทรา

ที่เกิดเหตุบริเวณรอบบ้านหลังหนึ่ง ซึ่งพื้นที่ส่วนใหญ่จะเป็นบ่อปลาอาสากู้ภัย และชาวบ้านได้ช่วยกันลงหาตามบ่อน้ำ ซึ่งใช้เวลาค้นหาอยู่ประมาณ 2 ชั่วโมง แต่ไม่มีวี่แววว่าจะเจอ

<em><strong>จนกระทั่งญาติและแม่ของน้องได้จุดธูปบอกกล่าวเจ้าที่และสิ่งศักดิ์สิทธิ์ขอให้หาน้องเจอ และหลังจากจุดธูปได้</strong>ประมาณ 5 นาที ทีมค้นหาก็ได้เจอกับรถแม็คโครที่น้องจะถือเล่นเป็นประจำลอยน้ำอยู่ริมบ่อปลา</em>

<a href="https://www.khaosod.co.th/wpapp/uploads/2024/02/S__488357907_0.jpg"><img class="aligncenter size-full wp-image-8085589" src="https://www.khaosod.co.th/wpapp/uploads/2024/02/S__488357907_0.jpg" alt="" width="800" height="450" /></a>

<em>จึงได้พิกัดที่แคบลงในการค้นหา พอลงน้ำได้ไม่ถึง 10 นาที ทางทีมค้นหาก็ได้พบร่างที่ไร้วิญญาณของน้องจมอยู่ใต้น้ำในบ่อปลาขนาด 3 ไร่ ความลึกประมาณ 1 เมตรครึ่ง ทราบชื่อต่อมา ด.ช.ปวริศ อายุ 3 ปี 10 เดือน</em>
<div class="ads_position_wrapper"></div>
<a href="https://www.khaosod.co.th/wpapp/uploads/2024/02/S__488357911_0.jpg"><img class="aligncenter size-full wp-image-8085591" src="https://www.khaosod.co.th/wpapp/uploads/2024/02/S__488357911_0.jpg" alt="" width="800" height="471" /></a>

น.ส.นารินทร์ อายุ 36 ปี แม่ของน้องเผยว่า หลังจากน้องกลับมาจากโรงเรียนก็ได้เอาน้องฝากไว้กับยายในห้อง ก่อนปล่อยให้ออกมาวิ่งเล่นซึ่งน้องก็ออกมาวิ่งเล่นกับหมา น้องก็วิ่งหัวเราะตามปกติ

และก่อน 18.00 น. น้องเสียงเงียบไป เลยเอะใจและออกมาถามยายว่าน้องไปไหน ส่วนยายบอกว่าไม่เห็น จึงช่วยกันออกตามหาแต่ไม่เจอ พอรู้ว่าไม่เจอแน่แล้วจึงประสานให้กู้ภัยและชาวบ้านมาช่วยค้นหา

<a href="https://www.khaosod.co.th/wpapp/uploads/2024/02/S__488357909_0.jpg"><img class="aligncenter size-full wp-image-8085590" src="https://www.khaosod.co.th/wpapp/uploads/2024/02/S__488357909_0.jpg" alt="" width="800" height="447" /></a>

แม่เล่าอีกว่า ปกติน้องจะวิ่งเล่นแล้ววิ่งกลับมาเอง แต่ครั้งนี้ได้ถือของเล่นรถแม็คโครออกไปกับหมาแล้วไม่กลับมา ระหว่างค้นหาแม่ได้จุดธูปแล้วขอเจ้าที่ขอไห้หาน้องเจอ หลังจากผ่านไป 5 นาที กู้ภัยก็เจอของเล่นรถแม็คโครที่น้องถือไปด้วยก่อนที่กู้ภัยจะลงน้ำไปหาร่างน้องเจอ

จากการสันนิษฐานซึ่งน้องมีนิสัยชอบเดินตามหมาออกไปเล่นรอบๆ และเดินไปตามขอบบ่อที่เกิดเหตุ จนกระทั่งมาถึงตรงจุดที่เกิดเหตุที่ร่างน้องจมน้ำอยู่นั้น

ขอบบ่อมีแผ่นไม้พาเลทวางอยู่ซึ่งน้องอาจจะเดินไปเหยียบที่แผ่นไม้พาเลทและไม้กระดกจึงทำให้น้องเสียหลักกลิ้งตกลงไปในบ่อปลาและไม่มีใครเห็น จึงทำให้น้องเสียชีวิตดังกล่าว

<a href="https://www.khaosod.co.th/wpapp/uploads/2024/02/S__488357912_0.jpg"><img class="aligncenter size-full wp-image-8085592" src="https://www.khaosod.co.th/wpapp/uploads/2024/02/S__488357912_0.jpg" alt="" width="800" height="450" /></a>
<div class="ads_position_wrapper mb-4"></div>
แต่อย่างไรก็ตามทางเจ้าหน้าที่ตำรวจจะได้ทำการเก็บหลักฐานในที่เกิดเหตุและเรียกผู้ที่เกี่ยวข้องมาสอบสวนเพื่อหาสาเหตุของการเสียชีวิตในครั้งนี้อย่างละเอียดอีกครั้ง

&nbsp;