&nbsp;

<strong>กรมอุทยานฯ สั่งตั้งคณะกรรมการสอบ รถแสวงบุญลงเขาคิชฌกูฏคว่ำ นักท่องเที่ยวดับ 1 บาดเจ็บ 9 ราย หากพบประมาทให้เอาผิดตามกฎหมาย</strong>

วันที่ 29 ก.พ. 2567 <strong>นายอรรถพล เจริญชันษา</strong> อธิบดีกรมอุทยานแห่งชาติ สัตว์ป่า และพันธุ์พืช (อส.) กล่าวถึงเกิดอุบัติเหตุรถยนต์บริการในงานประเพณีนมัสการรอยพระพุทธบาท (พลวง) เขาคิชฌกูฏ จ.จันทบุรี พลิกคว่ำ ทำให้มีผู้ได้รับบาดเจ็บและเสียชีวิตนั้น ได้รับรายงานจากนายชวินทฐ์ ปิ่นแก้ว หัวหน้าอุทยานแห่งชาติเขาคิชฌกูฏ ว่ารถยนต์คันที่เกิดอุบัติเหตุคือรถยนต์บริการคิวรถวัดพลวง

ทราบชื่อคนขับ คือ นายทศพร เสาวพงศ์ อายุ 30 ปี ขับรถยนต์โตโยต้า (ป้ายแดง) ทะเบียน ก-3948 จันทบุรี คิวรถยนต์บริการคิววัดพลวงเบอร์ที่ 77/2 ประสบอุบัติเหตุพลิกคว่ำ บริเวณเนินไทร ในเส้นทางลงเขา ห่างจากด่านเก็บค่าบริการหน่วยพิทักษ์ฯ ที่ คก.1 (พระบาทพลวง) ประมาณ 600 เมตร มีผู้โดยสารจำนวน 10 ราย เป็นชาวต่างชาติ 3 ราย (ชาวรัสเซีย) ชาวไทย 7 ราย บาดเจ็บ 9 ราย และเสียชีวิต 1 ราย<a href="https://www.khaosod.co.th/wpapp/uploads/2024/02/1709214378935.jpg"><img class="alignnone size-full wp-image-8118435" src="https://www.khaosod.co.th/wpapp/uploads/2024/02/1709214378935.jpg" alt="" width="800" height="590" /></a>ทั้งนี้ หัวหน้าอุทยานฯ ได้เดินทางไปยังโรงพยาบาลเขาคิชฌกูฏ โรงพยาบาลพระปกเกล้าจันทบุรีและโรงพยาบาลสิริเวชจันทบุรี เพื่อติดตามอาการของผู้ประสบเหตุ เบื้องต้นผู้ประสบเหตุถูกนำตัวส่งโรงพยาบาลเขาคิชฌกูฏ (โรงพยาบาลในพื้นที่) เพื่อประเมินอาการและปฐมพยาบาลเบื้องต้น

ส่วนบางรายถูกส่งต่อไปยังโรงพยาบาลพระปกเกล้าจันทบุรีและโรงพยาบาลสิริเวชจันทบุรี ต่อมาในเวลา 12.30 น.ทางแพทย์แจ้งว่าสามารถกลับบ้านได้แล้ว 7 ราย เหลืออีก 2 ราย คือ น.ส.นฤมล ผ่องวรรณ พักรักษาตัวที่โรงพยาบาลพระปกเกล้าจันทบุรี และ Mrs.Lilila Gabdnakhmanova พักดูอาการที่โรงบาลสิริเวชจันทบุรี

นายก้องเกียรติ เต็มตำนาน ผอ.สำนักบริหารพื้นที่อนุรักษ์ที่ 2 (ศรีราชา) ได้ประสานไปยังผู้ประกอบการรถยนต์บริการคิวรถวัดพลวงและคิวรถวัดกะทิง เพื่อกำชับมาตรการด้านความปลอดภัย โดยให้พนักงานขับรถยนต์บริการ ขับรถด้วยความระมัดระวังและหมั่นตรวจเช็คสภาพรถยนต์และคนขับให้อยู่ในสภาพพร้อมใช้งานอยู่เสมอและได้ออกมาตราการให้คิวรถยนต์บริการ ดำเนินการตรวจเช็คสภาพรถยนต์ ช่วงล่าง เบรก และรายการที่เกี่ยวข้องโดยละเอียด โดยอุทยานฯ จะดำเนินการกวดขันอย่างเข้มงวดเพื่อไม่ให้เกิดเหตุการณ์อย่างในครั้งนี้ขึ้นอีก<a href="https://www.khaosod.co.th/wpapp/uploads/2024/02/1709214384265.jpg"><img class="alignnone size-full wp-image-8118436" src="https://www.khaosod.co.th/wpapp/uploads/2024/02/1709214384265.jpg" alt="" width="800" height="1132" /></a>ทั้งนี้ อุทยานแห่งชาติเขาคิชฌกูฏ ได้กำหนดมาตรการควบคุมการให้บริการรถยนต์ในการรับ-ส่งผู้แสวงบุญ ดังนี้ รถยนต์บริการรับ-ส่งผู้แสวงบุญ เป็นรายชื่อเดิมหรือรายชื่อทดแทนที่ได้รับมอบอย่างถูกต้อง มีเอกสารมาแสดง โดยอ้างอิงจากบัญชีรายชื่อที่จัดทำไว้เมื่อ ปี 2559 จำนวน 142 คิว ได้รับอนุญาตจากทางอุทยานฯ

โดยต้องยื่นเอกสารแสดงตัวตนเจ้าของคิวพร้อมเอกสารรถแต่ละคันกับทางอุทยานฯ และต้องมีสติ๊กเกอร์คิวรถ/หมายเลขติดรถ มีสภาพพร้อมที่จะใช้งานตามเกณฑ์กฎหมายที่เกี่ยวข้องกำหนดไว้ โดยต้องผ่านการตรวจสภาพจากอู่หรือศูนย์บริการรถยนต์ที่เชื่อถือได้ (การตรวจสภาพก่อนเริ่มงานประเพณีฯ และมีการตรวจสภาพทุก 7 วัน)
<div class="ads_position_wrapper"></div>
มีการประกันภัยสำหรับผู้แสวงบุญ กรณีเกิดอุบัติเหตุ กำหนดให้บรรทุกผู้แสวงบุญได้ คันละ 10-12 คน ชำระเงินค่า “บัตรบริการให้ความสะดวกต่างๆ ในอุทยานแห่งชาติ สำหรับ ยานพาหนะ” ในอัตรา 30 บาท/คิว/วัน

ส่วนพนักงานขับรถยนต์ มีข้อกำหนดต่างๆ เช่น มีใบอนุญาตขับรถ, ได้รับอนุญาตจากอุทยานฯ โดยต้องยื่นเอกสารแสดงตัวตนพร้อมใบอนุญาตขับขี่กับทางอุทยานฯ และต้องมีบัตรประจำตัวคนขับรถ ,ไม่เสพสารเสพติด/ดื่มเครื่องดื่มแอลกอฮอล์และต้องมีสภาพร่างกายพร้อมที่จะปฏิบัติงาน โดยจะมีการสุ่มตรวจปัสสาวะเพื่อหาสารเสพติด/ปริมาณแอลกอฮอล์, พักผ่อน ติดต่อกันไม่น้อยกว่า 10 ชั่วโมง (มีสมุดลงชื่อ – เวลาที่ปฏิบัติงาน) เป็นต้น

สำหรับหากกรณีมีการฝ่าฝืนเงื่อนไขดังกล่าวข้างต้น จะพิจารณาลงโทษตามฐานการกระทำผิด โดยพิจารณาเป็นกรณีไป ดังนี้ตักเตือนเป็นลายลักษณ์อักษร, ให้หยุดรถรับ-ส่งผู้แสวงบุญ (7 วัน), ตัดรายชื่อออกจากพนักงานขับรถ (ยกเลิกสิทธิ์ในการขับรถ)

<strong>นายอรรถพล</strong> กล่าวเพิ่มเติมถึงกรณีอุบัติเหตุดังกล่าวว่า ขอแสดงความเสียใจกับผู้ได้รับบาดเจ็บและครอบครัวของผู้เสียชีวิตมา ณ โอกาสนี้ ซึ่งเหตุการณ์ดังกล่าวตนได้สั่งการให้ตั้งคณะกรรมการเพื่อสอบสวนหาข้อเท็จจริงของการเกิดอุบัติเหตุ ซึ่งหากเกิดจากความประมาทของคนขับให้ยกเลิกสิทธิ์ในการวิ่งรถบริการนักท่องเที่ยวได้ทันทีและดำเนินคดีตามกฎหมายต่อไป
<div class="ads_position_wrapper mb-4"></div>
<ul>
 	<li><a href="https://www.khaosod.co.th/breaking-news/news_8117237" target="_blank" rel="noopener">ด่วน รถแสวงบุญลงเขาคิชฌกูฏ แหกโค้งพลิกคว่ำดับสลด 1 บาดเจ็บถึง 9 มีต่างชาติด้วย</a></li>
 	<li><a href="https://www.khaosod.co.th/breaking-news/news_8117289" target="_blank" rel="noopener">เปิดรายชื่อ ผู้เสียชีวิต-คนเจ็บ รวม 10 ราย เหตุสลดรถแสวงบุญลงเขาคิชฌกูฏคว่ำ</a></li>
 	<li><a href="https://www.khaosod.co.th/breaking-news/news_8117565" target="_blank" rel="noopener">เปิดสาเหตุ รถแสวงบุญลง เขาคิชฌกูฏ ผู้เสียชีวิต-คนเจ็บ รวม10ราย</a></li>
</ul>
&nbsp;

&nbsp;