<strong>น้ำตาท่วมวัด รดน้ำศพสาวรำวง ผัวยิงดับ เพื่อนเผยเหตุการณ์วันตาย ฟังแล้วขนลุก แค้นจัดอยากเจอหน้า จะถามถ้ารักมาก ทำไมไม่ยิงตัวตายไปด้วย</strong>

จากกรณี นางฉัตรพร หรือเปิ้ล อายุ 27 ปี ซึ่งเป็นสาวรำวง ถูก นายอภิชาติ หรือเป้ อายุ 37 ปี สามี ใช้อาวุธปืนลูกซองยิงเสียชีวิตที่บริเวณกลางถนนเขื่อนป่าไล่หญ้า บ้านโป่งตาเพชร หมู่ 4 ต.วังจันทร์ อ.แก่งกระจาน จ.เพชรบุรี เหตุเกิดเมื่อกลางดึกวันที่ 22 ม.ค.ที่ผ่านมา ก่อนที่ตำรวจจะออกหมายจับ ตามที่เสนอข่าวไปแล้วนั้น
<div class="ads_position_wrapper"></div>
ความคืบหน้าล่าสุดเมื่อเวลา 16.00 น. วันที่ 23 ม.ค.67 ที่วัดหนองมะกอก ต.วังจันทร์ อ.แก่งกระจาน จ.เพชรบุรี ญาติได้ทำพิธีรดน้ำศพ น.ส.ฉัตรพร ท่ามกลางความโศกเศร้าเสียใจของญาติพี่น้องและเพื่อนๆ ที่เดินทางมาร่วมไว้อาลัย
<ul>
 	<li><strong>อ่านข่าว <a href="https://www.khaosod.co.th/crime/news_8061884" target="_blank" rel="noopener">สาวนั่งกินหมูกระทะ แฟนหนุ่มมารับ เช้ามาพบเป็นศพถูกยิง</a></strong></li>
 	<li><strong>อ่านข่าว <a href="https://www.khaosod.co.th/crime/news_8064104" target="_blank" rel="noopener">ศาลออกหมายจับ ผัวหึงโหด ยิงเมียดับ ข้างคอกวัว ส่งชุดไล่ล่าตัว</a></strong></li>
</ul>
น.ส.ชนัญชิดา อายุ 24 ปี สาวรำวงคณะพรสวรรค์บ้านใหม่ เพื่อนของผู้ตาย เล่าว่า นางฉัตรพร เป็นคนอัธยาศัยดีกับเพื่อนร่วมคณะรำวงทุกคน ไม่เคยมีพฤติกรรมที่ไม่ดีเกี่ยวกับเรื่องผู้ชาย เป็นคนรักครอบครัว ขยันทำมาหากิน ช่วงคืนวันที่ 19 ม.ค.ที่ผ่านมา เป็นคืนสุดท้ายที่ น.ส.ฉัตรพร มาเต้นรำวงในงานประจำปีวัดเกษมสุทธาราม (วัดท่าขาม) อ.ท่ายาง จ.เพชรบุรี
<div class="ads_position_wrapper"></div>
ซึ่งคืนนั้นตนสังเกตเห็นหน้าตาของ นางฉัตรพร หมองคล้ำ ดูไม่มีความสุข หลังรำวงเลิกได้เข้าไปสอบถามจึงทราบว่า ทะเลาะกับสามีเรื่องหึงหวง จากนั้นในคืนถัดมา นางฉัตรพร ก็ไม่ได้มาเต้นรำวง กระทั่งในคืนวันที่ 21 ม.ค. ซึ่งเป็นวันที่เกิดเหตุเหมือน นางฉัตรพร มาหาพวกตน กระจกที่ใช้แต่งหน้าอยู่ดีๆ ก็แตกโดยไม่ทราบสาเหตุ
<div class="ads_position_wrapper"></div>
<div class="ads_position_wrapper mb-4"></div>
พวกตนกำลังเต้นสนุกกันอยู่ก็เหมือนดูซึมเศร้าไม่อยากจะเต้นรำวงขึ้นมา จนกระทั่งมาทราบข่าวว่า นางฉัตรพร ถูกยิงเสียชีวิต ถ้าหากตนเจอ นายอภิชาติ จะถามว่า รักเขามาก หึงเขามาก ไปยิงเขาตาย แล้วทำไมไม่ยิงตัวเองตายตามไปด้วย

&nbsp;