&nbsp;

&nbsp;

&nbsp;

&nbsp;

&nbsp;
<h2 class="elementor-heading-title elementor-size-default">แห่ตามหาลูกหลาน!
สุดเวทนา 'คุณตาอายุ100ปี' นั่งเก็บขยะขาย กินข้าวข้างถนน</h2>
<strong>เห็นแล้วหดหู่ คุณตาอายุกว่า 100 ปี เดินเก็บของเก่า นั่งกินข้าวอยู่ริมถนน ชาวเน็ตเห็นอยากช่วย</strong>
<div class="code-block code-block-6">
<div></div>
</div>
วันที่ 28 มี.ค.67 สมาชิก <strong><a href="https://www.tiktok.com/@putonyourhair/video/7351260870351113474" target="_blank" rel="noopener">TikTok @putonyourhair</a></strong> โพสต์คลิปของคุณตาท่านหนึ่ง สภาพสุดเวทนา เก็บของเก่า นั่งอยู่ริมถนน โดยระบุข้อความว่า <em><strong>“น้ำใจเล็กน้อยแต่ผมมาทุกวัน สงสารลุงครับ อายุ 100 กว่าปีแล้ว อายุยืนมาก สู้สู้ครับ”</strong></em>

&nbsp;

โดยในคลิปผู้โพสต์เห็นคุณตานั่งอยู่ริมถนนบนเตียงพับ มีผ้าใบกางบังแดด โดยมีรถเข็นใส่ของเก่าที่เก็บมาได้จอดอยู่ข้างๆ ซึ่งคุณตากำลังนั่งกินข้าวอยู่ โดยผู้โพสต์ได้นำข้าวกล่องมาให้พร้อมกับน้ำเปล่า 1 ขวด และคุณตาหูและสายตายังดีอยู่ แม้จะอายุมากกว่า 100 ปีแล้วก็ตาม

คุณตาบอกว่า ตัวเองอายุกว่า 100 ปีแล้ว จากนั้นก็หยิบบัตรประชาชนมาให้ดู ก่อนที่ผู้โพสต์จะยื่นเงินให้ 100 บาท ซึ่งคุณตาก็รับไว้ และบอกให้คุณตาสู้ๆ

หลังโพสต์ดังกล่าวเผยแพร่ไป ก็มีคนเข้ามาแสดงความคิดเห็นจำนวนมาก และอยากรู้ว่าลูกคุณตาหายไปไหน หรือคุณตามีครอบครัวอยู่หรือไม่ นอกจากนี้ยังมีคนถามว่าคุณตาอยู่ที่ไหน ผู้โพสต์ก็ตอบว่า คุณตาอยู่บ้านสวนซอย 11 ส่วนในคลิปนั้นคุณตานั่งอยู่บริเวณไฟฟ้า ซอย 9 ซึ่งชาวเน็ตก็อยากจะช่วยเหลือคุณตาท่านนี้ด้วย

&nbsp;