<em><strong>ผู้การแต้ม แจ้งหมิ่นประมาทเพิ่มอีก 2 ยูทูบเบอร์ ลั่นถึงแม้ว่าจะไลฟ์สดขอโทษแล้ว ก็รับคำขอโทษ แต่ต้องเอาผิดต่อ เพราะทำชื่อเสียงเสียหาย</strong></em>

วันที่ 9 ม.ค. 67 ที่ สน.ดอนเมือง <strong>พล.ต.ต.วิชัย สังข์ประไพ</strong> อดีตรองผู้บัญชาการตำรวจนครบาล ฉายา “มือปราบหูดำ” นำเอกสารการถอดเทปที่ถูกหมิ่นประมาท เข้าแจ้งความกับ พ.ต.ท.พศินกนกภรัณ วัชระเพชรกากแก้ว รอง ผกก.(สอบสวน) เพื่อดำเนินคดีกับ นายธนัน และ ยูทูบเบอร์ ชื่อ นางฟ้า ซาตาน สะกิดข่าว 7 ในข้อหา ในความผิดฐานหมิ่นประมาท และนำข้อมูลอันเป็นเท็จเข้าสู่ระบบคอมพิวเตอร์
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
<strong>พล.ต.ท.วิชัย กล่าวว่า</strong> หลังจากที่ไปออกรายการโหนกระแสให้ความเห็นในคดีลุงพล-น้องชมพู่ กับ พล.ต.ท.เรวัช กลิ่นเกษร อดีตผู้บัญชาการตำรวจปราบปรามยาเสพติด ได้ถูกบุคคลเหล่านี้ ออกมาพูดกล่าวหาให้เสียหาย ถูกดูหมิ่นเกลียดชัง ทำให้เสียชื่อมาก ซึ่งจะแจ้งความดำเนินคดีให้ถึงที่สุด เพราะการที่ไปออกรายการไม่ว่าจะรายการไหนไปให้ความรู้ ให้ความคิด วิเคราะห์ตามหลักของการสืบสวนสอบสวน

ไม่มีพูดว่าใครเลวใครชั่ว ตนเป็นครูบาอาจารย์ เป็นผู้สอนเทคนิคสืบสวนสอบสวนในโรงเรียนนายร้อยตำรวจและสอนในองค์กรเอกชนอีกมากมาย และได้รับรางวัลมากมาย อยากให้สืบ ประวัติดูได้ว่าที่ผ่านมาเคยมีการกระทำความผิดอะไรหรือไม่

<strong>ถึงแม้ว่าจะมีการไลฟ์สดขอโทษแล้วก็ตาม และก็รับคำขอโทษ แต่ตนก็ถือว่าการขอโทษนั้นเป็นหลักฐานในกระทำความผิด</strong> เพราะถือว่าคนที่หมิ่นประมาทตนนั้นยอมรับการกระทำความผิดนั้น จึงต้องแจ้งความดำเนินคดีให้ศาล เป็นผู้พิจารณาลงโทษตามกฎหมายต่อไป
<ul>
 	<li>อ่าน<a href="https://www.khaosod.co.th/breaking-news/news_8025125" target="_blank" rel="noopener"> รองแต้ม แจ้งความเพจ-FCลุงพล ลั่น ไปบวชจะได้รู้ชั่วดี ไม่ต้องมาขอขมา</a></li>
 	<li>อ่าน <a href="https://www.khaosod.co.th/special-stories/news_8027868" target="_blank" rel="noopener">‘ทนายเดชา’ เตือน ‘ลุงพล’ อาจถูกถอนประกัน และอาจโดนตรวจสอบภาษีด้วย</a></li>
 	<li>อ่าน <a href="https://www.khaosod.co.th/breaking-news/news_8032114" target="_blank" rel="noopener">ป้าแต๋น ตั้งโต๊ะแถลง ขู่ฟ้องสื่อ เสนอข่าวคดีทำให้เสียหาย แจงปมยูทูบเบอร์</a></li>
</ul>
&nbsp;