เว็บไซต์ราชกิจจานุเบกษา ประกาศคำสั่งพิทักษ์ทรัพย์เด็ดขาด บริษัทชื่อดัง หลังถูกกรมสรรพากรยื่นฟ้องล้มละลาย

วันที่ 9 ม.ค. 2567  <strong>เว็บไซต์ราชกิจจานุเบกษา</strong> เผยแพร่ประกาศเจ้าพนักงานพิทักษ์ทรัพย์ เรื่อง <strong>คำสั่งพิทักษ์ทรัพย์เด็ดขาด</strong> ในคดีหมายเลขแดงที่ ล.6747/2566 ศาลล้มละลายกลาง กองบังคับคดีล้มละลาย 4 กรมบังคับคดี กระทรวงยุติธรรม โดยประกาศฉบับดังกล่าวระบุว่า

ด้วย กรมสรรพากร โจทก์ ได้ยื่นฟ้องต่อศาลล้มละลายกลางขอให้ลูกหนี้ล้มละลาย และศาลได้มีคำสั่งลงวันที่ 13 พ.ย. 2566 ให้<strong>พิทักษ์ทรัพย์ของ บริษัทเบนส์ เซอร์เวย์เยอร์ส (2000) จำกัด</strong> ลูกหนี้ เด็ดขาด ตามพ.ร.บ.ล้มละลาย พ.ศ.2483 แล้ว

ดังนั้น นับแต่วันที่ศาลได้มีคําสั่ง เจ้าพนักงานพิทักษ์ทรัพย์แต่ผู้เดียว มีอํานาจจัดการเกี่ยวกับ กิจการและทรัพย์สินของลูกหนี้ ตามมาตรา 22 แห่งพ.ร.บ.ล้มละลาย พ.ศ.2483 และบุคคลผู้เป็นหนี้ลูกหนี้หรือมีทรัพย์สินของลูกหนี้อยู่ในครอบครอง มีหน้าที่ต้องแจ้งข้อมูลเกี่ยวกับหนี้ หรือทรัพย์สินของลูกหนี้ให้เจ้าพนักงานพิทักษ์ทรัพย์ทราบ ภายในหนึ่งเดือนนับแต่วันที่ได้ทราบคําสั่ง ของเจ้าพนักงานพิทักษ์ทรัพย์ตามมาตรา 24/1 แห่งพ.ร.บ.ล้มละลาย พ.ศ. 2483

ซึ่งผู้ใดมีหน้าที่ตามมาตรา 24/1 แล้วไม่ปฏิบัติตาม มีความผิดต้องระวางโทษปรับไม่เกินสองแสนบาท ตามมาตรา 173/1 แห่งพระราชบัญญัติล้มละลาย พุทธศักราช 2483

อนึ่ง เจ้าหนี้ซึ่งจะขอรับชำระหนี้ในคดีนี้ จะเป็นโจทก์หรือไม่ก็ตาม ต้องยื่นคำขอรับชำระหนี้ต่อเจ้าพนักงานพิทักษ์ทรัพย์ที่ฝ่ายคำคู่ความ สำนักงานเลขานุการกรม กรมบังคับคตี หรือ สำนักงานบังคับคดี ซึ่งลูกหนี้มีภูมิลำเนาอยู่ ภายในกำหนดเวลา 2 เดือน นับแต่วันที่โฆษณาคำสั่งนี้ และเจ้าพนักงานพิทักษ์ทรัพย์ใด้กำหนดวันลงโฆษณาในราชกิจจานุเบกษา ในวันที่ 8 มกราคม 2567 ซึ่งตรวจได้จากเว็บไซต์ของกลุ่มงานราชกิจจานุเบกษา

&nbsp;

<picture><source srcset="https://image.tnews.co.th/uploads/images/contents/w1024/2024/01/NjFjq7gnX9DEUR5lHxZb.webp?x-image-process=style/LG-webp" type="image/webp" /><img class="img-fluid w-100 showcaption-true" src="https://image.tnews.co.th/uploads/images/contents/w1024/2024/01/NjFjq7gnX9DEUR5lHxZb.webp?x-image-process=style/LG-webp" alt="ราชกิจจาฯ ประกาศสั่งพิทักษ์ทรัพย์เด็ดขาด บ.ดัง หลังสรรพากรฟ้องล้มละลาย" width="600" height="813" /></picture><span class="image-caption">ราชกิจจาฯ ประกาศสั่งพิทักษ์ทรัพย์เด็ดขาด บ.ดัง หลังสรรพากรฟ้องล้มละลาย</span>

&nbsp;