<em><strong>ตม.ปูพรมกวาดล้าง ต่างชาติ-คนไทย ปล่อยเงินกู้นอกระบบ ดอกเบี้ยโหด รวบได้ 11 คน คุมตัวแจ้งข้อหา</strong></em>

&nbsp;

วันที่ 9 ก.พ. 67 ที่สำนักงานตรวจคนเข้าเมือง (สตม.) เมืองทองธานี <strong>พล.ต.ต.พันธนะ นุชนารถ</strong>รอง ผบช.สตม. พ.ต.อ.ภาณุภาคยณ์ จิตต์ประยูรตี รอง

ผบก.สส.สตม. พ.ต.อ.เพลิน กลิ่นพยอม รอง ผบก สส.สตม. เจ้าหน้าที่ตม.จ.ชลบุรี เจ้าหน้าที่ กก.สส.ตม.3 ร่วมแถลงข่าวการจับกุมชาวต่างชาติและคนไทยปล่อยเงินกู้นอกระบบ

<strong>พล.ต.ต.พันธนะ กล่าวว่า</strong> สืบเนื่องจากมีกลุ่มชาวต่างชาติและคนไทยที่ลักลอบปล่อยเงินกู้นอกระบบ คิดอัตราดอกเบี้ยเกินกว่าที่กฎหมายกำหนด สร้างความเดือดร้อนให้แก่พี่น้องประชาชน ทางชุดสืบสวน

บก.ตม.3 จึงดำเนินการปูพรมกวาดล้างหาผู้กระทำผิด จนสามารถจับกุมชาวต่าวชาติและคนไทยที่ลักลอบปล่อยเงินกู้ได้ จำนวน 11 คน แยกเป็น สัญชาติอินเดีย 6 ราย สัญชาติเมียนมา 1 ราย และคนไทย 4 คน

ในฐานความผิด “ให้บุคคลอื่นกู้ยืมเงินโดยเรียกดอกเบี้ยเกินอัตราที่กฎหมายกำหนด,ประกอบธุรกิจสินเชื่อส่วนบุคคลโดยไม่ได้รับอนุญาต รวมถึงความผิดอื่น ๆ ที่เกี่ยวข้อง ในส่วนของคนต่างด้าวยังถูก

เบื้องต้น ดำเนินคดีในข้อหา เป็นคนต่างด้าวทำงานโดยไม่มีใบอนุญาตทำงาน และเป็นคนต่างด้าวเข้ามาและอยู่ในราชอาณาจักร โดยการอนุญาตสิ้นสุด (Overstay) ก่อนควบคุมตัวเพื่อดำเนินการตามกฎหมายต่อไป

&nbsp;