&nbsp;

&nbsp;

&nbsp;

&nbsp;

&nbsp;

<strong>ไม่สนว่าโดนใคร! โจ๋เถื่อน ไล่ยิงกันกลางตลาดนัด แม่ค้าเกือบตาย ผ้าใบช่วยไว้ วอนตำรวจช่วยจับตัวมาดำเนินคดี</strong>

วันที่ 27 มี.ค.67 น.ส.วิภาลัย (ขอสงวนนามสกุล) อายุ 38 ปี แม่ค้าตลาดนัดวัดสระบัว คลอง11 ต.บึงน้ำรักษ์ อ.ธัญบุรี จ.ปทุมธานี ได้ส่งคลิปร้องเรียนมายังผู้สื่อข่าว ให้ช่วยนำเสนอเกี่ยวกับเหตุวัยรุ่นขี่รถจยย.ชักอาวุธปืนยิงคู่อริกลางตลาดนัด โดยไม่สนว่าจะมีใครจะโดนลูกหลง และอีกทั้งยังไม่มีความยำเกรงต่อกฎหมายบ้านเมืองแต่อย่างใด

น.ส.วิภาลัย กล่าวว่า วันเกิดเหตุเป็นเป็นวันเสาร์ที่ 23 มี.ค.ที่ผ่านมา เวลาประมาณ 16.50 น. ได้มีวัยรุ่นขี่รถจยย.ไล่ตามกันมา จากนั้นรถคันหน้าได้ชักอาวุธปืนออกมาโชว์ ทันใดนั้นรถจยย.คันหลังที่ตามก็ชักปืนยิงออไปทันที กระสุนที่ออกมาไปโดนหลังคาร้านรถพ่างข้างของตน จนทำให้เหล็กหลังคาหักและกระสุนทะลุมาโดนผ้าใบ
<div class="ads_position_wrapper mb-4"></div>
ตนอยู่ตรงนั้นพอดี เคราะห์ยังดีถ้าไม่โดนเหล็กหลังคาและผ้าใบที่พับไว้ ตนอาจบาดเจ็บหรือเสียชีวิตไปแล้ว อยากวอนให้เจ้าหน้าที่ตำรวจเร่งดำเนินการจับกลุ่มวัยรุ่นทั้ง 2 คันที่ไล่ยิงกันให้ได้ เนื่องจากไม่ยำเกรงต่อกฎหมายบ้านเรือน อีกทั้งยิงกันในที่ตลาดนัดนั้นเป็นแหล่งชุมชน ถ้าผู้บริสุทธิ์ได้รับบาดเจ็บหรือเสียชีวิตจะทำเช่นไร

&nbsp;