<strong>วินฮีโร่ วิ่งไปปิดแก๊ส เซฟไฟกำลังไหม้ร้านก๋วยเตี๋ยว เจ้าของลั่น “พี่มากินฟรีได้ตลอด” เผย<span class="css-j2a19r-SpanText efbd9f0">สายแก๊สติดกับขาเตา เมื่อเกิดความร้อนจึงทำให้สายแก๊สรั่ว</span></strong>

ภายหลังโลกออนไลน์มีการแชร์คลิปจากผู้ใช้ติ๊กต็อก ชื่อว่า “ratthakorn_jay” หลังได้ออกมาโพสต์เรื่องราวไฟหวิดไหม้วอดร้าน พร้อมระบุข้อความว่า <em><strong>“ขอบคุณพี่วินเบอร์ 4 ด้วยนะครับ ที่ช่วยน้องในร้านไว้ ถ้าบังเอิญเห็นโพสต์นี้ เข้ามาทานฟรีได้ตลอดเลยนะครับ ผมเป็นหนี้บุญคุณพี่ครับ”</strong></em>
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ล่าสุดเวลา 19.00 น. วันที่ 21 ก.พ. คุณน้ำฝน ฆ้องชัย เจ้าของร้าน รสข้น ก๋วยเตี๋ยวเนื้อไทยวากิว สาขาดอนเมือง เปิดเผยกับ “ข่าวสดออนไลน์” ถึงเรื่องดังกล่าวว่า วันเกิดเหตุตนไม่ได้อยู่ที่ร้าน มาทราบเรื่องหลังจากพนักงานโทรมาแจ้งตอนที่ที่เกิดเหตุแล้ว

เหตุการณ์เริ่มจากที่น้องพนักงานกะเช้าได้เตรียมเปิดร้าน โดยได้เตรียมตั้งหม้อทำน้ำซุบ และเดินไปเข้าห้องน้ำและแวะหยิบผักบุ้งหลังร้านแปปเดียว เมื่อกลับออกมาเห็นเพลิงลุกไหม้ตรงหม้อน้ำซุป น้องตกใจวิ่งไปเรียกให้คนมาช่วย

ต่อมามีพี่ผู้ชาย 2 คน อยู่หน้าร้านเลยวิ่งไปขอความช่วยเหลือ ตอนนั้นพี่ 2 คนนี้กำลังมองหาถังดับเพลิง พอดีทางร้านมีถังดับเพลิงอยู่ตรงประตูทางเข้าตามที่น้องพนักงานชี้ไป จังหวะนั้นมีพี่วินวิ่งเข้ามาและตรงไปที่หม้อดับแก๊สทันที

<em><strong>สำหรับไฟไหม้ครั้งนี้สาเหตุ<span class="css-j2a19r-SpanText efbd9f0">เกิดจาก สายแก๊สติดกับขาเตา เมื่อเกิดความร้อนเลยทำให้สายแก๊สรั่ว ตนไม่อยากให้ต่อว่าน้องพนักงาน เพราะไม่มีใครอยากให้เรื่องแบบนี้เกิดขึ้น และน้องเองก็ตกใจมาก</span></strong></em>
<div class="ads_position_wrapper"></div>
<em><strong>ทางร้านตั้งใจเผยแพร่คลิปนี้ เพื่อให้เป็นอุทาหรณ์ให้ทุกคนมีสติ และชื่นชมความดี ความมีน้ำใจและการเอาชีวิตเข้าไปเสี่ยงของพี่วิน รวมถึงอยากให้เป็นเหตุการณ์ไว้เตือนภัยอีกหลายคนที่ใช้แก๊ส</strong></em>

หลังเกิดเรื่องเมื่อวาน ตนตามหาพี่วินคนดังกล่าวแต่ไม่เจอ อยากจะขอบคุณพี่วิน และตั้งใจว่าจะให้มาทานอาหารที่ร้านได้ฟรีตลอด แต่วันนี้ได้คุยกับพี่วินแล้ว พี่วินเป็นคนดีและมีน้ำใจมาก ๆ พี่เขาช่วยโดยไม่หวังสิ่งตอบแทนใด ๆ รวมถึงไม่กล้ามาทานอาหารที่ร้าน วันนี้ตนจึงได้ทำก๋วยเตี๋ยวไปให้

ผู้สื่อข่าวได้รับรายงานว่า พี่วินคนดังกล่าว เข้ามาตอบผู้โพสต์ว่า “พอดีเป็นช่างแก๊สเก่าครับ ยินดีที่ได้ช่วยครับผม”

&nbsp;