&nbsp;

&nbsp;

&nbsp;

&nbsp;

&nbsp;

&nbsp;

<strong>แพทย์ชาวเวียดนามอึ้ง ! เจอปลาไหลยาว 30 เซนติเมตรในช่องท้องคนไข้ชาย หลังเข้ามาด้วยอาการปวดท้องรุนแรง แถมตอนผ่าออกมายังไม่ตาย</strong>

สื่อต่างประเทศรายงานว่า เมื่อวันที่ 20 มีนาคมที่ผ่านมา ชายชาวเวียดนามวัย 34 ปีคนหนึ่ง ได้เข้ารับการรักษาที่ศูนย์การแพทย์ในจังหวัดกว๋างนิงห์ ประเทศเวียดนาม ด้วยอาการปวดท้องอย่างรุนแรง

เนื่องจากอาการปวด ทำให้เขาไม่สามารถบอกอาการให้แพทย์ฟังได้ เจ้าหน้าที่โรงพยาบาลจึงทำการเอ็กซเรย์และอัลตราซาวนด์ พบว่ามีสิ่งแปลกปลอมในช่องท้องของเขา ลำไส้และเยื่อบุช่องท้องอักเสบจากการถูกเจาะ

<a href="https://www.khaosod.co.th/wpapp/uploads/2024/03/8633.jpg"><img class="aligncenter size-large wp-image-8150859" src="https://www.khaosod.co.th/wpapp/uploads/2024/03/8633-696x464.jpg" alt="" width="696" height="464" /></a>

แพทย์จึงตัดสินใจว่าทางที่ดีที่สุดคือต้องผ่าตัด เพื่อนำวัตถุต้องสงสัยออก ก่อนที่ช่องท้องของชายคนนี้จะเสียหายไปมากกว่าเดิม

เมื่อทำการผ่าตัดเปิดช่องท้อง แพทย์ก็ต้องประหลาดใจเมื่อพบว่าวัตถุแปลกปลอม คือ ปลาไหลที่ยังมีชีวิตขนาด 30 เซ็นติเมตร
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/abdomen-eel.jpg"><img class="aligncenter size-full wp-image-8150796" src="https://www.khaosod.co.th/wpapp/uploads/2024/03/abdomen-eel.jpg" alt="" width="680" height="510" /></a>

หลังจากนำปลาไหลออกแล้ว แพทย์ก็ทำการผ่าตัดเอาส่วนที่เป็นเนื้อตายของลำไส้ออก ซึ่งเป็นขั้นตอนที่ละเอียดอ่อนและมีโอกาสเกิดการติดเชื้อสูง เนื่องจากอยู่ใกล้กับบริเวณทวารหนัก

โชคดีที่การผ่าตัดประสบผลสำเร็จและผู้ป่วยอาการทรงตัวแล้ว เขารายงานว่ามีอาการไม่สบายท้องเล็กน้อยหลังการผ่าตัด และยังคงอยู่ภายใต้การสังเกตอาการที่โรงพยาบาล

ชายวัย 34 ปี ไม่สามารถให้คำตอบที่ชัดเจนได้ ว่าปลาไหลตัวใหญ่นี้เข้าไปในท้องได้อย่างไร แต่แพทย์เชื่อว่า มันน่าจะเข้ามาทางทวารหนักของผู้ป่วย กัดลำไส้แล้วเข้าไปในช่องท้อง

แต่สิ่งที่ทำให้เจ้าหน้าที่โรงพยาบาลตกใจมากก็คือปลาไหลยังมีชีวิตอยู่ภายในร่างกายของชายคนนั้น
<div class="ads_position_wrapper mb-4"></div>
<strong>ที่มา: <a href="https://www.odditycentral.com/news/doctors-remove-live-eel-from-mans-abdomen-in-bizarre-medical-emergency.html#more-80859" target="_blank" rel="noopener">odditycentral</a></strong>

&nbsp;

&nbsp;