ร่วมเฟรมครอบครัวแฮปปี้เพื่อความสุขของลูก แอฟ ทักษอร เผยความรู้สึก หลังออกงานพร้อม สงกรานต์ อดีตสามี ร่วมเชียร์ น้องปีใหม่ เดินแฟชั่นโชว์

วันเด็กแห่งชาติที่ผ่านมา เกิดภาพประทับใจ เมื่ออดีตคู่รัก <strong>แอฟ ทักษอร</strong> และ <strong>สงกรานต์ เตชะณรงค์</strong> ไปเชียร์ <strong>น้องปีใหม่</strong> ลูกสาวหัวแก้วหัวแหวน เดินแฟชั่นโชว์ พร้อมกับร่วมเฟรมถ่ายรูปครอบครัว โดยมีคุณปู่ไพวงษ์ และคุณยายวัจฉสา ร่วมด้วย เป็นภาพที่อบอุ่นได้รับเสียงชื่นชมว่าทั้งสองคนที่ทำหน้าที่พ่อและแม่ได้อย่างไม่ขาดตกบกพร่อง
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
<a href="https://www.khaosod.co.th/wpapp/uploads/2024/01/aff_songkarn-2.jpg"><img class="aligncenter size-full wp-image-8059592" src="https://www.khaosod.co.th/wpapp/uploads/2024/01/aff_songkarn-2.jpg" alt="แอฟ เผย โมเมนต์สงกรานต์ ร่วมเชียร์ น้องปีใหม่" width="800" height="450" /></a>

ล่าสุดวันที่ 19 ม.ค. 67 <strong>แอฟ ทักษอร ภักดิ์สุขเจริญ</strong>ที่มาร่วมงานแถลงข่าว ยูโอบี ร่วมกับ สิงคโปร์ แอร์ไลน์ส เปิดตัวบัตรเครดิตยูโอบี คริสฟลายเออร์ บัตรเครดิตเพื่อการเดินทาง ณ ศูนย์การค้าเซ็นทรัลเวิลด์ ได้ให้สัมภาษณ์กับสื่อมวลชน

<strong>รีวิวการเดินแบบของลูกสาวในวันเด็ก?</strong> “โอ้โห เต็มที่มากๆ ค่ะ แม่ไม่ได้ครึ่งเลยค่ะ(ยิ้ม) (มีเทรนให้ไหม?) อุ๊ย! ไม่กล้าค่ะ คือแม่ไม่ต้องเทรนเลยค่ะ ตั้งแต่เด็กๆ ปีใหม่เขาก็จะชอบคุยกับออแกไนซ์เซอร์เองว่าเดี๋ยวจะให้ไปตรงไหน โพสยังไง เขาจะคุยเองค่ะ แม่ไม่ยุ่ง เขาเป็นโรคชอบฟังบรีฟค่ะ แม่ก็จะฟังอยู่ด้วยห่างๆ ถามว่าเขามีดูเรฟฯ จากใครไหม ก็ไม่ค่อยให้เขาดูค่ะ”

<strong>การพูดบนเวทีก็ดีมาก?</strong> “จริงๆ การตอบคำถามก็มีคุยกันก่อนแล้ว แต่พอขึ้นเวทีเขาก็ตอบอีกอย่างหนึ่ง คิดอีกอย่างหนึ่งไปเลย ซึ่งปรากฏว่าสิ่งที่เขาตอบ มันตรงกับงานมากกว่าที่คุยกับเราซะอีกก็เลยเออ ใช้ได้ (ยิ้ม)”
<div class="ads_position_wrapper"></div>
<strong>ภูมิใจในตัวเขาไหม โตและเป็นมืออาชีพมาก?</strong>“จริงๆ มันเป็นความภูมิใจล่ะค่ะ แต่ภูมิใจในแง่ที่ว่าเขามีความสุขและความมั่นใจในการทำงาน การออกมาเจอพบปะผู้คน พี่ๆ เพื่อนๆ อะไรแบบนี้”

<a href="https://www.khaosod.co.th/wpapp/uploads/2024/01/aff_songkarn-4.jpg"><img class="aligncenter size-full wp-image-8059594" src="https://www.khaosod.co.th/wpapp/uploads/2024/01/aff_songkarn-4.jpg" alt="แอฟ เผย โมเมนต์สงกรานต์ ร่วมเชียร์ น้องปีใหม่" width="750" height="422" /></a>

<strong>ตัดสินใจยากไหมที่ให้เขาฉายเดี่ยว?</strong> “เนื่องจากปีใหม่โตแล้ว มันก็ค่อนข้างง่ายกว่าตอนเด็กๆ เพราะตอนเด็กๆ เราต้องวัดใจกัน เขาบอกว่าเขาอยากทำ เขาพร้อม แต่ถึงเวลาหน้างานจริงๆ เราก็ไม่รู้ว่าเขาพร้อมขนาดไหน เขาจะตื่นเต้น จะกลัวหรือเปล่า แต่ตอนนี้พอเขาโตแล้ว สื่อสารกันได้ตรงๆ แล้ว อันไหนเขาอยากทำเขาก็บอก อันไหนไม่อยากทำ ไม่พร้อม เขาก็จะบอก แต่อันนี้ถามปุ๊บเขาตอบปั๊ปเลย เดินแฟชั่นโชว์นะลูกทำไหม ได้ค่ะ ไปถึงงานบอกว่าเวทีเป็นแบบนี้นะ โอเคค่ะ เขามีความสุข มีความมั่นใจ เราคนเป็นแม่ก็สบายใจไปด้วยค่ะ”

<strong>ตอนอยู่หน้าเวทีลุ้นไหม?</strong> “ลุ้นให้หันมองแม่บ้าง (หัวเราะ)”

<strong>ให้คะแนนลูกเท่าไหร่?</strong> “จริงๆ ปีเดินมาตั้งแต่เด็กๆ แล้วนะ แต่อาจจะห่างหายไปสักพักหนึ่งตั้งแต่โควิด อันนี้ก็ถือว่าเป็นการกลับมาเดินสำหรับการเป็นเด็กโตค่ะ ยังไงก็ให้คะแนนเต็มอยู่แล้วค่ะ คือบอกเขาตลอดว่าให้คะแนนในส่วนของความตั้งใจ (อีเวนต์ต่อไปมาแน่นอน?) ก็แล้วแต่ค่ะ ดูตามความเหมาะสม พอดีอันนี้เป็นงานวันเด็ก ก็คิดว่าทุกอย่างมันลงตัว”

&nbsp;

<strong>ความชอบของน้องตอนนี้ คืองานในวงการบันเทิงใช่ไหม?</strong> “เขาชอบเพราะว่าเขาคุ้นเคยมากับเราตั้งแต่เด็กๆ มั้งคะ แต่ว่าจริงๆ ถ้าเกิดเขาไม่ได้มากับแอฟ เขาก็ไม่ค่อยได้เสพสื่ออะไรทางนี้สักเท่าไหร่หรอกค่ะ มันเหมือนเป็นงานอดิเรกมากกว่าค่ะ แต่ว่าเราก็เลือกทำอะไรที่มันเป็นระยะสั้นอย่างถ่ายโฆษณามางานอีเวนต์ <strong>(งานหน้าเดินคู่กันเลยไหม?)</strong> ถ้าเดินกับแม่ แม่ต้องเป็นคนหนักใจค่ะ(หัวเราะ) เพราะแม่ไม่รู้จะโพสอะไร ลูกโพสไปหมดแล้ว”

<strong>การเลือกรับงานให้ลูก คำนึงถึงอะไรเป็นพิเศษ?</strong>“เรื่องวันเลยค่ะ เป็นวันที่ไม่ติดเรียน อันนี้คือหลักๆ เบื้องต้น แล้วก็ลักษณะการทำงานที่มันต้องไม่ฝืนธรรมชาติเขา”
<div class="ads_position_wrapper mb-4"></div>
<strong>วันนั้นก็มีโมเมนต์ครอบครัว มีคุณปู่ คุณพ่อ มาให้กำลังใจด้วย?</strong> “พอดีที่งานบอกว่าครอบครัวมาเชียร์ได้นะ แล้วก็ทราบเบื้องต้นอยู่แล้วค่ะว่าคุณปู่จะไปเชียร์ <strong>(ได้อ่านฟีดแบ็กไหม คนชมเป็นน่ารัก เพราะมากันหมดเลย?)</strong> ค่ะๆ คือแอฟว่าสุดท้ายแล้ว ทุกคนพร้อมและเต็มที่ที่จะทำยังไงก็ได้ให้ปีใหม่แฮปปี้ค่ะ ซึ่งวันนั้นเขาก็แฮปปี้จริงๆ ค่ะ (ยิ้ม)”.

&nbsp;