<strong>ช็อกทั้งคัน ญาติตกใจนำร่างคุณปู่กลับบ้าน แต่รถตกหลุม ทำร่างฟื้นราวปาฏิหาริย์</strong>

<a href="https://www.ndtv.com/india-news/dead-man-comes-alive-after-ambulance-hits-pothole-in-haryana-family-4850822" target="_blank" rel="noopener">เว็บไซต์ต่างประเทศ</a> รายงานเหตุการณ์ที่กำลังเป็นที่ฮือฮาใน<strong>อินเดีย</strong> กรณี<strong>คุณปู่วัย 80 ปีถูกระบุเสียชีวิตแล้ว</strong> และครอบครัวกำลังนำร่างกลับไปยังบ้านเกิดเพื่อนำไปประกอบพิธีศาสนา ระหว่างนั้นจู่ๆ <strong>เกิดตกหลุมบนถนน ทำให้คุณปู่กลับมาหายใจอีกครั้ง</strong>
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ตามรายงานของ<strong>สื่อท้องถิ่น</strong> เผยว่าเรื่องราวน่าเหลือเชื่อดังกล่าวเกิดขึ้นกับ <strong>นายดาร์ชาน สิงห์ บราร์</strong>ชายชาวอินเดียวัย 80 ปี ต้องใช้เครื่องช่วยหายใจตั้งแต่วันที่ 4 มกราคมที่ผ่านมา ภายในโรงพยาบาลรัฐฮาเรียนา ก่อนที่แพทย์จะ<strong>ตัดสินใจนำเครื่องช่วยหายใจออก</strong>และแจ้งข่าวน่าเศร้าว่า คุณปู่เสียชีวิตแล้ว
<div id="attachment_8057809" class="wp-caption aligncenter"><img class="wp-image-8057809 size-large" src="https://www.khaosod.co.th/wpapp/uploads/2024/01/%E0%B8%95%E0%B8%B2%E0%B8%A2%E0%B9%81%E0%B8%A5%E0%B9%89%E0%B8%A7%E0%B8%9F%E0%B8%B7%E0%B9%89%E0%B8%9918134-696x479.jpg" alt="" width="696" height="479" aria-describedby="" />
<p class="wp-caption-text">ภาพประกอบ</p>

</div>
ต่อมา <strong>ทางครอบครัวได้นำร่างกลับไปยังบ้านของเขาในเมืองกรนาล</strong> เพื่อนำไปประกอบพิธีศาสนา แต่ทว่าในขณะที่รถกำลังวิ่งนั้นก็ได้เกิดตกหลุมบนถนน แรงสั่นสะเทือนทำให้ปู่ของเขา<strong>เริ่มขยับแขนและมีสัญญาชีพจร จึงรีบบอกคนขับให้กลับไปส่งโรงพยาบาลด่วน</strong>

ก่อนที่<strong>แพทย์</strong>จะยืนยันว่า คุณปู่<strong>กลับมามีชีวิตอีกครั้งราวปาฏิหาริย์</strong> จากนั้นจึงส่งตัวเขาไปรักษาที่โรงพยาบาลในเมืองนีซิง และทางโรงพยาบาลได้นำตัวเขาไปที่โรงพยาบาลในเมืองการ์นาลเพื่อรักษาต่อไป
<div class="ads_position_wrapper"></div>
<div id="attachment_8057808" class="wp-caption aligncenter"><img class="wp-image-8057808 size-large" src="https://www.khaosod.co.th/wpapp/uploads/2024/01/%E0%B8%95%E0%B8%B2%E0%B8%A2%E0%B9%81%E0%B8%A5%E0%B9%89%E0%B8%A7%E0%B8%9F%E0%B8%B7%E0%B9%89%E0%B8%9918135-696x479.jpg" alt="" width="696" height="479" aria-describedby="" />
<p class="wp-caption-text">ภาพประกอบ</p>

</div>
ขณะเดียวกันด้านครอบครัวได้กล่าวว่า <em>“ทางเราทราบเกี่ยวกับการเสียชีวิตของคุณปู่เมื่อเวลาประมาณ 09:00 น. ของวันพฤหัสบดี และกำลังพาเขาไปที่เมืองนีซิง (ห่างออกไปประมาณ 100 กม.) ด้วยรถพยาบาลเพื่อประกอบพิธีกรรมครั้งสุดท้าย”</em>

<em>“เราได้แจ้งให้ญาติและชาวบ้านคนอื่นๆทราบข่าวการจากไปครั้งนี้ พวกเขามารวมตัวกันเพื่อเตรียมไว้อาลัย มีการตั้งเต็นท์ และจัดเตรียมอาหารไว้ให้กับแขก เราเตรียมกระทั่งฟืนสำหรับเผาศพด้วย”</em> ด้านครอบครัวกล่าวเสริม
<div id="attachment_8057807" class="wp-caption aligncenter"><img class="wp-image-8057807 size-large" src="https://www.khaosod.co.th/wpapp/uploads/2024/01/%E0%B8%95%E0%B8%B2%E0%B8%A2%E0%B9%81%E0%B8%A5%E0%B9%89%E0%B8%A7%E0%B8%9F%E0%B8%B7%E0%B9%89%E0%B8%9918136-696x479.jpg" alt="" width="696" height="479" aria-describedby="" />
<p class="wp-caption-text">ภาพประกอบ</p>

</div>
ทั้งนี้ <strong>แพทย์จากโรงพยาบาลในเมืองกรนาล</strong> เผยว่า <em>“เราไม่สามารถบอกได้ว่าผู้ป่วยเสียชีวิตแล้ว พอถูกนำตัวมาหาเรา เขายังหายใจ มีความดันและชีพจรด้วย เราไม่รู้ว่าเกิดอะไรขึ้นที่โรงพยาบาลอื่นหรือเปล่า <strong>มันเป็นข้อผิดพลาดทางเทคนิคหรืออะไรอย่างอื่น</strong>“</em>
<div class="ads_position_wrapper mb-4"></div>
ขณะนี้ ทางปู่บราร์ ยังคงพักรักษาตัวอยู่โรงพยาบาล แม้จะหายใจได้เองแล้ว แต่อาการยังอยู่ในขั้นสาหัส เนื่องจากมีอาการติดเชื้อที่หน้าอก

&nbsp;