<em><strong>ผบ.ตร.สั่ง สอท.ตรวจสอบ หลังเพจดังแฉ นายตำรวจ จับบุหรี่ไฟฟ้ายึดของกลางให้ภรรยาขาย หากพบทำผิดจริงให้ฟันวินัยและอาญา</strong></em>

วันที่ 22 ม.ค. 67 ที่ โรงแรมฮิลตัน จ.ชลบุรี พล.ต.ต.อาชยน ไกรทอง โฆษกสำนักงานตำรวจแห่งชาติ กล่าวถึงกรณีที่เฟซบุ๊กเพจหนึ่งได้เผยแพร่ข้อมูลว่ามี ตำรวจนำของกลางบุหรี่ไฟฟ้าไปให้ภรรยาขายทำกำไร ว่า กรณีดังกล่าวได้รายงานให้กับ ผบ.ตร ได้ทราบแล้ว และได้สั่งให้กองบัญชาการตำรวจปราบปรามอาชญากรรมทางเทคโนโลยีดำเนินการสืบสวนข้อเท็จจริง หากพบความชัดเจนว่ามีความผิดต้องดำเนินการทันที

สำหรับกรณีนี้หากตรวจสอบแล้วพบการกระทำความผิดจริง จะต้องมีการตั้งคณะกรรมการสอบ และดำเนินการทั้งทางวินัยและอาญา ที่มีการลักลอบนำของกลางออกมา ซึ่งไม่จำกัดเพียงกรณีนี้อย่างเดียว

หากพบการกระทำความผิดในลักษณะอื่น ๆ ที่เกี่ยวข้องกับเจ้าหน้าที่ตำรวจ สำนักงานตำรวจแห่งชาติน้อมรับข้อมูลและเร่งดำเนินการตรวจสอบเพื่อความโปร่งใส หากพบการกระทำความผิดจะต้องดำเนินการทั้งทางวินัยและอาญา

อ่าน <a href="https://www.khaosod.co.th/special-stories/news_8062216" target="_blank" rel="noopener">วงการสีกากีอีกแล้ว เพจดังแฉ เมียตำรวจ ขายบุหรี่ไฟฟ้า สงสัยยึดมาเพื่อขายต่อ</a>

&nbsp;