&nbsp;

&nbsp;

&nbsp;

&nbsp;

&nbsp;

&nbsp;

<strong>ตร.</strong><strong>จับเจ้าของบัญชี </strong><strong>X (</strong><strong>ทวิตเตอร์) ถ่ายคลิปลามกให้สมาชิก ผู้ติดตามเกือบ 2 แสน คาฉากที่ถ่ายทำ อีกรายแอดมินสาว 167 กลุ่มลับ แพร่คลิปอนาจารเด็กพบกว่า 2 หมื่นไฟล์ </strong>

เมื่อเวลา 13.30 น. วันที่ 3 เม.ย. ที่บช.สอท. พล.ต.ท.วรวัฒน์ วัฒน์นครบัญชา ผบช.สอท. พล.ต.ต.วิวัฒน์ คำชำนาญ รอง ผบช.สอท. พล.ต.ต.สถิตย์ พรมอุทัย ผบก.สอท.3 พ.ต.อ.รุ่งเลิศ คันธจันทร์ ผกก.กลุ่มงานต่อต้านการล่วงละเมิดทางเพศต่อเด็กทางอินเทอร์เน็ต บก.ตอท.ร่วมแถลงปฏิบัติการ “CYBER SHUTDOWN OPERATION” ปูพรมกวาดล้างจับกุมแอดมินค้าสื่อลามกเด็ก 2 ราย

สำหรับในการจับกุมรายแรก ชุดสืบสวนกลุ่มงานต่อต้านการล่วงละเมิดทางเพศต่อเด็กทางอินเทอร์เน็ต บก.ตอท. รับแจ้งพบข้อความโพสต์ภาพโป๊เปลือย และวิดีโอการมีเพศสัมพันธ์ของเด็กเยาวชนอายุต่ำกว่า 18 ปีผ่านช่องทางแอปพลิเคชัน X สืบสวนทราบว่าแอดมินแอปดังกล่าว คือนายธนพร อายุ 21 ปี อยู่ที่ ม.9 ต.คลองวาฬ อ.เมือง จ.ประจวบคีรีขันธ์ จึงได้นำหมายเข้าตรวจค้นบ้านพัก
<div id="attachment_8171437" class="wp-caption aligncenter"><img class="wp-image-8171437 size-full" src="https://www.khaosod.co.th/wpapp/uploads/2024/04/33864b13bb8ef4b864451ff45bedbb461d9092b_0-1.jpg" alt="รวบคาฉาก! ตร.กวาดล้างจับกุมเจ้าของบัญชี-แอดมินกลุ่มลับสื่อลามกอนาจารเด็ก 2 ราย " width="800" height="450" aria-describedby="" />
<p class="wp-caption-text">รวบคาฉาก! ตร.กวาดล้างจับกุมเจ้าของบัญชี-แอดมินกลุ่มลับสื่อลามกอนาจารเด็ก 2 ราย</p>

</div>
จับกุมนายธนพรและเยาวชนหญิง อายุ 17 ปี แฟนสาว พร้อมของกลาง โทรศัพท์มือถือ 2 เครื่อง และชุดเครื่องแต่งกายที่ใช้ประกอบฉาก ตรวจสอบภายในโทรศัพท์พบบัญชีแอปพลิเคชัน X มีผู้ติดตามรวมกว่า 200,000 ราย พบมีการโพสต์สื่อลามกอนาจารเด็กจำนวนมาก ฃึ่งเป็นคลิปของเยาวชนหญิง ขณะมีเพศสัมพันธ์กับนายธนพร

&nbsp;

จากการสอบปากคำนายธนพรให้การยอมรับว่า ตนกับแฟนสาว ร่วมกันถ่ายคลิปวิดีโอลามกของตนเอง เพื่อเผยแพร่ผ่านเฟซบุ๊ก ไลน์และแอปพลิเคชัน X (ทวิตเตอร์) เนื่องจากเห็นว่ารายได้ดี จึงเรียกเก็บค่าสมาชิก รายละ 600 บาทตลอดชีพ แต่ต่อมามีการจัดโปรโมชั่นเหลือ 199 บาท
<div class="ads_position_wrapper"></div>
ซึ่งในแอคล็อคของแอปพลิเคชัน X (ทวิตเตอร์) มีผู้ติดตาม 4,000 คน และมีรายได้จากการเก็บค่าสมาชิกประมาณ 20,000 บาทต่อเดือน โดยนายธนพรเป็นผู้ถ่ายคลิปและใช้บัญชีรับโอนเงิน อีกทั้งยังรับโปรโมทเว็บพนันออนไลน์ โดยแฝงมากับสื่อลามกอนาจารเด็ก มีรายได้จากการโปรโมทเว็บเฉลี่ยอีกเดือนละ 20,000 บาท

<img class="aligncenter wp-image-8171431 size-full" src="https://www.khaosod.co.th/wpapp/uploads/2024/04/LINE_ALBUM_OP1_240403_5.jpg" alt="รวบคาฉาก! ตร.กวาดล้างจับกุมเจ้าของบัญชี-แอดมินกลุ่มลับสื่อลามกอนาจารเด็ก 2 ราย " width="800" height="450" />

ส่วนรายที่ 2 ชุดสืบสวน กลุ่มงานต่อต้านการล่วงละเมิดทางเพศต่อเด็กทางอินเทอร์เน็ต บก.ตอท.ได้รับแจ้งพบข้อความโพสต์ ผ่านช่องทางแอปพลิเคชันไลน์ โดยชื่อบัญชี “แอดแล้วไม่ทักพ่องตาย” ได้มีการโฆษณาชักชวนเข้ากลุ่มลับ เป็นกลุ่มเด็กหญิงอายุต่ำกว่า 18 ปี หากสนใจสามารถเพิ่มเพื่อนเพื่อติดต่อแอดมินได้ที่ลิงก์

ต่อมาทางชุดสืบสวนทราบว่า น.ส.ชุติมา อายุ 28 ปี เป็นผู้จัดการหรือแอดมินกลุ่มลับดังกล่าว ซึ่งได้มีการเปิดกลุ่มลับจำนวนกว่า 167 กลุ่ม ส่วนใหญ่เป็นสื่อลามกอนาจารเด็ก (CSAM) ทั้งเด็กไทย และเด็กต่างชาติ พักอาศัยอยู่ที่บ้าน ในต.ท่าข้าม อ.ท่าแซะ จ.ชุมพร จึงนำกำลังเข้าจับกุมตัว

พร้อมของกลางโทรศัพท์มือถือ 2 เครื่อง ตรวจสอบโทรศัพท์พบสื่อลามกอนาจารเด็กทั้งชาวไทยและต่างชาติกว่า 20,000 ไฟล์ บันทึกในหน่วยความจำ สอบสวนเบื้องต้นให้การรับสารภาพว่า ลักลอบเปิดกลุ่มลับและเป็นแอดมินมานานหลายปี

<img class="aligncenter wp-image-8171434 size-full" src="https://www.khaosod.co.th/wpapp/uploads/2024/04/S__551108620_0_0.jpg" alt="รวบคาฉาก! ตร.กวาดล้างจับกุมเจ้าของบัญชี-แอดมินกลุ่มลับสื่อลามกอนาจารเด็ก 2 ราย " width="800" height="450" />
<div class="ads_position_wrapper mb-4"></div>
เบื้องต้นทางเจ้าหน้าที่ได้แจ้งข้อหาผู้ต้องหาทั้ง 2 ราย ในฐานความผิด “นำเข้าข้อมูลลามก สู่ระบบคอมพิวเตอร์, ครอบครองสื่อลามกอนาจารเด็ก เพื่อแสวงหาประโยชน์, ส่งต่อซึ่งสื่อลามกอนาจารเด็กแก่ผู้อื่น เพื่อความประสงค์แห่งการค้า, เพื่อการแจกจ่าย ทำ ผลิต มีไว้ ซึ่งสื่อลามกอนาจารเด็ก ประกอบการค้า ก่อนควบคุมตัวไปดำเนินคดีต่อไป

&nbsp;

&nbsp;