<strong>โคตรพีก! ตร.ล่อซื้อยาบ้า นัดรับของข้างโรงพัก แต่คนมาส่งคือตำรวจที่ทำงานเดียวกัน เจ้าหน้าที่จึงจับกุม ตรวจค้นแผลตตำรวจเจอของกลางเพิ่ม</strong>

เจ้าหน้าที่ตำรวจชุดปราบปรามยาเสพติด สภ.หนองปลิง จ.นครสวรรค์ นำโดย พ.ต.อ.วิริยะบัณฑิตย์ สถิตย์สุชาติ ผกก.สภ.หนองปลิง ร่วมกับ เจ้าหน้าที่ตำรวจ สภ.หนองปลิง และเจ้าหน้าที่ชุด ปส.ภ.จว.นครสวรรค์ ทำการล่อซื้อยาบ้าในราคาเม็ดละ 30 บาท โดยให้สายลับนัดส่งของกันบริเวณข้างโรงพักหนองปลิง
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
เมื่อถึงเวลาทางสายลับได้นัดรับของ ก่อนพบว่า ผู้ที่นำยาบ้ามาส่งคือ ร.ต.ต.สุทธิรัตน์ (สงวนนามสกุล) อายุ 55 ปี รอง สวป.สภ.หนองปลิง หรือเพื่อนร่วมงานสถานีตำรวจเดียวกัน

ที่น่าตกใจคือหลังรับส่งของเสร็จสิ้นกับสายลับ ร.ต.ต.สุทธิรัตน์ ได้กลับเข้าไปปฏิบัติหน้าที่ภายในโรงพักตามปกติ เหมือนไม่มีอะไรเกิดขึ้น ก่อนถูกเจ้าหน้าที่ชุดปราบปรามยาเสพติด แสดงตัวจับกุมคาโต๊ะทำงานคาโรงพัก พร้อมแสดงหลักฐานต่างๆทั้งภาพถ่ายในขณะล่อซื้อ นำตัวมาสอบสวนเพื่อทำการขยายผล และไปตรวจค้นที่ห้องพักบนแฟลตตำรวจ สภ.หนองปลิง และได้ของกลางยาบ้าอีก 40 เม็ด

<img class="size-large wp-image-8057949 aligncenter" src="https://www.khaosod.co.th/wpapp/uploads/2024/01/586253_1_0-696x540.jpg" alt="" width="696" height="540" />

จากนั้นได้นำตัวผู้ต้องหา ไปตรวจสารเสพติดที่โรงพยาบาลสวรรค์ประชารักษ์ อ.เมือง จ.นครสวรรค์ ผลปรากฏว่าพบสารเสพติด
<div class="ads_position_wrapper"></div>
<div class="ads_position_wrapper mb-4"></div>
เบื้องต้นเจ้าหน้าที่ได้แจ้งข้อกล่าวหาจำหน่ายและเสพยาเสพติดให้โทษประเภทที่ 1 (เมทแอมเฟตามีน) โดยผิดกฎหมาย และนำตัวผู้ต้องหาพร้อมของกลาง ส่งพนักงานสอบสวนเพื่อดำเนินคดีตามกฎหมายต่อไป

&nbsp;