&nbsp;

&nbsp;

&nbsp;

&nbsp;

&nbsp;

&nbsp;

ทาสแมว เดือด บุกโรงพักด่ารัว โจรขึ้นบ้านขโมยของ ปล่อยแมวตัวเป็นหมื่นๆ หลุด ซัด “ติดยาชัดๆ ไม่ต้องพูดว่าตกงาน สภาพยังดีดอยู่เลย” จนต้องขยี้หู

วันที่ 26 เม.ย.2567 ผู้สื่อข่าวรายงานงว่า เมื่อเวลา 21.00 น.ของวันที่ 25 เม.ย.ที่ผ่านมา เจ้าหน้าที่ตำรวจชุดสืบสวน สภ.รัตนาธิเบศร์ ร่วมกันจับกุมตัว นายนเรนทร (ขอสงวนนามสกุล) อายุ 44 ปี ที่ห้องเช่าไม่มีเลขที่ ต.บางกระสอ อ.เมือง จ.นนทบุรี

&nbsp;

พร้อมของกลางรถจักรยานยนต์ ยี่ห้อยามาฮ่า รุ่นคลิก สีแดง ทะเบียน ลขษ893 กทม., กระเป๋าสีเขียว, กางเกงขายาว และรองเท้าผ้าใบสีดำ โดยตั้งข้อกล่าวหาว่า ลักทรัพย์ในเวลากลางคืน

ทาสแมว เดือด บุกโรงพักด่ารัว โจรขึ้นบ้านขโมยของ ปล่อยแมวตัวเป็นหมื่นๆ หลุด ซัด “ติดยาชัดๆ ไม่ต้องพูดว่าตกงาน สภาพยังดีดอยู่เลย” จนต้องขยี้หู

สืบเนื่องจากเมื่อวันที่ 20 เม.ย.ที่ผ่านมา เจ้าหน้าที่ตำรวจ สภ.รัตนาธิเบศร์ ได้รับแจ้งความจาก นายอดุลย์ (ขอสงวนนามสกุล) อายุ 65 ปี ว่าถูกคนร้ายลักรถจักรยานยนต์ ยี่ห้อฮอนด้า รุ่นคลิก ทะเบียน ลขษ893 กทม. ราคา 30,000 บาทหายไป

&nbsp;

โดยเหตุเกิดที่หน้าร้านสะดวกซื้อแห่งหนึ่งตรงข้ามโรงเรียนมัธยม ต.ท่าทราย อ.เมืองนนทบุรี เมื่อวันที่ 19 เม.ย.ที่ผ่านมา เวลา 19.10 น. หลังรับแจ้งความ ได้ประสานเจ้าหน้าที่ตำรวจชุดสืบสวนลงพื้นที่ตรวจสอบภาพจากกล้องวงจรปิดร้านสะดวกซื้อ

&nbsp;

พบชายต้องสงสัยถือกระเป๋าสีเขียว ซึ่งตรงกับรูปพรรณชายที่มีผู้เสียหายแจ้งความไว้ว่า ถูกคนร้ายเข้าไปลักโทรศัพท์มือถือ ที่ซอยงามวงศ์วาน 23 จึงได้ทำการตรวจสอบประวัติ พบผู้ต้องหาก่อเหตุตระเวนลักทรัพย์วันเดียวรวด 4 รายซ้อน

ปรากฏว่า ระหว่างที่เจ้าหน้าที่ตำรวจเชิญตัว น.ส.พลอย (นามสมมติ) อายุ 25 ปี ผู้เสียหาย ซึ่งถูกคนร้ายย่องเข้าไปเปิดบ้านลักโทรศัพท์มือถือไป เมื่อเจอหน้าผู้ก่อเหตุ น.ส.พลอย ได้ตำหนิและด่าทอผู้ก่อเหตุอย่างมีอารมณ์โดยไม่ยั้งปากว่า

&nbsp;

“สภาพพี่ติดยาชัด ๆ เลย พี่ไม่ต้องมาพูดหรอกว่าพี่ตกงาน ดูสภาพตัวเองสิ พี่ปล่อยแมวของหนูตัวละเป็นหมื่น ๆ ออกไปข้างนอกได้ยังไง ถ้าเกิดรถเหยียบแมวหนูตายจะมีปัญญาชดใช้ไหม ถ้าเป็นสิ่งของหนูไม่เสียดาย แต่ถ้าเป็นแมวมีปัญญาชดใช้หรือเปล่า หนูต้องตีรถกลับมาจากแม่กลองเพื่อกลับมาบ้าน เสียงานเสียการเป็นหมื่น ๆ เพราะมึงมาเข้าบ้านกู ไอ้เ_ี้ย

ในวันนั้นหนูคิดว่าแฟนตนจะกลับมาบ้าน ก็เลยไม่ได้ล็อกบ้านไว้แต่ล็อกประตูหน้าบ้านแทน กลับมาถูกคนร้ายเข้าไปหยิบโทรศัพท์ซึ่งหนูทำไว้เป็นกล้องเพื่อดูแมวที่เลี้ยงไว้ ซึ่งยังมีภาพมึงต่อที่มาหยิบโทรศัพท์ไปติดอยู่เลย

&nbsp;

มึงทำอย่างนี้หรือ ติดยาก็บอกว่าติดยาไม่ใช่บอกว่าตกงาน เพราะแมวที่กูเลี้ยงปล่อยไว้ในบ้านเป็นแมวพันธุ์เปอร์เซียชินชิล่า ราคาตัวละเป็นหมื่น ๆ บาท โชคดีที่เพื่อนข้างบ้านไปเจอแมวแล้วช่วยจับไว้ให้ ถ้าเขาไม่จับให้ป่านนี้แมว 2 ตัวของกูคงโดนรถเหยียบตายไปแล้ว

แมวกูตัวละเป็นหมื่น ๆ มึงจะมีปัญญาชดใช้ได้หรือเปล่า กูเลี้ยงแมวเหมือนลูก เลี้ยงมาหมดเงินไปเป็นแสน ๆ ไอ้เ_ี้ยงานการไม่ทำสูบแต่ยา สภาพมึงยังดีดอยู่เลยไอ้_ัส” หลังจาก น.ส.พลอยยืนรัวด่าได้สักพักจนจบ นายนเรนทร ผู้ก่อเหตุถึงกับขยี้หู

เบื้องต้นหลังสอบปากคำได้ควบคุมตัวผู้ต้องหาส่งพนักงานสอบสวน เพื่อเตรียมส่งฝากขังและดำเนินคดีตามกฎหมายต่อไป

&nbsp;

&nbsp;

&nbsp;

&nbsp;

&nbsp;