&nbsp;

&nbsp;

&nbsp;

&nbsp;

&nbsp;

&nbsp;

วันที่ 31 มี.ค.2567 พล.ต.ต.พุฒิเดช บุญกระพือ ผบก.ปอศ. สั่งการให้ พ.ต.อ.วีระพงษ์ หอมหวล ผกก.1 บก.ปอศ. พร้อมด้วย พ.ต.ต.วิสศรุษฏ์ ไทยจันอัด สว.กก.1 บก.ปอศ. ร่วมกับตัวแทนบริษัทผู้เสียหาย และเจ้าหน้าที่กรมทรัพย์สินทางปัญญา

<img class="img-responsive" src="https://www.mumkhao.com/img1/11/240331jnyub.png" />

เข้าจับกุม น.ส.ดวงสุมาลย์ (ขอสงวนนามสกุล) อายุ 58 ปี และ นายเริงฤทธิ์ (ขอสงวนนามสกุล) อายุ 30 ปี ป้ากับหลาน ในข้อหา นำหีบห่อหรือภาชนะที่แสดงเครื่องหมายการค้า ของบุคคลอื่นฯ มาใช้สำหรับสินค้าของตนเอง หรือของบุคคลอื่นเพื่อให้หลงเชื่อว่าเป็นสินค้าของเจ้าของเครื่องหมายการค้า พร้อมของกลาง รวมทั้งสิ้น 2,389 ชิ้น ประกอบด้วย

&nbsp;

1. แชมพูที่นำภาชนะแสดงเครื่องหมายการค้าเฮดแอนด์โชว์เดอร์ 129 ขวด

2. แชมพูที่นำภาชนะแสดงเครื่องหมายการค้าแพนทีน 147 ขวด

3. แชมพูที่นำภาชนะแสดงเครื่องหมายการค้ารีจอย 25 ขวด

4. แชมพูที่นำภาชนะแสดงเครื่องหมายการค้ายูนิลิเวอร์ 532 ขวด

5. แชมพูที่นำภาชนะแสดงเครื่องหมายการค้าโชกุบุสซึ 69 ขวด

6. ขวดแชมพเปล่าใช้แล้วที่ยังไม่บรรจุยี่ห้อต่างๆ 432 ขวด น้ำยาผสม 28 ขวด

7. ถุงพลาสติกสำหรับซีนขวดแชมพูและอุปกรณ์อื่น จำนวน 1,027 ชิ้น

โดยจับกุมได้ภายในบ้านพักหลังหนึ่ง ม.วิโรจน์วิลล์ ต.พิมลราช อ.บางบัวทอง จ.นนทบุรี และบ้านพักอีกหลัง ต.พิมลราช อ.บางบัวทอง จ.นนทบุรี

&nbsp;

ทั้งนี้ สืบเนื่องจากตัวแทนบริษัทผู้เสียหายเข้าแจ้งเบาะแสที่ บก.ปอศ. ว่า มีผู้ปลอมแชมพูสระผมของหลายยี่ห้อดังนำออกจำหน่าย จึงสืบสวนจนทราบว่า ผู้ต้องหาจะไปขอซื้อขวดแชมพูสระผมของแท้ที่ใช้แล้วจากร้านรับซื้อของเก่า ก่อนนำมากรอกแชมพูสระผมที่ผสมขึ้นมาเอง โดยใช้วัตถุดิบที่หาซื้อได้ตามท้องตลาด และส่งขายให้กับลูกค้าตามตลาดนัดต่าง ๆ ในราคาที่ถูกกว่าราคาจริง

เช่น ของแท้ขวดละประมาณ 195 บาท ก็จะขายเพียงขวดละ 60 บาท 2 ขวด 100 บาท เจ้าหน้าที่จึงนำหมายค้นศาลทรัพย์สินทางปัญญาฯ เข้าตรวจค้นและจับกุมดังกล่าว ก่อนนำตัวผู้ต้องหาส่งให้พนักงานสอบสวน กก.บก.ปอศ.ดำเนินคดี

&nbsp;

&nbsp;

&nbsp;